Raajjeyge Igthisaadhy Haalathu Ragalhukuran Beykaaru Kharadhuthah Kudakuranjehey ރާއްޖޭގެ އިޤްތިސާދީ ހާލަތު ރަނގަޅުކުރަން ބޭކާރު ޚަރަދު ކުޑަކުރަންޖެހޭ: ޑރ.ޖަމީލު – Huvadhoo News Raajjeyge Igthisaadhy Haalathu Ragalhukuran Beykaaru Kharadhuthah Kudakuranjehey Huvadhoo News\nކޮވިޑް-19 އާއި ގުޅިގެން ރާއްޖެއަށް ކުރިމަތިވެފައިވާ އިޤްތިސާދީ ދަތިތަކުން އަރައިގަތުމަށްޓަކައި ސަރުކާރުން މިހާރު ކުރަމުންގެންދާ ބޭކާރު ޚަރަދުތައް ކުޑަކުރަންޖެހޭ ކަމަށް ކުރީގެ ނާއިބް ރައީސް ޑރ.ޖަމީލް އަހުމަދު ވިދާޅުވެއްޖެއެވެ.\nޑރ.ޖަމީލް މިހެން ވިދާޅުވެފައިވަނީ ފިނޭންސް މިނިސްޓަރ އިބްރާހިމް އަމީރު ދެއްކެވި ވާހަކަތަކަށް ރައްދު ދެއްވަމުންނެވެ. ފިނޭންސް މިނިސްޓަރ ވިދާޅުވި ގޮތުގައި އިންޑިއާގެ ޖީއެމްއާރު އަތުން ވެލާނާ އެއަރޕޯޓު އަތުލުމަކީ ރާއްޖޭގައި މިހާތަނަށް އިގުތިސާދީ ގޮތުން ހިންގި އެންމެ ބޮޑު ޖަރީމާ ކަމަށެވެ. މިވާހަކަ ފުޅަށް ތާއިދުކުރަމުން ޑޜ.ޖަމީލް ވިދާޅުވަނީ މިކަމަކީ ޤައުމެއްގައި ހުންނަވާ ވެރިޔަކަށް އެޤައުމަކަށް ދެވޭނެ އެންމެ ބޮޑު ގެއްލުން ކަމަށާއި ރައީސް ނަޝީދުގެ ރުހުން ހޯދުމަށް ސަރުކާރުން ނުވަތަ އަމީރު މަސައްކަތް ކުރަންވީ ރައީސް ނަޝީދު އުގަށް ވެއްޓިގެން ނޫންކަމަށެވެ.\nޖަމީލް އިތުރަށް ފާހަނގަކުރެއްވި ގޮތުގައި2ހައުސިން އެލަވަންސްދީ ހޮޓެލްޖެންގައި ބޭފުޅުން ބޭތިއްބުމަކީ ދައުލަތުން ކުރަމުން އަންނަ ބޭކާރު ޚަރަދެއް ކަމަށާއި މިފަދަ ޚަރަދުތައް ހުއްޓާލައިގެން ނޫނީ ރާއްޖޭގެ އިޤްތިސާދު ރަނގަޅު ނުވާނެ ކަމަށެވެ. އަދި މިފަދަ ކަންތައް މިހާރުން މިހާރަށް ހުއްޓާލަން ޖަމީލްވަނީ ގޮވާލާފައެވެ.\nބަލަންވީ2ހައުސިން އެލަވަންސް ނަގަމުން ހޮޓެލް ޖެންގައި ބެހެއްޓުން ފަދަ އިސްރާފު ހުއްޓުވައި އަމިއްލައަށް އަމިއްލަ ކަންކަން ކުރެވޭތޯ. ނޫނީ ވާހަކަ ގިނަ ނުކޮށް އިސްތިއުފާ ދެއްވާ. 2/2 pic.twitter.com/u8nCw1oS4K\nޖީއެމްއާރު އަތުން ވެލާނާ އިންޓަރނޭޝަނަލް އެއަރޕޯޓް އަތުލައިގަތުމާއި ބެހޭގޮތުން އަމީރު ކުރެއްވި ޓްވީޓެއްގައި ވިދާޅުވެފައިވަނީ އެއަރޕޯޓު އަތުލުމުގެ ސަބަބުން ރާއްޖެއިން 270 މިލިއަން ޑޮލަރު ދައްކަން ޖެހުނުކަމަށާއި އެއަރޕޯޓު ނުހެދި ޓޫރިޒަމް ސިނާއަތުގެ ކުރިއެރުމަށް ހުރި ހުރަސްތައް ގިރާކުރުމަށް އޭރުގެ ސަރުކާރަށް ދެން ޖެހުނީ ބަޖެޓުން އެއަރޕޯޓް މަޝްރޫއަށް ފައިނޭންސް ކުރަންކަމަށެވެ. އަދި އޭގެ ސަބަބުން 7އަހަރުވެގެން ދިޔައިރުވެސް އެއަރޕޯޓްގެ މަސައްކަތް ނުނިމި ޓޫރިޒަމް އާމްދަނީއިން 13.2 ބިލިޔަން ޑޮލަރުގެ ގެއްލުމެއް ލިބިފައިވާކަން އަމީރުގެ ޓްވީޓުގައި ފާހަނގަކުރެއްވިއެވެ.


SunOnline: Saudi ge Abha airportah dhin missile hamlaaeggai 26 meehaku maruvejje\nސައުދީގެ އަބްހާ އެއާޕޯޓަށް ދިން މިސައިލް ހަމަލާއެއްގައި 26 މީހަކަށް އަނިޔާވެއްޖެ\nރުގިއްޔާ މުހައްމަދު މޫސާ 12 Jun 2019, 16:39\nހޫޘީންގެ މިސައިލް ހަމަލާއެއް ވަނީ ސައުދީ އަރަބިއާގެ އަބްހާ އެއާޕޯޓަށް އަމާޒުކޮށްފައި -- ފޮޓޯ: މިރާ\nރިޔާޒު (ޖޫން 12): ސައުދީ އަރަބިއާގެ އަބްހާ އިންޓަނޭޝަނަލް އެއާޕޯޓަށް މިސައިލް ހަމަލާއެއް އަމާޒުވެ، 26 މީހަކަށް އަނިޔާވެއްޖެ އެވެ.\nޔަމަނުގައި ހަނގުރާމަ ކުރަމުންދާ ސައުދީ އިސްވެ އޮންނަ ކޯލިޝަނުން ނެރުނު ބަޔާނެއްގައިވާ ގޮތުން އެހަމަލާ ދިނީ ހޫޘީންނެވެ. އަދި ހަމަލާގައި އަނިޔާވި 26 މީހުންގެ ތެރޭގައި އިންޑިއާ، ޔަމަން އަދި ސައުދީއަށް ނިސްބަތްވާ ތިން އަންހެނުންނާއި ސައުދީގެ ދެ ކުޑަކުދިން ހިމެނެ އެވެ. އޭގެ ތެރެއިން 18 މީހަކަށް ހާދިސާ ހިނގި ތަނުގައި ފަރުވާ ދިން އިރު އަށް މީހަކު ވަނީ ހޮސްޕިޓަލަށް ގެންގޮސްފަ އެވެ.\nއަބްހާ އެއާޕޯޓުގެ އެރައިވަލްސް ހޯލަށް އަމާޒުވި އެހަމަލާ ދީފައި ވަނީ ކޮން ބާވަތެއްގެ މިސައިލަކުންކަން އަދި ޔަގީންވެފައި ނުވެ އެވެ. ނަމަވެސް ސައުދީން ވަނީ ހަމަލާއިން އެނގިގެންދަނީ، އީރާނުގެ ފަރާތުން ހޫޘީންނަށް "ކުރިއަށް ވުރެ ވަރުގަދަ ހަތިޔާރު" ލިބިފައިވާ ކަން ކަމަށް ބުނެފަ އެވެ.\nއަދި ހޫޘީންނާ ގުޅުން ހުރި މަސީރާ ޓީވީން ވަނީ އެހަމަލާ ދިނީ ކްރޫޒް މިސައިލަކުން ކަމަށް ބުނެފަ އެވެ. ނަމަވެސް އީރާނުން ވަނީ ހޫޘީންނަށް އެހީތެރިވެދޭ ކަމަށް ބުނާ ތުހުމަތުތައް މީގެ ކުރިން ތަކުރާރުކޮށް ދޮގުކޮށްފަ އެވެ.\nއެހަމަލާ ދީފައި ވަނީ ހޫޘީން މިދިޔަ ހޯމަ ދުވަހު ސައުދީއަށް ފޮނުވި ދެ މިސައިލެއް ހުއްޓުވި ކަމަށް އެގައުމުން ބުނި ފަހުންނެވެ. އެހަމަލާ އަމާޒު ކުރީ ކިންގް ޚާލިދު އެއާބޭސްއަށެވެ.\nމިދިޔަ މަހު ހޫޘީން ވަނީ ސައުދީގެ ދެ ތެޔޮ ސްޓޭޝަނަކަށް ޑްރޯން ހަމަލާތަކެއް ދީފަ އެވެ. އަދި ސައުދީން ވަނީ ޔުނައިޓެޑް އެރެބް އެމިރޭޓްސް (ޔޫއޭއީ) ކައިރިން ހަތަރު ތެޔޮ ޓޭންކަރަކަށް ހަމަލާ ދިނީ ވެސް ހޫޘީން ކަމަށް ބުނެފަ އެވެ. އޭގެ ތެރޭގައި ސައުދީގެ ދެ ޓޭންކަރުވެސް ހިމެނުނެވެ.\nހޫޘީން ޔަމަނުގެ ވެރިރަށް ހިފައި، އެޖަމާއަތުގެ ވެރިކަމެއް ގާއިމު ކުރީ 2014 ވަނަ އަހަރެވެ. އަދި ސައުދީ ކޯލިޝަނުން އެހަނގުރާމައިގައި ބައިވެރިވީ ހޫޘީން ބަލިކޮށް، ބައިނަލްއަގުވާމީ ދުނިޔެއިން ބަލައިގަންނަ ރައީސް އަބްދުރައްބުމަންސޫރު ހާދީގެ ސަރުކާރު ރުޖޫއަ ކުރާނެކަމަށް ބުނެ އެވެ.\nއެމެރިކާއިން ސައުދީއަށް އިތުރު ސިފައިން ފޮނުވަނީ\nއުރުދުގާން "ކުށްވެރިކުރެއްވީ" ސައުދީ އަރަބިއްޔާ


SunOnline: Minimum wage kanda alhaanee viyafaariveringeves hiyaalaa eku: Raees\nމިނިމަމް ވޭޖު ކަނޑައަޅާނީ ވިޔަފާރިވެރިންގެވެސް ހިޔާލާއެކު: ރައީސް\nރައީސް އިބްރާހިމް މުހައްމަދު ސޯލިހު އއ. ތޮއްޑޫގެ ދަނޑުވެރިންނާއި ގެސްޓުހައުސް ހިންގާ ފަރާތްތަކާ ބައްދަލުކުރައްވަނީ -- ފޮޓޯ: ރައީސް އޮފީސް\nމަސައްކަތްތެރިންނަށް ދޭނެ އެންމެ ދަށް މުސާރަ ކަނޑައަޅާނީ ވަޒީފާ އަދާ ކުރާ މީހުންގެ އިތުރުން ވިޔަފާރިވެރިންގެވެސް ހިޔާލު ހޯދުމަށް ފަހު ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެއެވެ.\nރައީސް ސޯލިހު އެހެން ވިދާޅުވީ އއ. އަތޮޅުގެ ހަ ރަށަކަށް ކުރައްވަމުން ގެންދަވާ ދަތުރުފުޅުގެ ތެރެއިން މިއަދު އެ އަތޮޅުގެ ތޮއްޑޫއަށް ވަޑައިގެންނެވުމަށް ފަހުގައެވެ.\nތޮއްޑޫއަށް ވަޑައިގެން ރައީސް ވަނީ އެ ރަށުގެ ދަނޑުވެރިންނާއި ގެސްޓްހައުސް ހިންގާ ފަރާތްތަކާ ބައްދަލުކުރައްވާފައެވެ.\nއެ ބައްދަލުވުމުގައި ރައީސް ވިދާޅުވީ މިނިމަމް ވޭޖް ކަނޑައެޅުމަށް ވަޒީފާ އަދާ ކުރާ ފަރާތާއި ވަޒީފާ ދޭ ފަރާތުގެ މަޝްވަރާވެސް މުހިއްމު ކަމަށެވެ. އަދި މިނިމަމް ވޭޖު ކަނޑައަޅާނީ އެ ދެ ފަރާތުގެ ހިޔާލާ އެއްކޮށް ކަމަށް ރައީސް ވިދާޅުވިއެވެ.\nތޮއްޑޫ ކައުންސިލްގެ ރައީސް އަހުމަދު ކަރަމް "ސަން"އަށް ވިދާޅުވީ، މަސައްކަތްތެރިންގެ އިތުރުން، ވަޒީފާ ދޭ ފަރާތްތައް ނުވަތަ ވިޔަފާރިވެރިންވެސް މިނިމަމް ވޭޖާ ބެހޭ ގޮތުން ދެކޭ ގޮތް ހުށަހެޅުމަށް އެ ބައްދަލުވުމުގައި ރައީސް ހިތްވަރުދެއްވި ކަމަށެވެ.\nއެ ލަފާގައިވާ ގޮތުން ކުދި، އަމިއްލަ ވިޔަފާރިތަކުން، ދުވާލަކު 8 ގަޑިއިރަށް ބަލައިގެން މަހަކު ދޭންޖެހޭ އެންމެ ކުޑަ މުސާރައަކީ 5،700 ރުފިޔާއެވެ.\nސިވިލް ސާވިސްގެ އެންމެ ދަށް މުސާރަ އަކީ ދާއިމީ މުވައްޒަފަކަށް 7،000 ރުފިޔާއެވެ. އަދި މެދުފަންތީގެ ވިޔަފާރިތަކުން މަހު މުސާރައިގެ ގޮތުގައި އެންމެ ކުޑަވެގެން ދެވޭނެ އަދަދަކީ 8،000 ރުފިޔާއެވެ.\nމީގެ އިތުރުން، ބޮޑެތި ވިޔަފާރިތަކަށް މުސާރައިގެ ގޮތުގައި މަހަކު ދެވޭނެ އެންމެ ކުޑަ އަދަދަކީ 8,900ރ. ކަމަށް އެ ބޯޑުން ވަނީ ނިންމާފައެވެ.\nމިނިމަމް ވޭޖް ރަސްމީކޮށް ފާސްކޮށް، އެގަވާއިދުގައިވާ ގޮތުގެ މަތިން މުސާރަ ދޭން ފަށާނީ މިނިމަމް ވޭޖް ބޯޑުގެ ލަފައާއި ނިންމުން އިކޮނޮމިކް މިނިސްޓަރު ބެއްލެވުމަށްފަހު ކަމާ ބެހޭ ގަރާރެއް ނެރުއްވުމުންނެވެ.\nމިދިޔަ އަހަރު ރައްޔިތުންގެ މަޖިލީހުން ވަޒީފާއާ ބެހޭ ގާނޫނަށް ގެނައި އިސްލާހުތަކުގެ ތެރޭގައި ވަނީ މިއަހަރު ނިމުމުގެ ކުރިން ސަރުކާރުން މިނިމަމް ވޭޖު ކަނޑައަޅަން ޖެހޭނެ ކަމަށް ބަޔާންކޮށްފައެވެ.


ދިވެހިރާއްޖޭގެ ސިޔާސީ މަސްރަހު\nރަގަނޅު ކައުންސިލަރުން ކުރިމަތި ނުލާނެ ގޮތަށް ގާނޫނު ވަނީ ބަދަލު ކޮށްފައި\nއެލްޖީއޭ އަކީ ހޯމް މިނިސްޓްރީގެ ތަހުގީގުގެ ދެވަނަ އިދާރާ\nއެލްޖީއޭގެ ބޯޑު ގެއަށް ފޮނުވާލާނަން\n11 ޖޫން 2018 | ހޯމަ 21:42\nއެމްޑީޕީ ސަރުކާރުގައި ކައުންސިލަރުން ބާރު ވެރި ކުރުވާ، ރައްޔިތުން ބޭނުންވާ ގޮތަށް ރަށްތައް ބިނާކުރުމަށް ކައުންސިލަރުންފުރުސަތުދީ، މިސްކިތްތަށް އެތަނުގެ ދަށަށްލާ، ކުނިތައް މެނޭޖްކުރަން އެތަނުގެ ބެލެހެއްޓުމުގެ ދަށައްލާ، ކައުންސިލަރުން ބޭނުންވާ ގޮތަށް ކަންކަން ކުރުމުގެ ބާރު ވަނީ ދީފައި ވީއިރު، މިސަރުކާރުން ދަނީ އެ ބާރު ވެރިކަން ނިއުގުޅާގަނެފަ. ނުވީތާކަށް އެމީހުންގެ މުސާރަވެސް ވަނީ ކުޑަކޮށްފަ.\n11 ޖޫން 2018 | ހޯމަ 22:10\nއަބަދުވެސް މި ފެންނަނީ ކައުންސިލްތަކަށް ފިޔަވަޅު އަޅާ އަބަދުވެސް އެ މީހުންގެ ބާރު ވެރިކަން ކުޑަ ކުރުމުގެ މަސައްކަތް ކުރެވޭތޯ ބަލާތަން. އިރުއިރު ކޮޅާ ތަހުގީގުކޮށް އެކި ފަރާތް ތަކަށް އިންޒާރު ދިނުން. ހީވާކަހަލަ އެއީ ހޯމް މިނިސްޓަރީގެ ތަހުގީގުގެ ދެވަނަ އިދާރާހެން.\n11 ޖޫން 2018 | ހޯމަ 22:04\nއެލްޖީއޭ އިން އެމްޑީޕީ ކައުންސިލަރުންނަށް އަޅާ ފިޔަވަޅުތަކަށް އެ ކައުންސިލަރުން ފަހަށް ނުޖެހޭނެ. އެ މެންމަބރުން މާފަށް އެދެން ޖެހޭ ވަރުގެ ކަމެއް ނުކުރޭ. ވެރިކަން ބަަދަލު ކުރުމަށްފަހު އެލްޖީއޭގެ މެމްބަރުން ސަސްޕެންޑު ކޮށްލުމަށްފަހު ގެއަށް ފޮނުވާލާނަން.\n11 ޖޫން 2018 | ހޯމަ 21:58\nސަރުކާރުގެ ކުންފުނިތައް ވަނީ އަޅުވެތިފައި\nސަރުކާރުގެ ކުންފުނިތަކުގެ މުވައްޒަފުން ސަރުކާރުން ހަވާލު ކުރާ މަސައްކަތުގެ އިތުރުން އެބަ ޖެހޭ "ސިޔާސީ ޕާޓީއިން" އަންގާ ގޮތަށް ކަންތައް ކުރަން\n11 ޖޫން 2018 | ހޯމަ 22:03\nއެލްޖީއޭގެ އަގު ވަނީ ވަރަށް ބޮޑަށް ވެއްޓިފައި\nއެލްޖީއޭގެ އަގު ވަނީ ވަރަށް ބޮޑަށް ވެއްޓިފައި، އެތަން ހިންގަނީ ހޯމް މިނިސްޓްރީގެ ގޮތްޕެއް ގޮތުގައި. އެލްޖީއޭގައި މޮނިޓަރިންގް ސިސްޓަމްއެއް ވެސް ނެތް\n11 ޖޫން 2018 | ހޯމަ 21:53\nމިރޭގެ ފަލަ ސުރުޚީ ޕްރޮގްރަމުގައި ބައިވެރިވަނީ މާލެ ސިޓީ ކައުންސިލްގެ ޑެޕިއުޓީ މޭޔަރ ޝަމާއު ޝަރީފް\n11 ޖޫން 2018 | ހޯމަ 21:50


Advertorial: Karantu bill boduvee keehve?\nސްޓެލްކޯގެ މައި އިމާރާތް: ކަރަންޓު ބިލް ބޮޑުވުމުގައި ގިނަ ސަބަބުތަކެއް ހިމެނޭ--ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 އާ ގުޅިގެން ލުއި ދިނުމުގެ ގޮތުން ސަރުކާރުން ކަރަންޓު ބިލްތަކުން 40 ޕަސެންޓުގެ ޑިސްކައުންޓެއް ދިނެވެ. މިއާއެކު ގިނަ ބަޔަކަށް މީގެ ލުއިކަން ލިބިގެން ދިޔަކަން ފާހަގަ ކުރެވުނެވެ. ސްޓެލްކޯ އެކަނި 92،588 ގޭބީސީއެއްގެ ކަރަންޓް ބިލުން ދީފައިވާ 50 މިލިއަން ރުފިޔާއަށްވުރެ ބޮޑު ޑިސްކައުންޓެއް ދިނެވެ. ނަމަވެސް އެންމެ ފަހުގެ ކަރަންޓު ބިލް އައިއިރު ބިލްތައް ވަނީ ބޮޑުވެފަ އެވެ. އެކަމުގެ ޝަކުވާ ގިނަ ބަޔަކު ދަނީ ކުރަމުންނެވެ. އަލަށް އައި ބިލްތައް ބޮޑުވީ ކީއް ވެގެން ހެއްޔެވެ؟\nފުރަތަމަ ކަމަކީ އާއްމުކޮށް ކަރަންޓު ބިލް ބޮޑުވުމުގައި ގިނަ ސަބަބު ތަކެއް ހުރެ އެވެ. ހަމަ ހުރެފަ ބިލް ބޮޑުވަނީއެއް ނޫނެވެ. އެހެންވެ، އެކަން ދިމާވާ ސަބަބުތައް އެނގުމަކީ ކޮންމެހެން މުހިންމު ކަމެކެވެ.\nއެންމެ ފަހުން އައި، ސްޓެލްކޯގެ ކަރަންޓު ބިލް ބޮޑުވި އެއް ސަބަބަކީ ސްޓެލްކޯގެ ބިލިން ސައިކަލް އިންނަ ގޮތުން ފަހުން ހަދާފައިވާ ބިލަށް ރޯދަ މަހުގެ ބައެއް ވަންނަ ގޮތަށް އިނުމެވެ. އަދި ރޯދަ މަހަކީ ކަރަންޓު އިތުރަށް ބޭނުން ކުރެވޭ މަހެއް ކަމަށްވުމެވެ. އެގޮތުން ނިސްބަތުން އެންމެ ގިނައިން ކަރަންޓު ބޭނުންކުރާ އާލާތްތައް ޖައްސާ އެއް މަހަކަށް ރޯދަ މަސް ވެ އެވެ.\nކޮވިޑް-19 އާ ގުޅިގެން ގިނަ ބަޔަކު ލޮކްޑައުންގައި ގޭގައި ތިބިއިރު ގިނަ އަދަދަކަށް ފްރިޖާއި އަވަން އަދި އޭސީ އާއި ފެން ހޫނުކުރާ ޖަގު ކަހަލަ އެއްޗިހި ބޭނުންކޮށްފައިވާނެއެވެ. އެހެންވެ މިއީ ވެސް ސަބަބެވެ. މިސާލަކަށް ފްރިޖެއްގެ ދޮރު ރޯދަ މަހު ހުޅުވާ ލައްޕާލެއް އިތުރުވާކަމަށްވާނަމަ، ކަނޑައަޅާފައި އޮންނަ ޓެމްޕަރޭޗަރުގައި ބެހެއްޓުމަށް ފްރިޖުން ނަގާނެ ކަރަންޓު އިތުރު ވާނެ އެވެ. މިއީ ވެސް ސަބަބެކެވެ.\nޑިސްކައުންޓް ދިނަސް، ޔޫސްއޭޖް ބޮޑު\nފުރަބަންދުގެ މުއްދަތުގައި ގިނަ ފަރާތްތަކުން ގޭގައި ތިބެން ޖެހުމުން، ގޭގޭގައި ކަރަންޓު ބޭނުންކުރާ މިންވަރު އިތުރުވާނެ، އެގޮތުން ގޭގައި ތިއްބަވާ އިރު، މި ދުވަސްވަރު ދިމާވީ ދުނިޔޭގެ ނިސްބަތުން ވެސް އެންމެ ހޫނު ދުވަސް ވަރަށްވުމުން، އޭސީ ފަދަ އެޕްލައެންސެސް ނިއްވާނުލާ ގިނަ އިރު ބެނުން ކުރެވެ އެވެ. އެހެން ކަމަށްވާނަމަ އެއީ ވެސް ކަރަންޓު އިތުރުވެގެން ދާނެ ކަމެކެވެ. އަދި 25 އަށް ވުރެ ދަށްކޮށް އޭސީ ބަހައްޓާނަމަ ރާއްޖޭގެ ރޫމްޓެމްޕަރޭޗާ ހުންނަ މިންވަރަށް ވުރެ ދަށްވާތީ އެ ޓެމްޕަރޭޗާ އަށް ކޮޓަރީގެ ފިނި ހޫނުމިން ބަހައްޓަން ކުރަންޖެހޭ މަސައްކަތް އިތުރުވެ، އިތުރަށް ކަރަންޓު ހިނގާނެ އެވެ.\nފުރަބަންދުގެ މުއްދަތުގައި ސަރުކާރުން ނިންމި ނިންމުމާއި އެއްގޮތަށް އެޕްރީލް އަދި މެއި މަހު ބިލްތަކުން 40 އިންސައްތަ ޑިސްކައުންޓް ދެވުމުން، ދައްކަން ޖެހޭ އަދަދު ކުޑަވި، އެހެން ނަމަވެސް، އެ މުއްދަތުގައި ވެސް ކަރަންޓުގެ ޔޫސޭޖް ކުޑައެއް ނުވެ އެވެ. ބޭނުން ކުރި އަދަދު ދިޔައީ މަތިވަމުންނެވެ. ނަމަވެސް އޭރު ޝަކުވާ ނައީ ބިލުން ޑިސްކައުންޓް ދިނުމުންނެވެ. ސްޓެލްކޯއިން އެޕްރީލް އަދި މެއި މަހު ޑިސްކައުންޓުގެ ގޮތުގައި 54.7 މިލިއަން ރުފިޔާގެ ޑިސްކައުންޓްދީފަ އެވެ.\nދެ މަހަށް ޑިސްކައުންޓް ދީފަ\nބައެއް ފަރާތް ތަކުން މިހާރުގެ ބިލްގައި މެއި މަހުގެ ބައެއް ހިމެނޭތީ އެ ކަމަށް ޑިސްކައުންޓް ލިބެންޖެހޭކަމަށް ބުނަމުން ދެ އެވެ. އެހެން ނަމަވެސް، ބިލިން ސާއިކަލް އިންނަ ގޮތުން މާޗް މަހުގެ ބައެއް ވަނީ އެޕްރީލްގެ ބިލަށް ވަދެފަ އެވެ. އަދި އެ ބިލަށް ވަނީ ޑިސްކައުންޓުދީފަ އެވެ. އެހެންކަމުން ޖުމްލަ ދެ މަސް ދުވަހަށް ސަބްސިޑީ ވަނީ ދެވިފަ އެވެ.\nބައެއް ކަސްޓަމަރުންގެ ޝަކުވާ އަކަށް ގޭގައި އުޅޭ މީހުން މަދުވަމުން ވެސް ބިލް ކުޑަ ނުވާ ކަމުގެ ޝަކުވާ އޮވެ އެވެ. އެހެން ނަމަވެސް ގޭގައި އުޅޭ މީހުން މަދުވުމުން ބިލަށް ކުރާނީ ނިސްބަތުން ވަރަށް ކުޑަ އަސަރެކެވެ. މިސާލަކަށް ކުރިން2ކޮޓަރި އެޕާޓްމަންޓެއްގައި 8 މީހުން އުޅެފައި މިހާރު4މީހުން އުޅޭ އިރު ވެސް ބިލް ކުޑަ ނުވާ ކަމުގެ ޝަކުވާ އެކެވެ. އެހެން ނަމަވެސް އެ2ކޮޓަރީގައި ވެސް ކަރަންޓަށް ބޭނުން ކުރާ ވަސީލަތަކަށް މިސާލަކަށް ބޮކި، އޭސީ ފަދަ ތަކެއްޗަކީ ކިތަންމެ ބައިވަރު އަދި މަދު މީހަކު އުޅުނަސް ބޭނުން ކުރާނެ ވަސީލަތް ތަކެކެވެ. އެހެން ކަމުން އޭގެން ކުރާނެ އަސަރު ވަރަށް ކުޑަ ވާނެ އެވެ. މިއީ ހުސް ކަރަންޓު ބިލް ބޮޑުވި ސަބަބު ތަކެވެ.\nސްޓެލްކޯގެ ސޯލާ ޕޮޑް ރާއްޖެއަށް ހާއްސަ!\nކަރަންޓުގެ ހިދުމަތްދޭން ސްޓެލްކޯ ގެއަށް ނުގޮސް\nސީއެންއެން ކޯލް ޓް އާތު: މަންޓާ ރޭ ހިމާޔަތް ކުރުމުގެ ޕްރޮގްރާމް


ރަންޔޫބީލް ފާހަގަކުރަން ހަވާ އަރުވައިފި\nއޭދަފުއްޓަށް މީހުން ބަދަލުކުރިތާ ރަންޔޫބީލް ފާހަގަ ކުރުމަށް މިރޭ އޭދަފުށީގައި ހަވާ އަރުވަނީ\nއޭދަފުއްޓަށް މީހުން ބަދަލު ކުރިތާ 50 އަހަރު ފުރޭ ރަންޔޫބީލް ފާހަގަ ކުރުމުގެ ގޮތުން މިރޭ އޭދަފުށީގައި ފުރަތަމަ ފަހަރަށް ހަވާ އަރުވައިފި އެވެ.\nރަންރޫބީލް ހަރަކާތްތައް ފެށުމުގެ ގޮތުން ހަވާ އެރުވުން އޮތީ މިރޭ ޖަމިއްޔަތުލް ވަފާގެ މައިދާން ސަރަހައްދުގަ އެވެ. އެގޮތުން މިރޭ ގާތްގަނޑަށް5ވަރަކަށް މިނިޓަށް ހަވާ އެރުވި އިރު ގިނަ އަދަދެއްގެ ކުޑަކުދިން ގޮވައިގެން އާއްމުން އެ ސަރަހައްދަށް ޖަމާވި އެވެ.\nމި ކުޅިވަރު އީދުގައި މިއަދު މާދަމާ ހަވީރު އޮންނާނީ އަންހެން/ފިރިހެނުންގެ ކޯޑި ކުޅުމެވެ. ހަވީރު 4:00 ގައި ރަސްމީ ފާލަން ކައިރިން ފެށީގެން ރަށުގެ ބޮޑެތި މަގުތަކުގައި ކުރިއަށްދާނެ އެވެ. އަދި ރަންޔޫބީލް ސްޓޭޖް ޝޯ ތައްވެސް މާދަމާ ރޭ ފަށާނެ އެވެ.\n50 އަހަރު ފުރުނު މީހުންގެ އުފަންދުވަސް ފާހަަގަ ކުރުަމަށް ކޭކު ފަޅަނީ\nމި ކުޅިވަރު އީދުގައި ސަޤާފީ ކުޅިވަރުތަކުގެ އިތުރުން އާއިލީ ހަވީރަކާއި، އަންހެނުންގެ މަސްރޭހަކާއި އަދި ބޮޑު ބާބަކިއުއެއްގެ އިތުރުން މާއްޑޫ އުނޑޫދޫ ފުނަދޫ މި ތިންރަށުގެ މީހުންގެ އޭރުގެ ދިރިއުޅުން ދައްކާލުމާއ ހާއްސަ ޖަލްސާއެއްގެ އިތުރުން ރައްޔިތުންނަށް ބާއްވާ ބޮޑު ޖާފަތެއް ވެސް އޮންނާނެ އެވެ.\nމި ހުރިހާ ހަރަކާތެއްގައި ވީހާވެސް ގިނަ ބަޔަކު ބައިވެރިވުމަށް މި ހަރަކާތް އިންތިޒާމުކުރާ ވަފާ ޖަމިއްޔާއިން އެދެ އެވެ.


މިނިސްޓްރީ އޮފް އެޑިޔުކޭޝަންގެ ޤަވައިދުތަކާއި އުސޫލުތަކާއި ޕޮލިސީތަކަށް ރިއާޔަތްކޮށް ސްކޫލުން ތައްޔާރުކުރާ ސްކޫލުގެ "ޗައިލްޑު ޕްރޮޓެކުޝަން ޕޮލިސީއާއި އެންޓި ބުލީންގ ޕޮލިސީ" އަދި ދަރިވަރުންގެ ރައްކާތެރިކަމަށް ސްކޫލުން ތައްޔާރުކޮށްފައިވާ އެހެނިހެން އުސޫލުތައް ސްކޫލްގެ ވެރިންގެ ލަފަޔާއި މަޝްވަރާގެމަތިން ތަންފީޒުކުރުން.\nސްކޫލުގައި ތަޢުލީމީ ޙާސިލް ކުރަމުންދާ "ވަލްނަރަބަލް" ދަރިވަރުންގެ ހާލަތު ވަޒަންކޮށް އެފަދަ ކުދިންނަށް އެހީތެރިވެދެވޭނެ އިންތިޒާމެއް ކުލާސްޓީޗަރާއި، ސްކޫލުގެ ވެރިންގެ ލަފަޔާއި މަޝްވަރާއާއެކު ހަމަޖައްސައި އެފަދަ ދަރިވަރުންގެ މައުލޫމާތު ބެލެހެއްޓުން.\nކައުންސެލިންގ ބޭނުންވާ ދަރިވަރުން ފާހަގަކޮށް، އެދަރިވަރުންނަށް ކައުންސެލިންގ ދެވޭނެ އިންތިޒާމު ހަމަޖައްސައި، އެދަރިވަރުންގެ ޓީޗަރުންނާ ގުޅިގެން މަސައްކަތްކުރުމާއި، އެދަރިވަރުންގެ ފޮލޯއަޕް ހެދުމާއި އެދަރިވަރުންގެ ކޭސްނޯޓާއި ރިކޯޑް ބެލެހެއްޓުން.\nޓީޗަރުންނަށް ދަރިވަރުންގެ ރައްކާތެރިކަމާއި ގުޅުންހުރި މަޢުލޫމާތާއި، ޓީޗަރުންނަށް ނަފުސާނީ ދުޅަހެޔޮކަން ކަށަވަރުކުރުމަށް ބޭނުންވާ މައުލޫމާތު ފޯރުކޮށްދިނުމަށް ޕްރޮގްރާމްތައް މިނިސްޓްރީ އޮފް އެޑިޔުކޭޝަނާއި ގުޅިގެން އިންތިޒާމުކޮށް ރާވައި ހިންގުން.\nދަރިވަރަކަށް ނުވަތަ ދަރިވަރުންތަކަކަށް ކުރިމަތިވަމުންދާ ގޯނާ/ އަނިޔާ/ އިހްމާލް ފާހަގަވެއްޖެނަމަ، ރިޕޯޓް ކޮށްފިނަމަ ނުވަތަ ޝައްކުކުރެވޭނަމަ "ދަރިވަރުންނަށް ރައްކާތެރިކަން ލިއްބައިދިނުމުގައި އަމަލުކުރާނެގޮތް ސިޔާސަތު ބަޔާން ކުރާ އުސޫލު" ގައިވާ ގޮތުގެމަތިން އަމަލުކުރުން.\nސްކޫލްތަކުގެ ކައުންސެލަރުންނާއެކު މިނިސްޓްރީ އޮފް އެޑިޔުކޭޝަނުން ބާއްވާ ފޯނުކޮންފަރެންސްތަކުގަޔާއި، ކޭސް މެނޭޖުމެންޓް ސެޝަންތަކުގައި، ޕްރޮފެޝަނަލް ޑިވަލޮޕްމެންޓު އަދި ސުޕަވިޒަން ސެޝަންތަކާއި މިނިސްޓްރީން ކަނޑައަޅާ އުސޫލެއްގެ މަތިން ބައިވެރިވެ، ސްކޫލުގެ ކޭސްތައް ދަރިވަރުންގެ ސިއްރު ހިފެހެއްޓޭގޮތަށް ހިއްސާކުރުން.\nކައުންސެލިންގ ޚިދުމަތަށް އަންނަ ދަރިވަރުންގެ ލިޔެކިޔުންތައް ބެލެހެއްޓުމާއި، ކޭސްތަކުގެ ރަޖިސްޓްރީހަދައި ބެލެހެއްޓުމާއި، ކޭސް ފައިލްސް ހެދުމައި، ސެޝަންތައް ކުރިއަށްދާނެގޮތުގެ ސެޝަން ޕްލޭން ހެދުމާއި ކޮންމެ ސެޝަނެއް ފުރިހަމަކުރުމަށްފަހު ސެޝަން ނޯޓްސް ލިޔެ ފައިލްކޮށް ބެލެހެއްޓުން.\nދަރިވަރެއްގެ ނުވަތަ ދަރިވަރުންތަކެއް މައްސަލައެއްގައި ކައުންސެލަރ ދިވެހި ފުލުހުންގެ އިދާރާއަށް ނުވަތަ ޝަރުއީ ކޯޓަކަށް ޖަވާބުދާރީވަން ޖެހިއްޖެ ހާލަތެއްގައި މިނިސްޓްރީ އޮފް އެޑިޔުކޭޝަންގެ ލީގަލް އޮފިސަރުގެ ފަންނީލަފަޔާއި އެއްގޮތަށް އަމަލުކުރުން.\nދަރިވަރުންގެ ރައްކާތެރިކަން ކަށަވަރުކުރުމަށާއި، ދަރިވަރުންގެ ނަފުސާނީ ދުޅަހެޔޮކަން ތަރައްގީކުރުމަށް ސްކޫލްގެ ވެރިންނާ މަޝްވަރާކޮށްގެން ސްކޫލް ފެންވަރުގައި ދަރިވަރުންނާއި ބެލެނިވެރިންނަށް ޕްރޮގިރާމްތައް ރާވައި ހިންގައި ބެލެހެއްޓުމާއި ސްކޫލުގެ މާޙައުލަކީ ދަރިވަރުންނަށާއި ސްކޫލުގެ މުވައްޒަފުންނަށް ނަފުސާނީގޮތުން ރައްކާތެރި މާޙައުލެއްކަން ކަށަވަރުކުރަން ސްކޫލުގެ ވެރިންނާއި ގުޅިގެން މަސައްކަތްކުރުން.\nދަރިވަރުންގެ ރައްކާތެރިކަން ކަށަވަރުކުރުމަށް ސްކޫލުގެ ލިއޭޒަން އޮފިސަރ ނުވަތަ ޑެޕިއުޓީ ލިއޭޒަން އޮފިސަރެއްގެ ގޮތުން ކުރަންޖެހޭ މަސައްކަތްކުރުމާއި، ސްކޫލުގައި ހިންގާ ޚާއްޞަ ޕްރޮގުރާމްތަކުގައި (މިސާލަކަށް: ދަސްވާރު ނުވަތަ ބީޓެކް ޕްރޮގްރާމް) ބައިވެރިވާ ދަރިވަރުންނަށް ކައުންސެލަރގެ އެހީތެރިކަން ބޭނުންވެއްޖެ ހާލަތެއްގައި އެދަރިވަރުންނަށް އެހީތެރިވެދިނުން.\nކޮންމެ އަހަރަކު ސްކޫލުން ދަރިވަރުންގެ ނަފުސާނީ ދުޅަހެއުކަމަށާއި ދަރިވަރުންގެ ރައްކާތެރިކަމަށް ސްކޫލުގައި ހިންގާ ހަރަކާތްތަކުގެ ތާވަލް ކޮންމެ އަހަރެއްގެ ތައުލީމީ އަހަރު ފެށުމާއެކު މި މިނިސްޓްރީ އޮފް އެޑިޔުކޭޝަންގެ އެޑިޔުކޭޝަނަލް ސްޕަވިޜަން އެންޑް ކޮލިޓީ އިމްޕްރޫވްމަންޓް ޑިވިޜަނަށް ހިއްސާކުރުމާއި، ކޮންމެ އަހަރު ސްކޫލުން ހިންގާ މިފަދަ ހަރަކާތްތަކާއި ޕްރޮގްރާމްތަކުގެ އަހަރީ ރިޕޯޓުގެ ކޮޕީއެއް 10 ޑިސެމްބަރުގެ ކުރިން މިނިސްޓްރީ އޮފް އެޑިޔުކޭޝަންގެ އެޑިޔުކޭޝަނަލް ސްޕަވިޜަން އެންޑް ކޮލިޓީ އިމްޕްރޫމަންޓް ޑިވިޜަނަށް ފޮނުވުން.\nü ކައުންސެލިންގ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 04 ގެ ސަނަދެއް ހާސިލްކޮށްފައިވުމާއެކު، ކައުންސެލިންގ ދާއިރާގައި 02 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nü ކައުންސެލިންގ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަޑުގެ ލެވެލް5ގެ ސަނަދެއް ހާސިލްކޮށްފައިވުން. ނުވަތަ،\nü ކައުންސެލިންގ ދާއިރާއަކުން ޤައުމީ ސަނަދުތަކުގެ އޮނިގަނޑުގެ ލެވެލް 04 ގެ ސަނަދެއް ހާސިލްކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް 04 ނުވަތަ މަތީ ސަނަދެއް ހާޞިލްކޮށްފައިވުން.\nމިމަޤާމަށް މަތީގައިވާ ޝަރުތުފުރިހަމަވާ ފަރާތެއް ނުލިބިއްޖެނަމަ، މަސައްކަތުގެ ތަޖުރިބާ އާއި މަސައްކަތާއި ގުޅޭ ތަޢުލީމަށް ބެލުމަށްފަހު ތިރީގައިވާ ޝަރުތު ފުރިހަމަވާ ފަރާތްތައް ކޮންޓްރެކްޓެއްގެ ދަށުން ވަޒީފާ ހަމަޖައްސައިދެވޭނެއެވެ.\nމަޤާމުގެ މަސައްކަތާއި ގުޅޭ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް3ގެ ސަނަދެއް ހާސިލްކޮށްފައިވުމާއި އެކު، މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nމަތީ ސާނަވީ އިމްތިހާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއިއެކު، އޭގެ އިތުރުން ހަޔަރ ސެކަންޑަރީ ސްކޫލް ސެޓްފިކެޓް އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nސާނަވީ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު، މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން\nފުރިހަމަ ކުރައްވާފައިވާ ވަޒީފާއަށް އެދޭ ފޯރމް، ) ވަޒީފާއަށް އެދޭފޯމު މިސްކޫލްގެ ކައުންޓަރުން ލިބެންހުންނާނެއެވެ. އަދި ކޮމިޝަނުގެ ވެބްސައިޓުން www.csc.gov.mvww ޑައުންލޯޑް ކުރެވޭނެއެވެ.(\nü ވަޒީފާއަށް އެދޭ ފޯރމް މިސްކޫލްގެ ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 09 ޖެނުއަރީ 2020 ވާ ބުރާސްފަތި ދުވަހުގެ މެންދުރުފަހު 13:00 ގެ ކުރިން، ޅޮހީ ސްކޫލްއަށެވެ. ވަޒީފާއަށް އެދޭ ފޯރމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީމެއިލް އެޑްރެހަކީ [email protected] އެވެ. އެޕްލިކޭޝަން ފޯމާއިއެކު ހުށަހަޅަންޖެހޭހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމިމަޤާމަށް މުވައްޒަފަކު ހޮވުމަށް ބޭއްވޭ އިންޓަވިއު އޮންނާނީ9ޖެނުއަރީ 2020 އާއި 12 ޖެނުއީ 2020 އާ ދެމެދު، ޅޮހީ ސްކޫލްގައެވެ. ވުމާއި އެކު މިވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


ކޮލަމް ސުމެއް: ކީހާ ޅެން ފަރިއްސަށް! :: މިކަލް ނޫސް\nކޮލަމް ސުމެއް: ކީހާ ޅެން ފަރިއްސަށް!\n27 ސެޕްޓެމްބަރ 2016 12:16\nއެއީ މީގެ ހައެއްކަ އަހަރު ކުރިއެވެ. 2010 ވަނަ އަހަރު ނޮވެމްބަރު މަސްތެރެއެވެ. އީދު ބަންދަށް ފަހު (ބޮޑު އީދު) އޮފީސް ތައް ހުޅުވުމުން ފުވައްމުލަކުގައި މަސައްކަތްކުރައްވާ ކައުންސިލަރުން އޮފީހުން ބޭރުކުރަން ނިކުންނާނެކަމުގައި އޭރުގެ ޑީއާރުޕީގެ ފުވައްމުލަކު ގޮފިން ބުންޏެވެ. މިހާރު ޕީޕީއެމް ތަމްސީލު ކުރައްވާ އެބޭފުޅުން އެދުވަހު އެހެން ބުނީ ކީއްވެގެންތޯ އެވެ.\nއެއީ ފުވައްމުލަކުގެ އަށް އަވަށުގައި އަށް ރަށުކައުންސިލް ހެދުމަކީ ފުވައްމުލައް އަށް ރަށަށް ބަދަލުކުރުން ކަމަށް ބުނެ އެކަމާ ދެކޮޅު ހަދައި، ރައްޔިތުންގެ މަޖިލީހުގެ ފުވައްމުލަކު މެދުދާއިރާގެ އޭރުގެ މެންބަރު ޝިފާޤު މުފީދާއި، ދެކުނު ޕްރޮވިންސްގެ އޭރުގެ ސްޓޭޓު މިނިސްޓަރުގެ ނާއިބު ޢަލީ މުޙައްމަދު ކުރީ ސަފުގައި ތިއްބަވައިގެން ކުރިއަށް ގެންދެވި ހިގާލުމުގައި އެމްޑީޕީ އަށް ނިސްބަތްވާ ކައުންސިލް މެމްބަރުން ބައިވެރިވީމަ އެވެ. އެބޭފުޅުން ރަށު ކައުންސިލް ނޫނީ އަތޮޅު ކައުންސިލް މެމްބަރުކަން ބޭނުންނުވާތީ ކަމަށް ނުވަތަ ފުވައްމުލަކަށް ޣައްދާރުވީ ކަމަށް ބެލެވުނީ ކަމަށްވެސް ވެދާނެއެވެ.\nއެދުވަހު ސަރުކާރާއި އިދިކޮޅު ފަރާތް ޚާއްސަކޮށް އޭރުގެ ޑީއާރުޕީ މެމްބަރުން (ގިނަ މެމްބަރުން ވަނީ ޕީޕީއެމް އަށް ބަދަލުވެފައި) ގޮވަމުން ދިޔައީ ފުވައްމުލަކުގައި އޮންނަންވީ ރަށުކައުންސިލާއި އަތޮޅު ކައުންސިލެެކެވެ. އެގޮތުން، ރަށުގައި ގިނަ ވަޒީފާގެ ފުރުސަތުތަކެއް ހުޅުވޭނެއެވެ. އަދި ސިޓީ އަކަށް ބަދަލުވާ މިންވަރަށް ކުރިއެއް ނާރައެވެ. ސިޓީ އުރައެއް އެބޭފުޅުންނެއް ބޭނުމެއް ނޫނެވެ.\nއޭރުގެ ސަރުކާރު މިހާރުގެ އިދިކޮޅު ޕާޓީ އެމްޑީޕީ މެމްބަރުންގެ ވާހަކަތައް މިއާ ތަފާތެވެ. އެބޭފުޅުން ގޮވަމުން ދިޔައީ ސިޓީއެއް އުފެދުމުން ރަށުގެ ތަރައްގީ އަށް ގިނަ މަގުތަކެއް ފަހިވާނެއެވެ. ހިންގުމުގެ ޚަރަދު ކުޑަވެ ބިޔަ އިންވެސްޓްމަންޓް ތަކަށް މަގުފަހިވާނެއެވެ.\nފުވައްމުލަކުގެ ތަރައްގީއަށް ބަލާއިރު މާބޮޑު ކުރިއެރުމެއް އަރާފައެއް ނެތެވެ. ސާފު ބޯފެނެއް ނެތެވެ. ނަރުދަމާ ދަމާ އަދި އޮތީ ނުދެމިފައެވެ. ނަރުދަމާ އާއި ބޯފެން ފޯރުކޮށް ދިނުމުގެ ނިޒާމު ނުނިމުގެ ސަބަބުން އާ މަގުތަކެއް (ވަގުތީ ގޮތުން ގާއަތުރައިގެން ހެދުނު ޣާޒީމަގާއި އަތޮޅު ހޮސްޕިޓަލާއި ތައުލީމީ މަރުކަޒު ހުންނަ މަގު ފިޔަވައި) ހެދިފައެއް ނެތެވެ. ނަމަވެސް، އޭރު ފުވައްމުލައް ސިޓީއެއްގެ ދަރަޖައަށް އަސާސީ ޚިދުމަތްތައް ތަރައްގީ ނުވާ ކަމަށް ގޮވި ރައްޔިތުން މިއަދު ސިޓީއެއްގެ ދަރަޖަ ލިބުމުން ދަނީ އުފާފާޅު ކުރަމުންނެވެ.\nމިއަދު މިވަނީ އެދުވަހު ކީހާާ ޅެމެއް ފަރިއްސައް ވެފައެވެ. ޕީޕީއެމް މެމްބަރުންގެ ރާގު މިހާރު ހުރީ ކުރީގެ އެމްޑީޕީ މެމްބަރުންގެ ވާހަކަތައް ހުރި ބީދައިންނެވެ. އެމްޑީޕީ މެމްބަރުންގެ ރާގު މިވަނީ އޭރުގެ ޑީއާރުޕީ މެމްބަރުންގެ ރާގަށް ބަދަލުވެފައެވެ.\nސަރުކާރުގެ ރާގާއި އިދިކޮޅު ރާގު ތަފާތު ވާންޖެހެނީ ތޯއެވެ. މިއީ ހުސް ފުވައްމުލަކު ރައްޔިތުންނެވެ. ފުވައްމުލަކަށް ފައިދާ އާއި ލާބައަށް އެދޭ އެފަސްގަނޑަށް އުފަން އެރަށެއް ދެކެ ފަޚުރުވެރިވާ ރައްޔިތުންނެވެ. ނަމަވެސް، ޅެންތައް ފަރިއްސައް ވުމާއިއެކު އާންމު މީހާ އަށް ސިޔާސީ އެކްވިސްޓުންގެ ވިސްނުމާއި މެދު ސްވާލު ކުރުމަށް ފުރުސަތު ހުޅުވިއްޖެއެވެ. މިބައި މީހުން މިދައްކަނީ ހަމަ ހަގީގަތުގައި ވެސް ރަށުގެ ލާބައަށް ބާވައެވެ. ނޫނީ ސިޔާސީ ފައިދާ އަށް ދައްކާ ވާހަކަ ބާވައެވެ. ނޫނީ ނިސްބަތްވާ ޕާޓީގެ މައުޕީސް ތަކެއް ބާވައެވެ.\nމިވަގުތު ފުވައްމުލަކުގައި ގިނައީ އިދިކޮޅު ކައުންސިލަރުންނެވެ. ސިޓީ ކައުންސިލަކަށް ބަދަލުވެއްޖެ ނަމަ 30 ކައުންސިލަރުން3އަށް ބަދަލުވާނެ އެވެ. އިދިކޮޅު ގިނަ ބައެއްގެ ވަޒީފާގެ ފުރުސަތު ގެއްލި ރަށް ދޫކޮށް އެހެން ރަށަކަށް ވަޒީފާގެ ބޭނުމަށް ހިޖްރަ ކުރަން ޖެހިދާނެއެވެ. އިދިކޮޅު ސިޔާސީ ހަރަކާތްތެރިން މަދުކުރުމަށް މަގުފަހި ވެދާނެއެވެ. އިދިކޮޅު ސިޔާސީ ހަރަކާތްތައް މަދު ކުރެވިދާނެއެވެ. މިއީ މިހާރުގެ މަސްރަހު އޮތްގޮތުން ކުރެވިދާނެ ސްވާލުތަކެވެ. ޖަވާބު ދެއްވާނީ ތިބޭފުޅުންނެވެ.\nވަރަށް ފުރިހަމަ ލިއުމެއް. ހަގީގަތަކީ އަަހަރެމެން އެންމެވެސް ވިސްނަނީ ޕާތީގެ ވިސްނުމުން. ރަށުގެ ފައިދާ އަކަށް ނޫން. ސަރުކާރަށް ޖެއްސުންކުރުމަށް ނުވަތަ އިދިކޮޅު ފަރާތައް ދުއްތުރާ ކުރުމަށް\nކަމުދޭ3ކަމުނުދޭ0ރައްދު


vnews - Allied traveler's protection plan ifthithaahu koffi\nއެލައިޑް ޓްރެވެލަރސް ޕްރޮޓެކްޝަން ޕްލޭން އިފުތިތާހު ކޮށްފި\nއެލައިޑް ޓްރެވެލާސް ޕްރޮޓެކްޝަން ޕްލޭން ތައާރަފު ކުރުން-- ފޮޓޯ: އެލައިޑް\nދަތުރުވެރިންނަށް ޚާއްސަ ޓްރެވެލަރސް ޕްރޮޓެކްޝަން ޕްލޭނެއް އެލައިޑް އިންޝުއަރެންސުން އިފުތިތާހު ކޮށްފިއެވެ.\n"އެލައިޑް ޓްރެވެލަރސް ޕްރޮޓެކްޝަން ޕްލޭން" ރަސްމީކޮށް އިފްތިތާހު ކުރީ އެލައިޑް އިންޝުއަރެންސަށް 33 އަހަރު ފުރުމުގެ މުނާސަބަތުގައި ބޭއްވި ޚާއްސަ ހަފްލާގައެވެ.\nނެޝަނަލް އާޓް ގެލެރީގައި ކުރިޔަށްދާ ވެކޭޝަންސް އެކްސްޕޯގެ ތެރޭ ބޭއްވި މިހަފުލާގައި ޓްރެވެލަރސް ޕްރޮޓެކްޝަން ޕްލޭނާއި، އެޕްރޮޑަކްޓަށް ހާއްސަ ކުރެވިފައިވާ ވެބްސައިޓް އިފުތިތާހު ކޮށްދެއްވީ އެލައިޑްގެ މާކެޓިން މެނޭޖަރު ނިއުޝާދު ޝަރީފެވެ.\nދަތުރުފަތުރު ކުރުމުގެ ރައްކާތެރިކަމަށް ހާއްސަ ޓްރެވެލަރސް ޕްރޮޓެކްޝަން ޕްލޭނަކީ ދަތުުރުވެރިޔާއަށް ދަތުރުމަތީގައި ކުރިމަތިވާ ކަންކަމަށް ރައްކާތެރިކަން ލިބިދޭ ގޮތަށް ފަރުމާކޮށްފައިވާ ޕްލޭނެއް ކަމަށް އެލައިޑުން ބުންނެވެ. އެލައުޑުން ބުނީ ބޮޑު ބަދަލަކާއި އެކު ރީ-ބްރޭންޑް ކުރެވިގެން ތައާރަފުކޮށްފައިވާ މިޕްލޭނަށް ހާއްސަ ވެބްސައިޓް www.travelers.mv މެދުވެރިކޮށް، ކަސްޓަމަރުން ބޭނުން ތަނެއްގައި ތިބެގެން ރައްކާތެރިކަމާއި އެކު ޕްލޭން ނެގުމަށް ބޭނުންވާ ޓްރާންސެކްޝަން ފުރިހަމަކޮށްލެވޭނެ ކަމަށެވެ.\nމިހަފްލާގައި ވާހަކަ ދައްކަވަމުން، އެލައިޑްގެ މާކެޓިން މެނޭޖަރ ނިއުޝާދު ޝަރީފު ވިދާޅުވީ ޓްވެލަރސް ޕްލޭން ރީ-ބްރޭންޑް ކޮށްފައިވަނީ ކަސްޓަރުންގެ ބޭނުންތައް ހޯދުމަށް ސީދާ ކަސްޓަމަރުންގެ ފީޑްބެކް ހޯދައި، އެކަންކަން ދިރާސާކުރުމަށްފަހު ކަމަށެވެ. އެގޮތުން ކުރީގެ ޕްލޭނާ އަޅާބަލާއިރު މިފަހަރުގެ ޕްލޭނުގައި ކަވަރޭޖް ލިބޭ ހާލަތްތައް އިތުރުކޮށް، ކޮންމެ ހާލަތަކަށް ހާއްސަ ޓޯޓަލް ލިމިޓްވެސް އިތުރު ކުރެވިފައިވާނެ ކަމަށެވެ.\nމީގެ އިތުރަށް ނިއުޝާދު ފާހަގަކުރެއްވި ގޮތުގައި، ކުރިޔާ ހިލާފަށް މިފަހަރުގެ ޕެކޭޖުގައި ވިޔަފާރި ދަތުރުތަކަށް ނުވަތަ ޗުއްޓީއަށް ވަޑައިގަންނަވާ ބޭފުޅުންނަށް އެބޭފުޅެއްގެ ދަތުރުގެ ބޭނުމާ ގުޅުވައިގެން ހިމެނުމަށް އެދޭ އޮޕްޝަނަލް ކަވަރސް ނެގުމުގެ ފުރުސަތުވެސް ލިބިގެންދާނެއެވެ.


އިންޒާރު ދިނުމަށްފަހު, އެންމެފަހުން ފަޔާޒް މާލެއަށް ބަދަލުކޮށްފި — Ihavandhoo.com\nއިންޒާރު ދިނުމަށްފަހު, އެންމެފަހުން ފަޔާޒް މާލެއަށް ބަދަލުކޮށްފި\n16 ސެޕްޓެމްބަރު 20183މުހައްމަދު އަކްރަމް\nފަޔާޒް، ޤައުމީ ޓީމްގެ ކެޕްޓަން އަކްރަބް އަބުދުލް ޤަނީ އާއި އެކު\nއާމިނާ ދިޔޯ ސިއްޙީމަރުކަޒުގައި އެސިސްޓެންޓް ކޮމިއުނިޓީ ހެލްތް އޮފިސަރެއްގެ ވަޒީފާ އަދާކުރަމުންދާ ހުސެއިން ފަޔާޒް މާލެއަށް ބަދަލުކޮށްފިއެވެ. ފަޔާޒް މާލޭއަށް ބަދަލުކުރިކަން އަންގާ އޭނާއަށް ހަވާލުކޮށްފައިވާ ޗިޓްގައި ވާގޮތުން އޭނާ މާލެއަށް (މިނިސްޓަރީ އޮފް ހެލްތަށް) ރިޕޯޓްކުރަންޖެހެނީ މިއަދުން ފެށިގެންނެވެ.\nފަޔާޒް ވަޒީފާ އަދާކުރާތަން ބަދަލުކޮށްފައިމިވަނީ، ޕީޕީއެމްގެ ބައެއް އެކްޓިވިސްޓުންގެ ފަރާތުން އޭނާ ރަށުން (އިހަވަންދޫއިން) ބޭރުކުރާނެކަމުގެ އިންޒާރު ދިނުމަށްފަހުއެވެ. ފަޔާޒްއަށް މިފަދަ އިންޒާރުތައް ދޭންފެށީ، އޭނާގެ އަނބިމީހާގެ އާއިލާގެ މީހުން އިދިކޮޅު ކޯލީޝަނުގެ ކެނޑިޑޭޓް އިބްރާހިމް މުހައްމަދު ސޯލިހަށް ތާއީދުކޮށް ސީދާ ހަރަކާތުގައި ބައިވެރިވާން ފެށުމުންނެވެ.\nއެގޮތުން އިދިކޮޅު ކޯލީޝަނުގެ ކެނޑިޑޭޓް އިބްރާހިމް މުހައްމަދު ސޯލިހް މިމަހުގެ5ވަނަދުވަހު އިހަވަންދޫއަށް އައުމަށް ހަމަޖެހުމުން، އެބޭފުޅާއަށް މަރުޙަބާކިޔަން ފަޔާޒްގެ އަނބިމީހާގެ އާއިލާގެ މީހުން އެތަނަށް ނުދިއުމަށް4ސެޕްޓެމްބަރގައި، ޕީޕީއެމްގެ އެކްޓިވިސްޓަކު ފާޔާޒުގާތުގައިވަނީ އެދިފައެވެ. އެމީހާ ބުނެފައިވަނީ "ރައީސް ޔާމީން ބޭނުމެއްނުވޭ، މުއައްސަސާތަކުގައި ތިބި އެއްވެސް އާއިލާއެއްގެ މީހަކު ނުކުންނާކަށް، ނުކުމެފިއްޔާ ހަމަދާނެ! ރަށުން ބޭރުކޮށްލާނި! ރަށުންބޭރުކުރާނެ" ކަމުގައެވެ. އަދި އެމީހާ ބިރުދައްކަމުން ބުނެފައިވަނީ ރަށުން ބޭރުކުރުމުން ނިކަމެތިވާނެކަމުގައެވެ. އެމްޑީޕީއިން މިދިޔަ ހޮނިހިރު ދުވަހުގެރޭ އިހަވަންދޫގައި ބޭއްވި ކަންމަތީ ޖަލްސާގައި ދެއްކި ރިޕޯޓްގައިވަނީ ފަޔާޒަށް އިންޒާރުދީ ދައްކާފައިވާ ބައެއްވާހަކަތަކުގެ އޯޑިއޯ އާނމުކޮށްފައެވެ. ފަޔާޒަށް އިންޒާރު ދިނީ ކޮންބަޔެއްކަން މިނޫހަށް އެނގުނަސް އަބުރުރައްކާތެރި ކުރުމުގެ ޤާނޫނުގެ ސަބަބުން އެމީހުންގެ މައުލޫމަތު ހާމަކުރެވޭކަށްނެތެވެ. ފަޔާޒަށް ރަށުން ބޭރުކުރާނެ ކަމުގެ ބިރުދެއްކިނަމަވެސް، އޭނާ ބުނެފައިވަނީ އޭނާއަކީ މީހުންނަށް ނުފޫޒް ފޯރުވާ މީހެއްނޫންކަމަށާއި، އެނާގެ އަމބިމީހާގެ އާއިލާ އިބްރާހިމް މުހައްމަދު ސޯލިހަށް މަރުޙަބާކިޔަން ނުކުތުން އޭނާއަށް ނުހުއްޓުވޭނެ ކަމުގައެވެ.\nފަޔާޒަކީ ސިޔާސީ ގޮތުން ހަރަކާތްތެރި މީހެއްނޫނެވެ. އަދި ވަކި ކެނޑިޑޭޓަކަށް އަދި ޕާޓީއަކަށްވެސް ތާއީދުހޯދުމަށް މަސައްކަތްކުރިމީހެއްނޫނެވެ. ފަޔާޒް ފާހަގަ ކުރެވިފައިވަނީ ވަރަށް އިޖްތިމާއީ ހިދުމަތްތެރި މީހެއްގެ ގޮތުގައެވެ. ފުޓްބޯޅަ އާއި އެހެން ކުޅިވަރުތަކުގައި އެހީތެރިވެ އެކަންކަމުގައި ބައިވެރިވެ އެހީތެރިވާ ފަޔާޒް އަބަދުވެސް ފާހަގަކުރެވުނީ ޒުވާނުންނާއި ގުޅުން ރަނގަޅު މީހެއްގެ ގޮތުގައެވެ.\nނަމަވެސް އޭނާ މާލެއަށް ބަދަކުރުމުގެ ޗިޓް ހަވާލުކުރިފަހުން، އެމްޑީޕީއިން މިދިޔަ ހޮނިހިރު ދުވަހުގެރޭ އިހަވަންދޫގައި ބޭއްވި ކަންމަތީ ޖަލްސާގައި ބައިވެރިވެ، އިދިކޮޅު ކޯލީޝަންގެ ކެނޑިޑޭޓް އިބްރާހިމް މުހައްމަދު ސޯލިހަށް ތާއީދުކުރާކަން ހާމަކޮށްފައެވެ. އެޖަލްސާގައި ފަޔާޒް ބުނެފައިވަނީ އޭނާއަށް ސިޔާސީ ޕޯޑިއަމްއަކަށް އަރަން މަޖްބޫރުކުރުވީ "އެމީހުން" ކަމުގައެވެ. އަދި އޭނާ ފާހަގަކުރި ގޮތުގައި އެއީ "އެމީހުން" ބައިކޮޅަކަށް ޖެހި ގޯލެކެވެ.\nއިބޫގެ ދަތުރުފުޅާ ދިމާކޮށް، މަރުޙަބާކިޔަން ނުކުތް ފަރާތްތައް ހުއްޓުވުމަށް ތަފާތު ނުފޫޒް ޕީޕީއެމްގެ އެކްޓިވިސްޓުން ފޯރުވާފައިވެއެވެ. އެގޮތުން، އާއިލާގެ އެއްވެސް މީހަކު އިބޫއަށް މަރުހަބާ ކިޔުމަށް ނުކުމެއްޖެނަމަ އެންސްޕާ އަދި އާސަންދަ ފަދަ އިޖްތިމާއީ ރައްކާތެރިކަމުގެ ހިދުމަތްތަކުން މަޙުރޫމްކުރާނެ ކަމުގެ ބިރާއި، ވަޒީފާއިން ވަކިކުރުމާއި އަދި ވަޒީފާ އަދާކުރާތަން ބަދަލުކުރާނެކަމުގެ އިންޒާރު ދީފައިވާކަން އެނގިފައިވެއެވެ. ބެލެވޭގޮތުގައި މިހާރު ކުރިޔަށް މިދަނީ އެކަންކަން ތަންފީޒްކުރުމުގެ މަރުހަލާއެވެ.\nއަބުރުރައްކާތެރި ކުރުމުގެ ޤާނޫނު އެއީ ތިކަހަލަ ޖަރީމާ ތައް ހިންގުމަށް ސަރުކާރުން ހެދި ޤާނޫނެއް․ އެބައެއްގެ ނަން ބުނާ ބަޔަކު ހަފުސް ވާނީ․ ޖަރީމާ ހިންގާ މީހުން ތިބޭނީ ރަން އުނދޯއްޔަށް ލާފަ․\n– 17 ސެޕްޓެމްބަރު 2018 1 0\nފަޔާޒުގެ އާއިލާއިން ނުޖެހޭނެ މާ އެމްޑީޕީ ވެގެން އުޅޭކަށް․ ސަރުކާރު މުވައްޒަފުންގެ އާއިލާތަކުން ތާއިދު ކުރަން ޖެހޭނީ ހަމަ އެކަނި އެވަގުތު އޮންނަ ސަރުކާރަކަށް․ ދެން އަންނަ ވެރިކަމެއްގަ ޕީޕީއެމް އިން މިބިލް ހުށައަޅާ ޤާނޫނަކަށް ހަދާނަން․ އިންޝާ އަﷲ․\n– 17 ސެޕްޓެމްބަރު 201803\nމިފަހަރު 2✔ ޔަޤީން إِنْ شَاءَ ٱللَٰه


SunOnline: September ge kurin flat libeyne meehunge list aanmu kureveyne: committee\nސެޕްޓެމްބަރުގެ ކުރިން ފްލެޓް ލިބޭނެ މީހުންގެ ލިސްޓް އާންމު ކުރެވޭނެ: ކޮމެޓީ\nމުއާވިޔަތު އަންވަރު 15 Jul 2020, 15:14\nހުޅުމާލެ ދެވަނަ ފިޔަވަހީގައި ތަރައްގީކުރާ ހިޔާ މަޝްރޫއުގެ ފްލެޓުތައް: މި ފްލެޓުތަކުގެ 90 ޕަސެންޓް މަސައްކަތް ވަނީ ނިމިފައި -- ސަން ފައިލް ފޮޓޯ/ ފަޔާޒު މޫސާ\nހިޔާ މަޝްރޫގެ ދަށުން ހުޅުމާލެ ދެވަނަ ފިޔަވަހީގަ އާއި މާލޭގެ ގާ ކޮށީގައި އަޅާފައިވާ ފްލެޓްތައް ލިބޭ މީހުންގެ ލިސްޓް މި އަހަރުގެ ސެޕްޓެމްބަރު މަސް ނިމުމުގެ ކުރިން އިއުލާން ކޮށް ނިންމާލުމަށް މަސައްކަތް ކުރަމުން އަންނަ ކަމަށް ފްލެޓްތަކުގެ މައްސަލަ ބަލާ ކޮމެޓީން ބުނެފި އެވެ.\n"ހިޔާ" މަޝްރޫއާއި "ގެދޮރުވެރިކުރުން" އަދި "ގުޅީފަޅު ހައުސިން ޕްރޮޖެކްޓް" ކުރިއަށް ގެންގޮސްފައިވާ ގޮތާއި ފްލެޓްތައް ދޫކޮށްފައިވާ ގޮތް މުރާޖައާކޮށް، އިންސާފުވެރި ދެފުށް ފެންނަގޮތަކަށް، ފްލެޓް ލިބުން ހައްގުވާ ފަރާތްތަކަށް، ފްލެޓް ލިބޭނޭގޮތް ހެދުމަށް މަގުފަހިކޮށްދިނުމަށް ރައީސް އިބްރާހިމް މުހައްމަދު ސޯލިހް ކޮމެޓީއެއް އެކުލަވައިލެއްވީ މިދިޔަ އަހަރުގެ ޑިސެމްބަރު މަހުގެ 31 ވަނަ ދުވަހު އެވެ.\nއެ ކޮމެޓީގެ މަސައްކަތް ކުރިއަށްދާ ގޮތް ބެލުމަށް މިއަދު ރައްޔިތުންގެ މަޖިލީހުގެ ގައުމީ ތަރައްގީއާއި ތަރިކައިގެ ކޮމެޓީއަށް ހާޒިރުކޮށްފައިވާއިރު ފްލެޓް ލިބޭނެ މީހުންގެ ލިސްޓް، މިމަސް ނިމޭއިރު އާންމު ކުރަން ފަށާނެ ކަމަށް އެ ކޮމެޓީގެ މެންބަރު ތޯހާ މުހައްމަދު ވަނީ ވިދާޅުވެފަ އެވެ.\n"ލޮކްޑައުންގެ ހާލަތާ ގުޅިގެން ވަކިވަރަކަށް މަސައްކަތް ކުރިއަށް މި ގެންދެވެނީ. އަޅުގަނޑުމެން މި ބަލަނީ ގާތްގަނޑަކަށް ސެޕްޓެމްބަރުގެ ނިޔަލަށް އެއްކޮށް އެ މަސައްކަތް ކުރިއަށް ގެންގޮސް ނިންމާލެވޭނެ ކަމަށް،" ތޯހާ ވިދާޅުވި އެވެ.\nފްލެޓް ލިބޭނެ ކަމަށް 2500 މީހުންގެ ލިސްޓެއް އޮތް ނަމަވެސް އެ ފްލެޓްތައް އަދި 'ވުޖޫދު' ގައި ނެތް ކަން ތޯހާ ފާހަގަކުރެއްވި އެވެ.\n"2500 ހައުސިން ޔުނިޓެއްގެ ވާހަކަ ދެކެވޭ. ނަމަވެސް މިއަކީ ވުޖޫދުގައިވާ ފްލެޓްތަކެއް ނޫން. އެހެން ނަމަވެސް 2500 މީހުންގެ ލިސްޓެއް އެެބައޮތް،" ތޯހާ ވިދާޅުވި އެވެ.\nނިމިދިޔަ ސަރުކާރުން ފްލެޓް ލިބުނު ކަމަށް އާންމުކުރި ލިސްޓްގެ ތެރެއިން 7000 މީހުންގެ ފްލެޓް އިން ވެސް 7017 މީހަކަށް ލިޔުން ދޫކޮށްފައިވާއިރު ޖުމްލަ 9517 މީހުންނަށް ފްލެޓް ލިބޭނެ ކަމަށް ލިޔުން ދޫކޮށްފައި ހުރިކަން ލިސްޓްތަކުން ސާފުވާން އެބައޮތް ކަން ތޯހާ ފާހަގަކުރެއްވި އެވެ.\nއެނެމް މަތިން މާކްސް ލިބުނު 7000 މީހުނަށް ފްލެޓް ލިބޭނެ ކަމަށް ކަނޑައަޅާފައިވާއިރު އޭގެ ދަށުން އޮތް 2500 މީހުންނަކީ ދެން ފްލެޓް ލިބޭނެ މީހުން ކަމަށް އޭރު ނިންމާފައިވާ ކަމަށް ތޯހާ ވިދާޅުވި އެވެ.\nކުރީ ސަރުކާރުން ފެށި ހިޔާގެ މަޝްރޫއުގެ 7000 ފްލެޓުގެ އަދަދު 6720 އަށް މަދުކޮށްފައިވާއިރު މީގެ ތެރޭގައި މުޅިން ވެސް ހުރީ، ދެ ކޮޓަރީގެ ފްލެޓްތަކެވެ. މިހާރު އެ ކޮމެޓީން ކުރަމުން އަންނަ މަސައްކަތަކީ ފްލެޓް ލިބުނު ކަމަށް އާންމުކުރި ލިސްޓްގައި ތިބި މީހުންގެ ދިރިއުޅުމުގެ ހާލަތު ބެލުމުގެ މަސައްކަތެވެ.


ދީން | ungoofaaru.com\nއުނގޫފާރުން 1700 އަށްވުރެ ގިނަމީހުން ފިތުރު ޒަކާތް ދައްކައިފި\nއިއްޔެގެ ނިޔަލަށް އުނގޫފާރުން 1780 މީހުން ފިތުރުޒަކާތް ދައްކައިފިއެވެ. ފިތުރުޒަކާތުގެ ކަންކަމުގައި އުނގޫފާރު ކައުންސިލްގައި އިސްކޮން ހަރަކާތްތެރިވާ އޮފިޝަލް ފާތިމަތު ޝިމްލާ އުނގޫފާރު ޑޮޓްކޮމް އަށް މައުލޫމާތު…\n“ދުވާފަރު ކައުންސިލް ކޮމްބިނޭޝަން ޤުރްއާން މުބާރާތް 1442″ ގެ ނަތިޖާ ފާޅުކޮށް އިނާމް ދިނުން މިރޭ\nދުވާފަރު ޒުވާނުންގެ ޖަމްއިއްޔާ އާއި ކޮމްބިނޭޝަން ގުރޫޕް އިން އިންތިޒާމުކޮށްގެން ކުރިއަށްގެންދާ “ދުވާފަރު ކައުންސިލް ކޮމްބިނޭޝަން ޤުރްއާން މުބާރާތް 1442”ގެ ނަތީޖާ ފާޅުކޮށް އިނާމު ދިނުމުގެ ރަސްމިއްޔާތު…\nމަންމައަށް އިހާނެތިކޮށް ހިތި މީހެއްގެ ނިމުން އައިގޮއިތް\nނޯޓް: މި ވާހަކަ އަކީ އަލް އަޚް އަލީ ރަމީޒުގެ ވީޑިއޯއަކުން ނަގާފައިވާ ވާހަކައެކެވެ. އަހަރެންނަށް ޒުވާނެއްގެ ފޯންކޯލެއްއެވެ. އެ ޒުވާނާގެ ފުދުންތެރިކަމާއި ތަކަނަވަސްކަން ހުރި މިންވަރު…\nދުވާފަރު ޒުވާނުންގެ ޖަމްއިއްޔާ އާއި ކޮމްބިނޭޝަން ގުރޫޕް އިން އިންތިޒާމުކޮށްގެން ކުރިއަށްގެންދާ “ދުވާފަރު ކައުންސިލް ކޮމްބިނޭޝަން ޤުރްއާން މުބާރާތް 1442”ގެ ކިޔެވުން ނިމިއްޖެއެވެ. މުޅިޖުމުލަ6ދަންފަޅިއަކަށް…\n“ދުވާފަރު ކައުންސިލް – ކޮމްބިނޭޝަން ޤުރްއާން މުބާރާތް 1442” އުނގޫފާރުގެ ބައިވެރިން ކިޔަވާނީ މިއަދު މެންދުރު ފަހު\nދުވާފަރުގައި މިހާރު ކުރިއަށްދާ “ދުވާފަރު ކައުންސިލް- ކޮމްބިނޭޝަން ޤުރްއާން މުބާރާތް 1442” ގައި އުނގޫފާރު ތަމްސީލުކުރާ އުނގޫފާރުގެ ބައިވެރިން މިއަދު މެންދުރުފަހު ކިޔަވާނެއެވެ. މިދަންފަޅީގެ ކިޔެވުން ފެށޭނީ…\nދުވާފަރު ކައުންސިލް – ކޮމްބިނޭޝަން ޤުރްއާން މުބާރާތް އުނގޫފާރު ޑޮޓް ކޮމް އިން ލައިވް ކުރާނެ\nމިރޭ ރ. ދުވާފަރުގައި ފެށޭ “ދުވާފަރު ކައުންސިލް – ކޮމްބިނޭޝަން ޤުރްއާން މުބާރާތް 1442” އުނގޫފާރު ޑޮޓް ކޮމް އިން ލައިވް ކުރާނެއެވެ. މިމުބާރާތުގެ ފެށުމުގެ ރަސްމިއްޔަތު…\n“ދުވާފަރު ކައުންސިލް- ކޮމްބިނޭޝަން ޤުރްއާން މުބާރާތް 1442” މިރޭ ފަށަނީ\nދުވާފަރު ޒުވާނުންގެ ޖަމްއިއްޔާ އާއި ކޮމްބިނޭޝަން ގުރޫޕް އިން އިންތިޒާމުކޮށްގެން ކުރިއަށްގެންދާ “ދުވާފަރު ކައުންސިލް – ކޮމްބިނޭޝަން ޤުރްއާން މުބާރާތް 1442” މިރޭ ފެށޭނެއެވެ. ދުވާފަރު ޕްރައިމަރީ…\nކޮންމެ ރަމަޟާން މަހަކު އަޅުގަނޑުމެން މުސްލިމުން އެންމެބޮޑު ސަމާލު ކަމެއްދީގެން ކުރާ އެއްއަޅުކަމަކީ ވިތުރީގެ އަޅުކަމެވެ. މިއަދު މިބަލާލަނީ ވިތުރި ކުރާގޮތަށެވެ. ވިތުރިއަކީ ގަދަވެގެންވާ ސުންނަތެކެވެ. ވިތުރި…\nކޮންމެ ރަމަޟާން މަހަކު އަޅުގަނޑުމެން މުސްލިމުން އެންމެބޮޑު ސަމާލު ކަމެއްދީގެން ކުރާ އެއްނަމާދަކީ ތަރާވީޙް ނަމާދެވެ. މިއަދު މިބަލާލަނީ ތަރާވީޙް ނަމާދު ކުރާގޮތަށެވެ. ތަރާވީޙު ނަމާދުގައި ކިޔެވުމަށް…\nރ. އަނގޮޅިތީމު ވިލަރެސް ގޭގެ ފަރާތުން ކުރިއަށްގެންދިޔަ ޤްުރުއާން ކްލާސް ތަކުގައި ބައިވެރިވި ފަރާތްތަކުގެ މެދުގައި ބާއްވާ “ވިލަރެސް ޤުރުއާން މުބާރާތް” މިއަދު ހަވީރު ފަށާނެއެވެ. އުނގޫފާރު…


އެދިގެން ތި ލޯތްބަށް9– Esfiya – Dhivehi Vaahaka Site\n- by Marsha - 83- November 2, 2019\n“ނޫނެކޭ ބުނެފީމެއްނު؟” ނަޒްހާއަށް ބާރަށް ބުނެވުނެވެ.\nޝާދު ކައިރިއަށް ރުޅި އައީ ކުއްލިއަކަށެވެ.\n“އާނއެކޭ ބުނެބަލަ!” ދެ އަތުން ނަޒްހާގެ ދެ ކޮނޑާ ހިސާބުން ހިފާ ތަޅުވައިގަންނަމުން ޝާދު ބުންޏެވެ.\n“ތަދުވޭ ޝާދު!” ޝާދުއަށް ވެފައި ހުރި ގޮތުން އެ ވަގުތު ނަޒްހާ ބިރު ގަތެވެ. އަތަށް ވީ ތަދުން ލޮލުން އައި ކަރުނައާ އެކު ނަޒްހާއަށް ޝާދުއާ ދިމާއަށް ބަލަން ހުރެވުނެވެ.\nވަގުތުން ޝާދު ނަޒްހާގެ ގައިން ދޫކޮށްލިއެވެ. ދެ އަތުން ބޮލުގެ އިސްތަށިގަނޑު ހާވާލަމުން އަނެއް ފަރާތަށް އެނބުރުނު ޝާދުއަށް ލޯ މަރާލެވުނެވެ. އެރޭ ކުއްލިއަކަށް ވީ ގޮތާމެދު ޝާދުއަށް ވިސްނާލެވުނެވެ.\nޝާދު ދޫކޮށްލުމާ އެކު ނަޒްހާ ދަބަސް ހިފައިގެން އެ ކޮޓަރިން ނިކުތެވެ. ސިޓިންގރޫމްގައި އެއްވެސް މީހަކު ނެތުމުން މަޑުވެސް ކޮށްނުލާ ނަޒްހާ އެ ގެއިން ނިކުމެގެން ދިޔައެވެ.\n“ނަޒް…” ދޮރު ލެއްޕުނު އަޑަށް ޝާދު އެނބުރިފައި ބަލާލި އިރު ނަޒްހާ ފެންނަން ނެތުމުން ގޮވާލެވުނެވެ. ޝާދު ބޭރަށް ނިކުތް އިރު ނަޒްހާ ފެންނަން ނެތުމުން ކޮޓަރިއަށް ވަދެ ފޯން ނަގާ ނަޒްހާއަށް ގުޅާލިއެވެ.\nހަތަރު ފަހަރަށް ގުޅި އިރުވެސް ނަޒްހާ ފޯނަށް ޖަވާބެއް ނުދިނެވެ. ނަޒްހާއަށް ގެޔަށް ދެވޭނެ ހާ އިރު ކޮށްފައި ޝާދު ނޫރާގެ ނަމްބަރަށް ގުޅާލިއެވެ.\n“ތުއްތަ ކޮބާ؟” ނޫރާ ފޯން ނެގުމާއެކު ޝާދު އެހިއެވެ.\n“ތުއްތަބޭއާ އެއްކޮށެއް ނޫންތަ ތުއްތަ ދިޔައީ؟” ނޫރާއަށް އެނގުނު ގޮތުގައި އެރޭ ނަޒްހާ ބޭރަށް ދިޔައީ ޝާދުއާ އެކީއެވެ.\n“އަދި ނުދޭތަ ގެޔަށް؟” ޝާދުއަށް އަހާލެވުނެވެ.\n“އާނ، އެކަނިތަ އައީ؟” ނޫރާއަށް ސުވާލު ކުރެވުނީ ޝާދުއާ އެކީ ގޮސްފައި ނަޒްހާ އެކަނި ގެޔަށް އައި ވާހަކަ ބުނުމުންނެވެ.\n“ތުއްތަ ގެޔަށް އައީމަ ނޫރާ ގުޅާލަދެއްޗޭ ތުއްތަބޭއަށް އިނގޭ” ވިސްނާލާފައި ޝާދު އެދުނެވެ.\n“އާނ” ނަޒްހާއާ ޝާދުގެ މެދުގައި ދެބަސް ވުމެއް ހިނގައިފި ހެން ހީވި ނަމަވެސް ނޫރާ އިތުރު ސުވާލެއް ނުކޮށް ޝާދު ބުނި ގޮތާ އެއްބަސް ވިއެވެ.\nޝާދުމެން ގެޔާ ފުދޭ ވަރަކަށް ދުރަށް ދެވުމުން ނަޒްހާ ހުއްޓުނެވެ. އެ ވަގުތު ގެޔަށްވެސް ދާ ހިތް ނުވެފައި ހުރެ ނަޒްހާ ވިސްނާލިއެވެ. ނަމަވެސް އެހެން ތަނަކަށްވެސް ދާ ހިތެއް ނުވިއެވެ. މަޖީދީ މަގަށް ނިކުމެފައި ރެޑްވޭވް ފިހާރައަށް ވަދެ އެކި އެއްޗެހި ގަތީ ބާޒާރު ކޮށްލަން ބޭނުން ނުވިޔަސް އެ މަމުގައި ހޭދަވާ ވަގުތުގައި ޝާދުގެ ޚިޔާލާ ދުރުވެވިދާނެ ކަމަށެވެ. ނަމަވެސް އެހެން ފަހަރު ބާޒާރު ކުރާ އިރު ނައިހާ، ނޫނީ ނޫރާ ނޫނީ ނާޔާ އާއެކު އަންނާތީ އެރޭ އެކަނި ވުމުން އެކަންވެސް ވީ ފޫހި ކަމަކަށެވެ. ގަނެވުނު އެއްޗެހި ހިފައިގެން ނަޒްހާއަށް ގެޔަށް ދެވުނު އިރު ދިހަގަޑި ބައި ވަނީއެވެ.\nނަޒްހާ ކޮޓަރިއަށް ވަން އިރު ނޫރާއާ ނާޔާ އުޅެނީ ނިދަން ތައްޔާރު ވާށެވެ.\n“ތުއްތާ، މިރޭ ކަމެއް ވީތަ؟” ނަޒްހާ އެއްޗެހި ބަދަލު ކޮށްގެން ނިކުތުމުން ނޫރާ އަހާލިއެވެ.\n“އެއްވެސް ކަމެއް ނުވޭ” ނަޒްހާ ބުންޏެވެ.\n“ތުއްތަބޭ ބުނި ތުއްތަ ގެޔަށް އައީމަ ގުޅައްޗޭ. ގުޅަން ވީތަ؟” ނޫރާ އަހާލިއެވެ.\n“އުހުނ، ގުޅާނެ ކަމެއް ނެތް” ނަޒްހާ އެނދުގައި އޮށޯތެވެ.\nނޫރާ އިތުރަށް އެ ވާހަކައެއް ނުދައްކައެވެ. ނަމަވެސް ޝާދު ބުނި ގޮތަށް ކަންތައް ނުކޮށް ދޫކޮށްލާކަށްވެސް ނޫރާއަކަށް ނުކެރުނެވެ. އެހެން ނަމަވެސް ނަޒްހާ ނުގުޅާށޭ ބުނުމުން ޝާދުއަށް ގުޅާކަށްވެސް ނޫރާއަކަށް ނުކެރޭނެއެވެ. އެންމެ ފަހުން ނަޒްހާ ގެޔަށް އައި ވާހަކަ ބުނެފައި ނޫރާ ޝާދުއަށް މެސެޖެއް ކޮށްލިއެވެ.\nއަނެއް ދުވަހު ނަޒްހާގެ ހެނދުނުގެ ޑިޔުޓީ އޮތުމުން ނަޒްހާ ހެނދުނު ދިޔަ ގޮތަށް އުޅުނީ ވަރަށް ބުރަކޮށެވެ. ފޯނު ބަލާލެވުނީވެސް ފަހެއް ޖެހި ފަހުން ގެޔަށް ދާން ނިކުމެފައެވެ. ޝާދުގެ އަށް ކޯލް މިސްވެފައި އޮތެވެ. އެންމެ ފަހުން ގުޅާފައި އޮތީ ހަތަރެއް ޖެހި ތަނާއެވެ. އެ ވަރަށް ޝާދު ގުޅާފައި އޮތް ނަމަވެސް ނަޒްހާ ގުޅާކަށް ބޭނުމެއް ނުވިއެވެ.\nނަޒްހާ ފެން ވަރައިގެން ނިކުމެ ފޯން ބަލާލީ އަނެއްކާވެސް ޝާދު ގުޅާފައި އޮވެދާނެ ކަމަށެވެ. ނަމަވެސް ފަހުން ޝާދު ގުޅާފައެއް ނެތެވެ. ނަޒްހާއަށް ގަބޫލު ކުރަން ދަތި ވިއެވެ. ނަޒްހާ އާ ވާހަކަ ދައްކަން ދެން އިތުރަށް ޝާދު ބޭނުން ނުވަނީ ހެއްޔެވެ؟ ނަޒްހާއަށް ޖަވާބެއް ދިނުން ޝާދުއަށް މުހިންމު ކަމަކަށް ނުވީ ހެއްޔެވެ؟ ނަޒްހާ ރުޅި އައުމުން، އެއަށް ވުރެ ބޮޑަށް ޝާދު ރުޅި އައީ ހެއްޔެވެ؟ ނޫނީ މާ ބޮޑަށް ރުޅި އާދެވުނީ ނަޒްހާއަށް ހެއްޔެވެ؟ މާފަށް އެދެން ވީ ނަޒްހާ ހެއްޔެވެ؟ ޝާދު ގުޅުމުން ފޯނަށް ޖަވާބު ނުދެވުނީ ނަޒްހާއަށެވެ. ވީ އިރު ދެން އިސްވެ ޝާދުއަށް ގުޅަން ވީ ނަޒްހާ ހެއްޔެވެ؟\nދެރަވި ނަމަވެސް ނަޒްހާ އިސްވެ ޝާދުއަށް ގުޅާކަށް ބޭނުމެއް ނުވިއެވެ. ފޯން ދުރުގައި ބާއްވާފައި ނަޒްހާ އެނދުގައި އޮށޯތެވެ.\nނާޔާއާ ނޫރާ ފިހާރައަކަށް ގޮސްފައި އައީ ނަޒްހާ އެހެން އޮއްވައެވެ. ނަޒްހާ ފެނުމުން ނޫރާ ގޮސް ނަޒްހާ ކައިރީ އިށީނެވެ.\n“ތުއްތާ…؟” ނަޒްހާ މޫނުމަތީ ބާއްވާލައިގެން އޮތް ބާލީސް ނަގަމުން ނޫރާ ގޮވާލިއެވެ.\n“ކީކޭ؟” ނަޒްހާ އަހާލިއެވެ.\n“ކިހިނެއްތަ ވީ؟ ދެ މީހުން މައްސަލައެއް ޖެހުނީތަ؟” ނޫރާ އެހެން އަހާލީ ރޭވެސް ނަޒްހާ ޖަވާބެއް ނުދޭތީއެވެ.\n“މަންމަ ބުނި ނާޔާއާ ދެ މީހުން ޝޮޕިންގއަކަށް ދިޔަ ވާހަކަ. ކާ އެއްޗެއް ގެނައިންތަ؟ ވަރަށް ބަނޑުހައި” ނަޒްހާ ދެއްކީ އެހެން ވާހަކައެކެވެ.\n“ތިހާ ބަނޑުހައި ވަންޏާ ހިންގާ ސައި ބޯން. ސިޓީއަށް ވަދެފަ މި އައީ. ތުއްތަގެ ފޭވަރިޓް އެއްޗެހި ހުންނާނެ. މަންމަ އެބަ އުޅޭ ސައި ހަދަން. ހިނގާ އަވަހަށް” ނަޒްހާ އެ ވާހަކަ ދައްކަން ނޫޅުނީތީ ނޫރާވެސް ބާރެއް ނާޅައެވެ.\n“އަސްލުވެސްތަ؟ ހިނގާ” ނަޒްހާ ތެދުވިއެވެ.\nބަނޑުހައި ވި ނަމަވެސް ނަޒްހާއަށް ސައެއް ނުބޮވުނެވެ. ފޫހި ވެފައި އިން ހެން އިނދެފައި އެންމެ ފަހުން ސައިތަށި ހުސްކޮށްލާފައި ބޮލުގައި ރިއްސާ ކަމަށް ބުނެފައި ކޮޓަރިއަށް ދިޔައީއެވެ.\n“އަހަރެންގެ ކޮންމެ އަންހެން ދަރިއަކަށް ވާ ކަމެއްތަ މީ؟ މީހަކާ އިންނަން ތައްޔާރުވެ ހުރިހާ ކަމެއް ނިންމާފަ ކޮންމެސް ކަންތައްގަނޑެއް ދިމާވާނެ. ނައިހާވެސް އޭރު އުޅުނީ އެހެން. ނަޒްހާވެސް މިހާރު އެ އުޅެނީ އެހެން. ނޫރާ، ނަޒްހާއާ ޝާދުއާ ދެމެދުގަ ކަމެއް ވީތަ؟” ނަޒްހާ ދިޔަތަން ބަލަން އިން ނަރީމާއަށް، ނަޒްހާއަށް ކަމެއް ދިމާ ވެގެން އުޅޭހެން ހީވިއެވެ.\n“ހީވަނީ އެހެން ހެން، އެކަމަކު އަހަރެން އެހީމަ ތުއްތަ އެއްވެސް އެއްޗެއް ނުބުނި” ނޫރާ ބުންޏެވެ.\nނަރީމާ އިތުރަށް ސުވާލެއް ނުކުރެއެވެ. ނަމަވެސް ސައިތަށި ކައިރި ކޮށްގެން ނަރިމާ އިން ގޮތުން ނަޒްހާއާ މެދު ކަންބޮޑުވެފައި ވާކަން އެނގެއެވެ.\nދިހަ ވަރަކަށް މިނަޓް ފަހުން ނަޒްހާ ތިރިއަށް ފޭބީ ބޭރަށް ދާން ތައްޔާރު ވެގެންނެވެ.\n“މަންމާ، މި ދަނީ ދީނާމެން ގެޔަށް” ނަރީމާއށް ގޮވާލާފައި އެހެން ބުނެފައި ނަޒްހާ ބޭރަށް ނިކުތް ތަނާ ޓެކްސީ އައިސް މަޑުކޮށްލިއެވެ.\n“ނަޒް، ކިހިނެއްތަ ވީ؟ ވީ ގޮތެއް ބުނީމައެއްނު ކަމެއް ކޮށްދެވޭނީވެސް” ދީނާ އެހިއެވެ.\nދީނާއަށް ނަޒްހާ ފެނުމާއެކު، ކޮންމެވެސް ބޮޑު ކަމެއް ވެއްޖެ ހެން ހީވެގެން ސުވާލު ކުރުމުންވެސް ނަޒްހާ ޖަވާބެއް ނުދީ އިނެވެ. ދެ ވަނަ ފަހަރަށް ދީނާ ސުވާލު ކުރީ އެއްވެސް އެއްޗެއް ނުބުނެ ނަޒްހާ އެހެން އިންނަތާ ދިހަ ވަރަކަށް މިނަޓް ވީ ފަހުންނެވެ.\n“ކަމެއް ނުވޭ، ދެން ހަމަ ހިތަށް އެރީ ދީނާ ކައިރިއަށް ޖައްސާލާނީއޭ” އެ ބަހަނާ ދީނާ ގަބޫލު ނުކުރާނެ ކަން އެނގޭ އިރުވެސް ނަޒްހާ ބުންޏެވެ.\n“ބުނަން ބޭނުން ނޫނިއްޔާ ނުބުންޏަސް އޯކޭ، އެކަމަކު ތިހެން ތި ބުނީ އަހަރެން ތި ވާހަކަ ގަބޫލު ކުރާނެ ކަމަށް ހީކޮށްގެން ވިއްޔާ ނަޒް ތީ ހަމަ މޮޔައެއް. އެކަމަކު ދެން ސުވާލު ކުރާކަށް ނެތިން. ހިނގާ އެއްޗެއް ބޯލަން ދޯ؟” އެހެން ބުނެފައި ދީނާ ބަދިގެއަށް ވަނީ ނަޒްހާއަށް އެކަނި ވެލާނެ ވަގުތުކޮޅެއް ބޭނުން ވާ ހެން ހީވެގެންނެވެ.\nއެރޭ ޝާދު އެ އުޅުނީ، ދެ މީހުންގެ ގުޅުމަށް ދެ އަހަރު ވީ އިރު ކުރިން ދުވަހަކުވެސް އުޅުނު ގޮތަކަށް ނޫނެވެ. ޝާދުއަށް ހުރީ ކިހިނެއް ވެފައި ހެއްޔެވެ؟ ނަޒްހާ ދެކޮޅު ހެދުމުން ޝާދު އެވަރަށް ރުޅި އައީ ކީއްވެ ހެއްޔެވެ؟\nއެ ހުރިހާ އިރު ނުރޮއެ ހިފެހެއްޓި ނަމަވެސް އެ ވަގުތު ނަޒްހާއަށް ރޮވުނެވެ. ދެ އަތުން މޫނު ފޮހެލި ނަމަވެސް ރުއިމެއް ނުހުއްޓުނެވެ.\n“ނަޒް…!” ދެ ކޮފީއާ އެކު ހެދިކާ ތައްޓެއް ތަބަކަށް ލައިގެން ނިކުތް ދީނާ، ނަޒްހާ ރޯ ކަން އެނގުމުން ތަބައް ބަހައްޓާފައި ނަޒްހާ ކައިރީ އިށީނެވެ.\n“ދެ އަތުން ލޯ ފޮހެލާފައި ދީނާއާ ދިމާއަށް ބަލާލާފައި ނަޒްހާ ހިނިތުން ވެލަން މަސައްކަތް ކުރިއެވެ.\n“ބުނެބަލަ…” ދީނާ ބުންޏެވެ.\nކުރީރޭ ވީ ގޮތް ނަޒްހާ ކިޔާދިނެވެ.\n“ޝާދު ނުވެސް ގުޅާތަ ނަޒް ދިޔައީމަ؟” ދީނާއަށް އަހާލެވުނެވެ.\n“ގުޅި، ނުނަގަން ފޯނެއް، މިއަދުވެސް ގުޅި” ނަޒްހާ، ދީނާއަށް ފޯން ދައްކާލިއެވެ.\n“ދެން އޭނަ ގުޅީމަ ނަޒް ވާނެ ފޯން ނަގަން. އޭނައަށް އެކްސްޕްލެއިން ކޮށްދޭން ޗާންސެއް ދޭން ވާނެ. މިހާ ދުވަސް ވީ އިރު ޝާދުގެ ފަރާތުން ނަޒް ނުރުހޭ ކަހަލަ ކަމެއް ނުވެއެއްނު؟ އެހެން ވީމަ މެރީ ކުރަން މިހާ ކައިރި ވެފަ އޮއްވާ އޭނައަށް ޗާންސެއް ނުދީ ނަޒް ގޮތެއް ނިންމާކަށް ނުވާނެ” އެކުވެރިޔާއަށް ދެރައެއް ލިބުން ދީނާ ނޭދެއެވެ.\nނަޒްހާއަށް ވިސްނާލެވުނެވެ. ނައިހާއަށް ވީ ގޮތް ހިތަށް އަރާފައި އެ ވަގުތު ނަޒްހާ ގޮތެއް ނިންމިއެވެ. ދީނާ ބުނި ގޮތަށް، ޝާދުއަށް ފުރުސަތެއް ދޭނީއެވެ. ޝާދު ބުނާ އެއްޗެއް އަޑު އަހާނީއެވެ.\n“އޯކޭ، ޝާދު ދެން ގުޅައިފިއްޔާ ފޯން ނަގާނަން، އެކަމަކު ފަހުން ޝާދު ނުގުޅާ” ނަޒްހާ ބުންޏެވެ.\n“ނަޒް ދެކެ އޭނަ ލޯބި ވަންޏާ ގުޅާނެ” ދީނާގެ އަޑުގައި ވީ ޔަގީން ކަމެވެ.\nނަޒްހާ ބޯ ޖަހާލިއެވެ. ނަމަވެސް ދީނާ އެ ބުނި ބަހަކުން ނަޒްހާގެ ހިތަށް ހަމަޖެހުމެއް ނުލިބުނެވެ.\nޝާދު ކަންތައް ކުރީ ރަނގަޅަކަށް ނޫނެވެ. ކައިވެނީގެ ކުރިން ނަޒްހާގެ ފަރާތުން އެ ފަދަ ކަމަކަށް އެދުމަކީ ޝާދު ކުރި ގޯސް ކަމެކެވެ. އެހެން ވުމުން މާފަށް އެދެން ވާނީ ޝާދުއެވެ. ޝާދު މާފަށް އެދިއްޖެ ނަމަ ނަޒްހާ ވަގުތުން މާފު ކުރާނެއެވެ. ނަޒްހާ ޝާދު ދެކެ ލޯބި ވާތީއެވެ. ނަމަވެސް ލޯބި ވުމަކީ ޝާދު ބުނާ ކޮންމެ ކަމަކަށް ރުހިގެން އެކަމެއް ކޮށްދިނުމެއް ނޫނެވެ. އެކަން ޝާދުއަށް ވިސްނެން ވާނެއެވެ.\nނަޒްހާ ގެޔަށް ދާން ނިކުތީ އަށްގަޑި ބައި ވުމުންނެވެ.\n“ދަރިފުޅާ، ޝާދު އެބަ އިން މަތީގަ” ނަޒްހާ ގެޔަށް ވަނުމުން ނަރީމާ ބުންޏެވެ.\nނަޒްހާއަށް ހައިރާން ވެފައި ނަރީމާއާ ދިމާއަށް ބަލަން ހުރެވުނެވެ.\n“ދޭބަލަ…” ނަރީމާ ބުންޏެވެ.\n“ވަރަށް ގިނަ އިރު ވެއްޖެތަ އައިތާ؟” ނަޒްހާ އަހާލިއެވެ.\n“އިރުކޮޅެއް ވެއްޖެ، ދެން ދޭބަލަ” ނަޒްހާގެ ބުރަކަށީގައި އަތް ޖައްސާލަމުން ނަރީމާ ހިނިތުންވެލިއެވެ.\nނަޒްހާ މައްޗަށް އެރިއިރު ނޫރާއާ އަދީމް އާ ވާހަކަ ދައްކަން ބޭރު ސޯފާގައި ޝާދު އިނެވެ. ޝާދުގެ މޫނަށް ބަލާލާފައި ނަޒްހާ އެއްޗެއް ނުބުނެ ކޮޓަރިއަށް ވަނެވެ.\n“ތުއްތަ ތި އައީތަ؟” ނަޒްހާ ފެނުމުން ނާޔާ އެހެން ބުނެފައި ކޮޓަރިން ނިކުތެވެ.\nނާޔާ ނިކުތުމާ އެކު ޝާދު ވަދެ ދޮރު ލައްޕާލިއެވެ. ދަބަސް އެނދުމަތީ ބާއްވާފައި ނަޒްހާ އެނބުރި ޝާދުއާ ދިމާއަށް ބަލާލިއެވެ.\n“ސޮރީ!” ނަޒްހާ ކައިރިއަށް އަންނަމުން ޝާދު ބުންޏެވެ.\nނަޒްހާ ޖަވާބެއް ނުދީ ހުއްޓެވެ.\n“މާފެއް ނުކުރާނަންތަ؟” ނަޒްހާގެ ކުރިމަތީ ހުއްޓިފައި ޝާދު އަހާލިއެވެ.\nދެންވެސް ނަޒްހާ އެއްޗެއް ނުބުންޏެވެ.\n“ނަޒް… އައިމް ރިއަލީ ސޮރީ. ނޭނގެ އޭރު އަހަންނަށް ވެފަ ހުރި ގޮތެއް… ދެން ނުވާނެ އެހެންނެއް. ޕްލީޒް… ގަބޫލު ކުރޭ. އަހަރެން ބޭނުމެއް ނޫން އަހަންނަށް ނަޒް ގެއްލޭކަށް” ޝާދު ވާހަކަ ދައްކަމުން ނަޒްހާގެ މޫނުގައި އަތް ޖައްސާލިއެވެ.\nނަޒްހާގެ ލޮލުން ކަރުނަ ތިއްކެއް ވެއްޓުނެވެ. އަތުން މޫނު ފޮހެލަމުން ނަޒްހާ ޝާދުގެ މޭގައި ބޯ ޖައްސާލިއެވެ.\n“އަހަރެން ހީކުރީ ޝާދު ރުޅި އައީ ކަމަށް… ފަހުން ނުގުޅީމަ…” ނަޒްހާ ބުންޏެވެ.\n“އޭރު އެ ވަރަށް ގުޅި އިރު ހަނދާނެއް ނެތް ނަޒްގެ މޯނިންގ ޑިޔުޓީ ކަމެއް، ފަހުން ހިތަށް އެރީ ދެން މާފަށް އެދޭނީ ގެޔަށް އައިއްސައޭ، އެހެންވެ ނުގުޅީ” ޝާދު ކިޔާދިނެވެ.\nނަޒްހާ ޝާދުގެ މޫނަށް ބަލާލިއެވެ.\n“އައިމް ސޮރީ…” ޝާދު މަޑުމަޑުން ބުންޏެވެ.\n“އިޓްސް އޯކޭ…” ނަޒްހާ ޝާދުގެ މޭގައި މޫނު ފޮރުވާލިއެވެ.\n“އައި ލަވް ޔޫ ނަޒް… ދެން ދުވަހަކުވެސް ނަޒް ދެރަވާ ކަހަލަ ކަމެއް ނުކުރާނަން…” ނަޒްހާ ގައިގައި ބައްދާލަމުން ޝާދު ބުންޏެވެ.\nކޮޓަރީގެ ދޮރު ހުޅުވާލާފައި ނޫރާއާ ނާޔާއާ އަދީމް ވަނެވެ.\n“އަދިވެސް ބުނާނަންތަ ކަމެއް ނުވެޔޭ؟” ނޫރާ އަހާލިއެވެ.\n“ސުވާލު ނުކޮށް ދާން އުޅޭ” ޝާދުގެ މޭގައި ބޯ ޖައްސާލައިގެން ހުރި ގޮތަށް ހުރެ ނަޒްހާ ބުންޏެވެ.\nނޫރާއާ ނާޔާ ހެމުން ނަޒްހާއާ ދިމާ ކުރަން ފެށިއެވެ.\n“މި މީހުންނާ ހެދި މިރޭ ދެން އެއް ކަމެއްވެސް ނުވާނެ” ޝާދުއާ ދުރަށް ޖެހިލަމުން ނަޒްހާ ބުނެލިއެވެ.\n“ހިނގާ ދުއްވާލަން ދާން؟” ޝާދު އަތް ދިއްކޮށްލަމުން ބުންޏެވެ. ބޯ ޖަހާލާފައި ޝާދުގެ އަތުގައި ހިފާލަމުން އަނެއް އަތުން ކޮއްކޮމެންނަށް ހަނާ އަޅާލަމުން ނަޒްހާ ނިކުތެވެ.\n“އައި ލަވް ޔޫ…” އަދީމްގެ އަތުގައި ހިފާލަމުން ނޫރާ ބުނެލިއެވެ.\n“އޯކޭ އޯކޭ، އަހަރެން ދަންދެން މަޑުކޮށްލާ ތި މީހުން” ނާޔާ ހެމުން ބޭރަށް ނިކުތެވެ.\nކައިވެންޏަށް ތައްޔާރު ވެގެން އިން ނަޒްހާގެ ވަށައިގެން ނައިހާއާ ނޫރާއާ ނާޔާގެ އިތުރުން ލައިލާއާ ޝަޒްނާއާ ޝިއުނާވެސް ތިއްބެވެ. އެންމެންވެސް ނަޒްހާގެ ރީތި ކަމަށް ތަޢުރީފް ކުރަމުން ދިޔައެވެ.\n“ނަޒް، ހިނގާ ދެން ނިކުންނަން. ހުރިހާ ކަމެއް ތައްޔާރު ވެއްޖެ” ދޮރު ހުޅުވާލާފައި ނަރީމާ ވަދެފައި ބުންޏެވެ.\nކައިވެނި ކުރެވި ޕާޓީ ފެށުނު އިރުވެސް ނަޒްހާ ކައިރީގައި ނައިހާ ހުއްޓެވެ. މީހުން އަންނަން ފެށުމުން ނައިހާ ދުރަށް ޖެހިލާ ނަރީމާއާ އާދިލް ކައިރީ އިށީނދެލީ ފައި ވާޅު ވާން ފެށުމުންނެވެ. ޔަޒާން އޭރު އިނީ ނާއިލްއާ ނަވާފް ކައިރީގައެވެ. ޔަޒާންމެން ގޭ ހުރިހާ މީހުން އެއްކޮށް އައިސް ވަނުމުން ނައިހާ އެ މީހުން ކައިރިއަށް ދިޔައެވެ.\nމީހުން ގިނަވާން ފެށުމުން ނައިހާއަށް އުނދަގޫ ވާން ފެށިއެވެ. ފަހަކަށް އައިސް ގިނަ މީހުން އެއްވާ ތަންތަނުގައި ހުންނަން ވުމުން ނައިހާގެ ނޭވާ ކުރުވާ ކަހަލަ ގޮތެއް ވެއެވެ. އެހެން ވިޔަސް ނައިހާއަށް ދާން ނުކުރިފައި އިނީ ނަޒްހާ ދެރަވެދާނެތީއެވެ.\nއިޝާމްގެ އާއިލާ އެކުގައި އައިސް ވަން ތަން ފެނުމުން ނައިހާއަށް އެ ދިމާއަށް ބަލަން އިނދެވުނީ އިޝާމް ވެސް އަންނާނެ ކަން އެނގޭތީއެވެ. ނައިހާ ބަލަން އިންދާ އިސްރާއާ އިސްރާގެ ފިރިމީހާއާއެކު އިޝާމް ވަނެވެ.\nނައިހާއަށް އެ ދިމާއަށް ބަލަން އިނދެވުނެވެ. ވަކި ހިސާބަކަށް ގޮސްފައި އިޝާމް ކުއްލިއަކަށް ނައިހާއާ ދިމާއަށް ބަލާލި އިރު ހީވީ ނައިހާ ބަލަން އިން ކަން އިހުސާސް ކުރެވިގެން ބަލާލި ހެންނެވެ. އިސް ޖަހލަމުން ނައިހާ ފުންކޮށް ދެތިން ނޭވާ ލިއެވެ. ނަމަވެސް އަވަސް ވެފައިވާ ހިތުގެ ވިންދު ހަމައަކަށް ނޭޅުވުނެވެ. ނުސްރާ ކައިރީ ބުނެފައި ނައިހާ ތެދުވެ ހޯލް ތެރެ ވަށައިގެން ބަލާލީ ނޫރާ ނޫނީ ނާޔާ ފެނޭތޯއެވެ. ނަޒްހާ ކައިރީ ނާޔާ ހުރިތަން ފެނުނު ނަމަވެސް ނައިޙާއަކަށް ނޫރާއެއް ނުފެނުނެވެ. ޔަޒާން ކޮބާތޯ ބަލާލި އިރު ޔަޒާންވެސް ފެންނަން ނެތުމުން ނައިހާ އެކަނި ނިކުތީ ހާސް ވާން ފެށުމުންނެވެ. އޭރުވެސް އިޝާމް ހުރީ ނައިހާއާ ދިމާއަށް ބަލާށެވެ.\nއެ އިމާރާތުގެ ޓެރެސްއަށް ނައިހާ އެރީ ހާމަ ތަނެއްގައި ހުރުމުން ހާސްކަން ފިލާނެތީއެވެ. ޓެރެސްއަށް ނިކުތް ތަނާ ބަޔަކު ވާހަކަ ދައްކާ އަޑު އިވުމުން ނައިހާ ދިޔައީ އެ އަޑާ ދުރަށެވެ. ނަމަވެސް ވަކި ހިސާބަކުން ނައިހާގެ ހުއްޓުނީ ނޫރާގެ އަޑު އިވުނު ހެން ހީވެގެންނެވެ.\nނޫރާއާ އަދީމް އެ ތިބީ އެތާ ހެއްޔެވެ؟ ހިނި އައިސްފައި ނައިހާ އެ މީހުން ތިބި ދިމާއަށް ދާންފެށިއެވެ.\n“ދޮންތަ ކައިރީ ނުބުނެ އަހަރެން މި ހުންނަނީ މި ކަން ސިއްރު ކުރަން ބޭނުން ވާތީއެއް ނޫނޭ، ދޮންތަ ދެރަ ވާނެ ވަރު ހިތަށް އަރާފަ ބުނަން އުޅޭ ކޮންމެ ފަހަރަކުވެސް ނުކެރެނީ. އެނގިއްޖެތަ؟” ނޫރާ ބުނި އަޑު އިވުނެވެ.\nނައިހާއަށް މަޑުކޮށްލެވުނެވެ. ނޫރާއާ އަދީމްގެ މެދުގައި ދެބަސްވުމެއް ހިނގަނީ ހެއްޔެވެ؟ ނަމަވެސް އެ ދެމެދުގައި ނައިހާގެ ވާހަކަ އެ ގޮތަށް ދެކެވެން ވީ ކީއްވެ ހެއްޔެވެ؟\n“އެނގޭ ތި ކަން. އެނގޭ ނޫރާއަށް ދުވަހަކުވެސް ނައިހާ ކައިރީ ބުނާކަށް ނުކެރޭނެ ކަން. ނޫރާގެ ހިތުގަ އަހަންނާ މެދު ކޮންމެސް އެއްޗެއް އޮންނާތީ ދޯ އެއީ؟”\nނައިހާއަށް އަނގަމަތީ އަތް އަޅާލެވުނެވެ. އެތާ ނޫރާއާ އެކު އެހުރީ އަދީމްއެއް ނޫނެވެ. ޔަޒާންއެވެ. އެއީ ޔަޒާންގެ އަޑެވެ.\nއެންމެން ކާން ދިޔަ ރޭގެ މަތިން ނައިހާ ހަންދާން ވިއެވެ. އެރޭގެ ފަހުން ނައިހާ އަމިއްލަ ހިތަށް ވިސްނައިދީގެން ހުރީ އެއީ ނައިހާއަށް ވީ ކުށް ހީއެއް ކަމުގައެވެ. ނަމަވެސް މިރޭ އަޑު އިވެމުން އެ ދަނީ އެ ކުށްހީ ފިލުވާ، އެރޭ ނައިހާއަށް ހީވި ހީވުން ޔަގީން ކުރުވާ ފަދަ ވާހަކައެވެ.\nނައިހާ މަޑުމަޑުން ގޮސް ނޫރާއާ ޔަޒާން ފެންނަ ހިސާބުގައި މަޑުކޮށްލިއެވެ.\n“ނޫރާ ކިތަންމެ ވަރަކަށް ދެކޮޅު ހެދިޔަސް އަހަންނަށް އަހަރެންގެ ހިތެއް ބަދަލެއް ނުކުރެވޭނެ” ޔަޒާން އެހެން ބުނެފައި ނޫރާގެ އަތުގައި ހިފިއެވެ.\n“ދޫކުރޭ! އަހަރެން ނުދެކެން ތިހާ ގޮތެއް ނެތް މީހެއް ދުވަހަކުވެސް. އަޅެ އެއް ފަހަރުވެސް ދޮންތަ މަތިން ހަނދާން ކޮށްބަލަ، ލިބެން އުޅޭ ދަރިފުޅު މަތިން ހަނދާން ކޮށްބަލަ” ޔަޒާންގެ އަތުތެރޭން އަތް ދަމައިގަންނަން މަސައްކަތް ކުރަމުން ނޫރާ ބުންޏެވެ.\n“އަހަރެންގެ ކުރިމަތީ ނޫރާ ފެންނަން ހުއްޓާ އަހަރެން ކީއްކުރަން ނައި މަތިން ހަނދާން ކުރަންވީ؟ ނޫރާ ފެންނަން ހުއްޓާ އަހަރެން އެހެން މީހެއްގެ މަތިން ހަނދާން ކުރާކަށް ބޭނުމެއް ނޫން” ޔަޒާން ހިނި އައިސްފައި ހުރެ ބުނެލިއެވެ.\n“ހަމަ ތެދެއް މި ބުނީ، ބުނާނަން އަދީމް ކައިރީ” ދަތްތައް ޖައްސާ ބާރު ކޮށްލަމުން ނަޒްހާ ބުންޏެވެ.\n“ނުބުނާނެ، އަދީމް ކައިރީ ބުނާނެ ނަމަ މިހާ ދުވަސް ވާ އިރު ނުބުނެ ނުހުންނާނެ. އެންމެންނަށް ސިއްރު ކޮށްގެން ނޫރާ ތި ހުންނަނީ ކަމެއް ވެގެންނެއްނު؟ އެހެން ނޫން ނަމަ ނައި ކައިރީ ނުބުންޏަށް އަދީމް ކައިރީ ބުނާނެ” ޔަޒާންގެ އަޑުގައި ވަނީ ޔަގީން ކަމެވެ.\n“އަދީމް ކައިރީވެސް ނުބުނެ މި ހުންނަނީ ދޮންތައަށް ޓަކާ. އެހެން މީހަކަށް ޔަޒާންގެ ތި ގޮތްކުޑަކަން އެނގުނީމަ ދޮންތަ ދެރަވެ ލަދު ގަންނާނެތީ، އެނގިއްޖެތަ؟ ދޫކުރާށޭ!” ނޫރާގެ އަޑު ކުރިއަށް ވުރެ ބާރު ވިއެވެ.\n“އޯކޭ، ދޫކޮށްލާނަން، އިހަށް މަޑުން ހުންނާތި” އެހެން ބުނެފައި ޔަޒާން ނޫރާގެ އަތަށް ދަމައިގަތުމާ އެކު ނޫރާ ގެނެސް ޔަޒާންގެ މޭގައި ޖައްސާލިއެވެ.\nއިވެމުން ދިޔަ ވާހަކަ ތަކާ، ފެންނަމުން ދިޔަ މަންޒަރުން، ގަނޑުވެފައި ހުރެވުނު ނައިހާއަށް އިތުރަކަށް ނުހުރެވުނެވެ. ދެވުނު އެންމެ ބާރަކަށް ގޮސް ނޫރާގެ އަތުގައި ހިފާ ޔަޒާންއާ ދުރަށް ދަމައިގަތުމާއެކު ޔަޒާންއާ ދިމާއަށް އެނބުރުނު ގޮތަށް އަތަށް ލެވުނު ބާރެއް ލާފައި އެ މޫނުމަތީގައި ޖެހިއެވެ.\nނައިހާ ޖެހުމާ އެކު އެންމެ އިރުކޮޅަކުވެސް މަޑުކޮށްނުލާ ޔަޒާންވެސް ނައިހާގެ ކޯ މަތީ ޖެހިއެވެ. ޔަޒާން ޖެހިލެއް ބާރު ކަމުން ނައިހާ ވެއްޓުނެވެ.\n“ދޮންތާ…” ނޫރާއަށް ބާރަށް ގޮވާލެވުނެވެ. އަދި އައިސް ނައިހާގެ އަތުގައި ހިފާ ތެދުވުމަށް އެހީވިއެވެ. ތުންފަތުން އައި ލޭ ފޮހެލާފައި ނައިހާ ޔަޒާންއާ ދިމާއަށް ބަލާލި އިރު އެ ދެ ލޮލުގައިވީ ރުޅިއެވެ.\n“އަހަރެން ހިއެއް ނުކުރަން ތީ ތިހާ ގޮތްކުޑަ މީހެއް ކަމަކަށް. ޔަޒާންއަށް މި ދުނިޔެއިން އަހަރެންގެ ކޮއްކޮ ނޫނިއްޔާ ނުފެނުނީތަ؟” ނައިހާ އަހާލިއެވެ.\n“ނައިހާ ނުޖެހޭ މި ކަންތަކާ ބެހޭކަށް” ޔަޒާން ބުންޏެވެ.\n“ބެހޭނަން. ތީ އަހަރެންގެ ފިރިމީހާ. ޔަޒާން އަހަރެންގެ ކޮއްކޮގެ ފަހަތުން ޔަޒާން އުޅެންޏާ އަހަރެން ބެހޭނަން. ދޭ އެހެން އަންހެނުންގެ ފަހަތުން ދުވަން، އެ މީހުން ގޮވައިގެން ކުރާނެ ކަމެއް ކުރަން ދޭ. ކުރިންވެސް ޔަޒާން އުޅުނު ގޮތެއްނު އެއީ؟ އެހެން އުޅޭ، އެކަމަކު ދެން ނުވާނެ ނޫރާއާ ދިމާއަށް ބަލާލައިގެންވެސް” ނައިހާ ޔަޒާންއާ ވާހަކަ ދެއްކީ ކުރިން ދުވަހަކުވެސް ނުދައްކާ ގޮތަކަށެވެ.\n“ބުނެފީމެއްނު އަހަރެން އުޅޭހާ ގޮތަކާ ނައިހާ ބެހޭކަށް ނުޖެހެޔޭ” ޔަޒާން ނައިހާއާ ދިމާއަށް ފިޔަވަޅެއް އަޅާލަމުން ބުންނެވެ.\nއެ ވަގުތު އެތަނަށް ނާއިލްއާ އިޝާމް އައިސް ވަނެވެ. ޔަޒާންއާ ނައިހާއާ ނޫރާ އެ ތަނުން ފެނުމުން ދެ މީހުންވެސް ހުއްޓިފައި ބަލަން ތިބީއެވެ.\n“އަހަރެން ބެހެން ނުޖެހެންޏާ ދެން ކާކު ބެހެން ޖެހެނީ؟ ޔަޒާން ކުރާ ކަންތަކާ އަހަރެން ބެހެން ބޭނުން ނޫނިއްޔާ އަހަރެން ވަރިކޮށްފަ ގެޔަށް ފޮނުވާ. އޭރަކުން ނުބެހޭނަން. އޭރުން ދެން ޔަޒާން އެއް ފަހަރާ ހަތަރު އަންހެނުން ގޮވައިގެން އުޅުނަސް އަހަރެން ނުބެހޭނަން” ނައިހާ ބުނެލިއެވެ.\nނައިހާ އެހެން ބުނުމާއެކު ޔަޒާން ދެވަނަ ފަހަރަށް ނައިހާގެ މޫނުމަތީ ޖެހިއެވެ.\nއިންތިޒާރުގައި ހުންނަމޭ ލޯބިން 26\nHi. Here’s part 9. Kiyaalaafa comment kolahchey. Part 10 Insha Allah on Tuesday, 😊😊❤❤\nWoww😍😍 Masha Allah 😘😘😘😘😘 varah varah reethi 😘😘😘😘😘 curiously waiting for it 😘😘😘😘 first dhww 😊😊😊😊 luv yeahhh ❤😘😘😘\nMasha allah varah reethi ❤ btw me first dho\nVarah varah reethi..maa sha allah…waiting for the next part…\nalheyy haadha reehchey mi part vx💕..v v interesting n curious vx vefa mihury😘…waiting for the next ingey sis…kon irakun upkohladheyny ebai🌸\nVarah reethi mi bai ves😍❤😍❤😍… Waiting for next part🌺🌺🌺\nWoooow💜💜💙💙❤❤💚💚💛💛varah varah reethi mi bai ves💜💜💙💙❤❤💚💚💛💛curiously waiting for next part\nOMG…. V reethi mi part vx……. Curiously Waiting fr nxt…..\nAlhey dhen Nai ah kihineh vaanee??? So worried😣😔\nWhen next part…………. Can’t wait to read next part………..\nAlhey dhn kihineh vaanee????curiously waiting for the nxt part….alhey avahah up kohla dhehchey…..varah curious vefa mihiry…..\nWaiting for the nxt part??


އަޅުގަނޑަށް ރިޔާސީ އިންތިހާބުގައި ވާދަކުރެއްވޭނެ ކަމަށް ޑެންމާކުން ބުނި: ރައީސް ނަޝީދު | Dhiislam | Dhiislam\nއަޅުގަނޑަށް ރިޔާސީ އިންތިހާބުގައި ވާދަކުރެއްވޭނެ ކަމަށް ޑެންމާކުން ބުނި: ރައީސް ނަޝީދު\nފަލާހް ފާއިޒް އޭޕްރިލް 18, 2013\nދިވެހިރާއްޖޭގެ ކުރީގެ ރައީސުލް ޖުމްހޫރިއްޔާ މުހައްމަދު ނަޝީދު | ފޮޓޯ: ޓެލެގްރާފް.ކޯ.ޔޫކޭ\n2013 ވަނަ އަހަރު ރާއްޖޭގެ ރައީސަކު ހޮވުމަށްޓަކައި ސެޕްޓެމްބަރު ހަތެއްގައި ބާއްވާ ރިޔާސީ އިންތިހާބުގައި އެމަނިކުފާނަށް ބައިވެރިވެ އެ ރޭހުގައި ވާދަކުރެއްވޭނެ ކަމުގެ ޔަގީންކަން ޑެންމާކުން ދެއްވާފައިވާ ކަމަށް ދިވެހިރާއްޖޭގެ ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nޑެންމާކުގެ ދަތުރުފުޅަށް ފަހު މިއަދު ހެނދުނު މާލެވަޑައިގެން "ހަވީރު" ނޫހަށް ފޯނުން ދެއްވި އިންޓަވިއުއެއްގައި ނަޝީދު ވިދާޅުވީ އެ ދަތުރުފުޅުގައި އެޤައުމުގެ ގާނޫނު ހަދާ މަޖިލީހުގެ މެމްބަރުންނާއި އަދި ޑެންމާކު ސަރުކާރުގެ އިސް ބައެއް ބޭފުޅުންނާއިވެސް ބައްދަލުކުރެއްވި ކަމަށެވެ.\n"އިންތިހާބުގައި އަޅުގަނޑަށް ބައިވެރިވެވޭނެ ކަމުގެ ޔަގީންކަން ޑެންމާކުން ދިން،" ނަޝީދު ވިދާޅުވި އެވެ.\nރިޔާސީ އިންތިހާބުގެ ސަލާމަތީ ކަންކަމަށް ފުލުހުން ވަމުންދާ ތައްޔާރީތަކަށް އިޝާރާތްކުރައްވަމުން ރައީސް ނަޝީދު އިތުރަށް ވިދާޅުވީ ރިޔާސީ އިންތިހާބު ކައިރިވެފައި އޮތް އިރު، ފުލުހުން އެ އިންތިހާބަށް މާބޮޑަށް ތައްޔާރުވާތީ ކަންބޮޑުވެވަޑައިގަންނަވާ ކަމަށެވެ.\nއަދި އިންތިހާބުގެ ކަންކަން ކުރިއަށް ގެންދަން ތައްޔާރުވާން ޖެހޭނީ އިލެކްޝަންސް ކޮމިޝަނުން ކަމަށްވެސް ރައީސް ނަޝީދު ވަނީ ވިދާޅުވެފައެވެ.


Raajje badhunaamu kuran kuraa kankamuge neydhevey asaru kuraanee mulhi qaumah -Raees Raajje badhunaamu kuran kuraa kankamuge neydhevey asaru kuraanee mulhi qaumah -Raees\nރާއްޖެ ބަދުނާމުކުރަން ކުރާ ކަންކަމުގެ ނޭދެވޭއަސަރު ކުރާނީ މުޅި ޤައުމަށް - ރައިސް\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމް- ފޮޓޯ: ރައީސް އޮފީސް\nއިދިކޮޅު ފަރާތްތަކުން ބޭރުގެ ޤައުމުތަކުގައި ރާއްޖެ ބަދުނާމުކޮށް ރާއްޖެއަށް އެކިގޮތްގޮތުން ދަތިކުރުމަށް ކުރާ މަސައްކަތުގެ ސަބަބުން އެކަމުގެ ގެއްލުންވަނީ ހަމައެކަނި ސަރުކާރަށާއި ޕީޕީއެމަށް ނޫންކަމަށާ، މިކަމުގެ ގެއްލުމާއި ދެރަކަން އެމްޑީޕީއަށާއި، މުޅި ދިވެހިރާއްޖެއަށްވެސް ކުރިމަތިލާން ޖެހޭނެކަމަށް ރައީސުލްޖުމްހޫރިއްޔާ އަބްދުﷲ ޔާމިން އަބްދުލްޤައްޔޫމް ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ، އައްޑޫސިޓީ މަރަދުއާއި މަރަދޫފޭދުއާއި ފޭދޫގައި ސަރުކާރުން ހިންގާފައިވާ ބައެއް މަޝްރޫޢުތަކުގެ ކާމިޔާބީ ފާހަގަކުރުމަށް ބޭއްވެވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާ ވިދާޅުވީ ކުރީގެ ސަރުކާރުތަކުގެ އިސްބޭފުޅުން ރާއްޖެއިން ބޭރުގައި ތިބެގެން ބޭރުދުނިޔޭގައި ރާއްޖެ ބަދުނާމުކުރުމަށް ކުރަމުންދާ ކަންކަމުގެ ހިތި ނަތީޖާ މިހާރުވެސް ފެންނަމުން ދާކަމަށެވެ. އެގޮތުން ބޭރުޤައުމުތަކުގައި ރާއްޖެއިން އުފައްދާ މަހުގެ ބާވަތްތަކުގެ ޑިމާންޑް ހީނަރުވެފައިވަނީވެސް މިކަމުގެ ސަބަބުން ކަމަށް ރައީސް ވިދާޅުވިއެވެ. އަދި ދިވެހި ރައްޔިތުންނާއި، މާތްވެގެންވާ އީސްލާމްދީނާއި، ޤައުމުގެ ސުލްޙަ މަސަލަސްކަމަށްވުރެ މުހިންމު ކަމެއް އެމަނިކުފާނައި މިސަރުކާރަށް ނޯންނާނެކަމަށް ރައީސް ވިދާޅުވިއެވެ.\nނަމަވެސް ރާއްޖެއިން ބޭރުގައި ތިބެގެން ދިވެހި ރައްޔިތުންނަށް ދަތިކުރުމުގެ ފިޔަވަޅު އެޅުމަށް ގޮވާލައި އެފަދަ މަސައްކަތްތައްކުރުމަކީ، މި ޤައުމަށް ހެޔޮއެދޭ ބަޔަކު ކުރާނެކަމެއް ނޫންކަމަށް ރައީސް ވިދާޅުވިއެވެ.\nއައްޑޫސިޓީގެ ރައްޔިތުންނާ ބައްދަލުރައްވައި ދެއްކެވި ވާހަކަފުޅުގައި ރައީސް ވިދާޅުވީ އައްޑޫ ރައްޔިތުންނަށްވުރެ ބޮޑަށް އަޅުވެތިކަން ތަޖުރިބާ ކޮށްފައިވާ ބަޔަކު ރާއްޖޭގައި ނޫޅޭނެކަމަށެވެ. އަދި މާޒީގައި އައްޑޫގެ ރައްޔިތުން ތަޖުރިބާކުރި ކަންކަން އަނެއްކާވެސް ރާއްޖެއަށް ގެންނަންއުޅޭ ބަޔަކާ އެއްބައިނުވުމަށް ރައީސް ގޮވާލެއްވިއެވެ. ރައީސް ވިދާޅުވީ އިސްލާމްދީނަށް ފުރައްސާރަކޮށް، ދިނާއި ޚިލާފު އެކިއެކި މިނިވަންކަންދިނުމަށް ގޮވާލާ ބަޔަކާ އެއްބައިވެގެން މަސައްކަތްކުރުމަކީ ޤައުމަށް ހެޔޮއެދޭ ބަޔަކު ކުރާނެކަމެއް ނޫންކަމަށެވެ.\nއަދި މި ކަންކަމުގެ ނޭދެވޭ އަސަރު މިހާރުވެސް ރާއްޖެއިން ފެންނަމުންދާކަމަށާއި، ކޮންމެ ބަޔަކު ވެރިކަމަށް އަޔަސް އިދިކޮޅު ފަރާތްތަކުން ރާއްޖެ ބަދުނާމުކޮށް ކުރަމުންދާ މަސައްކަތްތަކުގެ ނޭދެވޭ އަސަރު ދިވެހި ރައްޔިތުންނަށާއި މުޅި އިޤްތިޞާދަށް ކުރާނެކަމަށް ރައީސުލްޖުމްހޫރިއްޔާ ތަކުރާރުކޮށް ވިދާޅުވިއެވެ.


Harakaayi hingan dhathivaathee idhikolhun EC ah\nހަރަކާތް ހިންގަން ދަތިވާތީ އިދިކޮޅުން އީސީއަށް\nއިދިކޮޅުން މިއަދު އީސީގެ ވެރިންނާ ބައްދަލު ކުރުމަށްފަހު ނޫސްވެރިންނަށް މައުލޫމާތު ދެނީ -- އަހުމަދު އަޝްހާދު (ޖެރީ) | އަވަސް\nސިޔާސީ ޕާޓީތަކަށް ދޭން ޖެހޭ ފައިސާގެ ތެރެއިން ޕީޕީއެމާއި ޕީއެންސީއަށް ލިބެންޖެހޭ ފައިސާ ލަސްވާތީ އާއި ސިޔާސީ ހަރަކާތްތައް ހިންގުމަށް އޮތް ހުރަސްތަކާއި ކަންބޮޑުވުންތައް އެ ދެ ޕާޓީން އިލެކްޝަންސް ކޮމިޝަން (އީސީ) އާއި ހިއްސާކޮށްފި އެވެ.\nއީސީގެ އިސްވެރިންނާއެކު މިއަދު ބޭއްވި ބައްދަލުވުމަށް ފަހު ނޫސްވެރިންނާ ބައްދަލުކޮށް ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ ގާނޫނީ ގޮތުން ސިޔާސީ ޕާޓީތަކަށް ދޭންޖެހޭ ފައިސާގެ ތެރެއިން މިހާތަނަށް ޕީޕީއެމަށް ވެސް އަދި ޕީއެންސީއަށް ވެސް ދީފައި ނުވާ ކަމަށެވެ.\nއޭނާ ވިދާޅުވީ މިއަދުގެ ބައްދަލުވުމުގައި އެ ފައިސާ ވީހާ ވެސް އަވަހަކަށް ލިބޭނެ ގޮތް ހަދައިދޭން އެދިފައިވާނެ ކަމަށާއި އެ ފައިސާ ނުލިބޭތީ ޕާޓީގެ ހަރަކާތް ހިންގުމަށާއި އިންތިޒާމު ކުރާ ކަންކަން ހިންގަން ދަތިވެފައިވާ ކަމަށެވެ.\n"ކައުންސިލް އިންތިހާބު މިއޮތީ ބޯމަތިވެފައި. އޮތް އިރު އަޅުގަނޑުމެންނަކަށް ފުރުސަތެއް ނުލިބޭ ހަމަހަމަކަމާއެކު ކަންކަން ހިންގާކަށް. ސިޔާސީ ޕާޓިތަކަށް ނެތް އެއްވެސް ވަރަކަށް ހަމަހަމަ ކަމެއް. މިއަދުގެ ބައްދަލުވުމުން އެނގިގެންދިޔަ މާޗް މަހުގަ އިންތިހާބު ބާއްވަން އެބޭފުޅުން މަސައްކަތް ކުރައްވާ ކަން. އެކަމަކު ކެމްޕޭން ކުރުމަށް ވެސް އެއްވެސް ފުރުސަތެއް ނެތް. އެކަމަކު ސަރުކާރުގެ އެކި ހަރަކާތްތައް ހިންގުމަށް ކަމަށް ބުނެ އެމްޑީޕީން ފޯރީގައި ދަނީ ކެމްޕޭން ކުރަމުން،" އޭނާ ވިދާޅުވި އެވެ.\nޕީޕީއެމްގެ ނާއިބް ރައީސް އަދި ބާރަށު ދާއިރާގެ ކުރީގެ މެންބަރު އިބްރާހިމް ޝުޖާއު ވިދާޅުވީ އީސީއަށް އޮތް އިތުބާރު ގެއްލިފައިވާ ކަމަށެވެ.\nޕީޕީއެމް އިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު + ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް އިދިކޮޅު ފަރާތްތައް\n"ކައުންސިލް އިންތިހާބު ވާނީ ހުދުމުހުތާރު އިންތިހާބަކަށް"


Ungoofaaru Rayyithunge Theyo fihaara imaarai kohdheyne faraatheh hoadhumah3vana faharah iulaanu koffi | ungoofaaru.com\nބަނޑޭރިގަނޑު/ޚަބަރު/އުނގޫފާރު ރައްޔިތުންގެ ތެޔޮފިހާރަ އިމާރާތްކޮށްދޭނެ ފަރާތެއް ހޯދަން3ވަނަ ފަހަރަށް އިއުލާނުކޮށްފި\nމުނާޒު މުޙައްމަދު 14 ސެޕްޓެމްބަރ 2020\n0 64 މިނެޓެއް ނުވަނިސް ކިޔާލެވޭ\nމިހާރު ބޭނުން ކުރަމުންދާ ތެޔޮ ފިހާރަ\nއުނގޫފާރު ކައުންސިލުން ހިންގާ އުނގޫފާރު ރައްޔިތުންގެ ތެޔޮފިހާރަ އިމާރާތް ކޮށްދޭނެ ފަރާތެއް ހޯދުމަށް އެކައުންސިލުން އިއުލާނު ކޮށްފިއެވެ.\nއުނގޫފާރު ކައުންސިލުން މިއަދު ކޮށްފައިވާ އިއުލާނުގައި ބުނެފައިވާގޮތުން މިކަމަށް ޝައުޤުވެރިވެލައްވާ ފަރާތްތަކަށް މައުލޫމާތު ދިނުން އޮންނާނީ 22 ސެޕްޓެމްބަރ 2020 ވާ އަންގާރަ ދުވަހުގެ 10:30ގައި އުނގޫފާރު ކައުންސިލްގެ އިދާރާގައެވެ. އަދި ދެވޭ މަޢުލޫމާތާއި އެއްގޮތަށް ތެޔޮސެޑް ތަރައްޤީ ކޮށްދިނުމަށް އެދި ހުށަހަޅާ ބިޑްތައް ބަލައިގަތުމަށް ހަމަޖެހިފައިވަނީ 30 ސެޕްޓެމްބަރ 2020 ވާ ބުދަ ދުވަހުގެ 11:30 ގައި އުނގޫފާރު ކައުންސިލްގެ އިދާރާގައެވެ.\nމީގެ ކުރިންވެސް އުނގޫފާރު ކައުންސިލުން ވަނީ5މާރިޗު 2020 ގައި އަދި 16 ޖެނުއަރީ 2019 ގައިވެސް ހަމަ މިމަސައްކަތް ކޮށްދޭނެ ފަރާތެއް ހޯދުމަށް އިއުލާނުކޮށްފައެވެ. އެފަހަރު4ފަރާތަކުން ކުރިމަތި ލާފައިވެއެވެ.\nރ. އުނގޫފާރު އުނގޫފާރު ރައްތިރުންގެ ވިޔަފާރި އުނގޫފާރު ކައުންސިލް\nއަނގޮޅިތީމުގެ ރަށްޔިތުންނަށް ހިނަވާގެއެއް ހަދިޔާކޮށްފި\n29 އޯގަސްޓް 2020\nއުރީދޫ އަތޮޅު ދުވުން އުނގޫފާރު ގައިވެސް ބާއްވައިފި


SunOnline: #VAAHAKA: #Thafaathuloaibeh - ep33\nތަފާތު ލޯތްބެއް (33)\nއައިޝާ ނަސީމް 30 Aug 2018, 13:39\n"ހުރިހާ އެއްޗަކަށްވުރެ އަގުބޮޑީ ކެމް....އެހެންވީމަ އެކަމާ ހިތާމައެއް ނުކުރަން. އެހުރިހާ އެއްޗެއް ކަށްވަޅަށް ނުވެސް ގެންދެވޭނެ. މިދުނިޔެއަށް އަހަރެމެން އަންނަނީ ދުވަސްކޮޅަކަށް. ދާއިމީ ތަނެއްނޫން. އެހެން ކަންތައްތަކާއި ވިސްނާކަށް ވަގުތެއްނެތް. އަހަރެންނާއިއެކު އެދުނިޔެއަށް ގެންދަން އެދޭ ހަމައެކަނި ޕާސަންއަކީ ކެމް. ކެމް ހިނިތުންވާތަން ދެކެން އަހަރެން ހުރިހާ ކުރެހުމަކާއި މުދަލެއް ދޫކޮށްފާނަން........" ނާޔަލްގެ އެ ޖުމްލައިން ކެމީލާގެ ހިތަށް އުފާވެރިކަން ގެނެސްދިނެވެ. ތަފާތު އަސަރެއްކުރުވިއެވެ. ނާޔަލް އޭނަދެކެ ލޯބިވާވަރު އަންދާޒާކޮށްލެވުނެވެ.\n"އެކަމަކު އަހަންނަށް ރަގަޅީ އަހަރެމެންގެ ދެމީހުންގެ ގުޅުން މިހިސާބުގައި އޮތިއްޔާ. ލައިކް ފްރެންޑްސް. ކެމް އަހަރެންދެކެ ލޯބިނުވިޔަސް މިވަރު އެންމެ ރަގަޅު. ނޫނީ އަހަރެމެން ވަކިވާން ޖެހޭ ދުވަހަކުން ރޯން ޖެހިދާނެ......" ނާޔަލް ބުނަނީ ކިހިނެއް ވަކިވާ ވާހަކަކަމެއް ކެމީލާއަކަށް ނޭގުނެވެ.\n"މިހާރު ވަކިވާކަށް ނުޖެހޭ...." ކެމީލާ ހިތުގައިވާ އެއްޗެއް ބުނެލިއެވެ.\n"ތިއީ ކެމް ބޭނުންވާ ގޮތް. އެކަމަކު ބޭނުންވާގޮތެއް ނުވެ ހިގައިދާނެ. ޑޯންޓް ފޯލް އިން ލަވް ވިތް މީ. ދެޓްސް މައި ރޫލް އަހަރެން ކެމްއަށް ވާވަރަށް ލޯބި ދީފާނަން. ކެމް ލޯބިނުވިޔަސް އެކީގައި ހުރީމަ ފުދޭ. ތޭންކްސް ބޭބީ ...." ނާޔަލް ކެމީލާ ގެނެސް ގަޔާލާ ފިތައިލިއެވެ.\nއެއީ ދެމީހުންގެ ގުޅުން އެހެން ފަތްތަރަކަށް ދިޔަ ދުވަސްކޮޅެކެވެ. ކެމީލާ ނާޔަލްދެކެ ރުޅިއަންނަން އުޅުނަސް ހިތުން ރުޅި ނާދެވެއެވެ. ހިތުގައިވަނީ އެހެން އިހުސާސްތަކެވެ. ނަމަވެސް ރުޅިއަންނަކަމަށް ހެދެއެވެ. ކައިޒާންއާއި ނޯޔާގެ ގުޅުން ނުދެކެން އިންސްޓަގްރާމްއަށް ނުވަންނަން ހިތާހިތުން ހުވާކުރިޔަސް ހިތަކީ އެހެން ކަހަލަ އެއްޗެކެވެ. ހަސަދަވެރިނުވާން ހިތަށް ވިސްނައިދީފައި ސިއްރުން ބެލުނެވެ. ބްރޫކްލިން ބްރިޖް މަތީ ކައިޒާންއާއި ނޯޔާ މޫނު ޖައްސާލައިގެން ނަގާފައި ހުރި ސެލްފީ ފެނިފައި ހިތަށް އެތައް ހާސް ކަށްޓެއް ހެރުނުހެން ހީވިއެވެ. ދެލޮލުން ދިލަ ނަގަން ފެށިއެވެ. މޭ އަނދާގޮތްވިއެވެ. ކިތަންމެ ފަހަރަކު އެދެމީހުން އުޅޭގޮތް ނުދެކޭނަމޭ ހިތަށް އަރާފައިވެސް ކެތް ނުވެގެން ބަލައިލެވެނީއެވެ. އެހެންމީހުންގެ އުފާތަކުން ހަސަދަވާ ކުއްޖެއްވެސް ނޫނެވެ. ނަމަވެސް ނޯޔާއަށްޓަކާ ކޮންމެވެސް ކަހަލަ ހަސަދައެއް ހިގައިލިއެވެ. ކައިޒާންއާއިމެދު ހިތުގައި ޝަކުވާ އުފެދުނެވެ. ނަމަވެސް އޭނަ އެކަން ހަނދާން ނައްތާލާފައި ދިރިއުޅުމާއިގެން ކުރިއަށް ދާންވީއެވެ.\nހަފްތާއެއްހާ ދުވަސްފަހުން ނޯޔާ އެގެއަށް އައީ ޗޮކްލެޓްކޭކެއް ހިފައިގެންނެވެ. ބަލާލާފައިވެސް އެކޭކުގެ މީރުކަން އެނގެއެވެ. އޭނައަށް ކައިޒާން ޕްރޮޕޯސްކުރުމުން އެކަމުގެ އުފަލުގައި ކަމަށް ބުނެފައި ކެމީލާގެ ގައިގާ ބައްދައިގަތެވެ. ކެމީލާގެ މޫނަށް އެވަގުތު ވެރިވީ ކުލަވަރު ފެނި ނޯޔާއަށް މަޖާވިއެވެ. ރަތް ލޯ ލާފައި ހުރި އިފްރީތެއް ތިރިކޮށްލިނަމަވެސް ކެމީލާއަށްވާނީ އެވަރެވެ. އޭނައަށް އެހާ ބޮޑު ޝޮކެއްލިބިއްޖެއެވެ. ދެލޯ ބޮޑުކޮށްލައިގެން އެއް ދިމާލަކަށް ބަލަން ހުރީ ގަނޑުވެފައިވާ ބުދެއްހެންނެވެ. ލޮލުގައި ގިނަވެގަތް ކަރުނަތައް އޭނަ އަވަސް އަވަހަށް ފޮހެލިއެވެ. ނަމަވެސް ބޯ އެސްފިޔަތަކުގައި ތެތްކަމެއް ހުއްޓެވެ.\n"ކަންމި. ފައިނަލީ ކައިގެ ހިތް މިލްކުވެއްޖެ. އަހަންނަށް އެނގޭ ކެމްވެސް ކައި ދެކެ ލޯބިވިކަން އެކަމަކު ކައި ބުނީ މިހާރު ކެމް ބޭނުމެއްނޫނޭ. މީހަކާއި އިނުމަށްފަހު ވަރިވުމަކީ ކައި ގަބޫލުކުރާކަމެއް ނޫނޭ ބުނީ. ޑިވޯސީއަކާއި ނީންނާނަމޭ........." ނޯޔާ ވާހަކަދައްކަމުން ދިޔައިރު ކެމީލާގެ ހިތުގެ ހާލަތު އެނގުނެވެ.\n"އައިމް ސޯ ހެޕީ ފޯ ޔޫ ނަންނި. އެކަމަކު އައި ތޯޓް ޔޫ ހޭޓް ހިމް...." ކެމީލާ ނޯޔާ ގަޔާއި ދުރުކޮށްލާފައި ނިތްކުރީގައި ބޮސްދިނެވެ.\n"ކެމް އުފަލުން ރޮނީ......ހެހެ.." ނޯޔާއަށް ވިސްނުނެވެ. އަދިވެސް ކެމިލާގެ ހިތުގައިވަނީ ކައިޒާންއެވެ. ނަމަވެސް ކައިޒާންއަށްވުރެ އޭނަ ބޭނުމީ ކެމީލާއާއި ދޮންބެ ގުޅުމެވެ. އޭނަގެ މަންމަ ކިތަންމެ ދެކޮޅުވިޔަސް ކެމީލާދެކެ ދޮންބެ ލޯބިވާއިރު ދޮންބެއަށްވެސް ލޯބިވާމީހަކާއިއެކީ އުޅުމުގެ ހައްގު ލިބެންވާނެއެވެ. އަދި ކެމީލާއަށް ނާޔަލްދެކެ ލޯބިވެވޭނެއެވެ.\n"އަހަރެމެން ކުޑައިރު ވަރަށް މަޖާކޮށް އުޅުނީ. ކައިދެކެ އޭރުއްސުރެ ވަރަށް ލޯބިވޭ އެހެންނޫނަސް ކަޒިންއެއްވީމަވެސް ވާނީ އެހެން. މައްސަލައަކީ ކައި ގެ މިޒާޖު ހުންނަގޮތުން ދެމީހުން އަބަދު ފައިޓްކުރަން ޖެހޭތީ. އެކަމަކު ކުއްލިއަކަށް ކައި އެއްކޮށް ޗޭންޖުވެއްޖެ. އަބަދު ގުޅައިގެން ލޯބިވާ ވާހަކަ ބުނޭ އޫ ހީޒް ސޯ ރޮމެންޓިކް....އައި ކާންޓް ވެއިޓް ޓު މެރީ ހިމް........." ނޯޔާ ސީރިޔަސްވެފައި ވާހަކަދެއްކިއެވެ. ކައިޒާންގެ ސަބަބުން މިއޮތީ އޭނަ ބޭނުންގޮތަށް ވާހަކަދައްކައިލާނެ ފުރުސަތު ހުޅުވިފައެވެ. ކައިޒާންގެ މަންމަވެސް އޭނައާއި ކައިޒާންގެ ގުޅުމާއި ނިކަން ގަބޫލެވެ. މިހާރުއްސުރެ އުޅެނީ ކައިވެނިކުރުވަން ކައިޒާން އަށް ބާރު އަޅަމުންނެވެ. ހަގީގަތް އެނގުމުން މަންމަމެންނަށް ވާނެގޮތެއްވެސް ނޭގެއެވެ.\n"ކޮބާ ދޮންބެ. މައި ލަވިން ދޮންބެ އައީމަ ކޭކު ކަނޑާލާނީ..ދޮންބެ ނެތި ސެލެބްރޭޓްކޮށްގެނެއް ނުވާނެ..." ނޯޔާ އުފަލުން މޮޔަވަނީއެވެ. ދޭތެރެއަކުން ނަށާލާފައި ލަވައެއް ކިޔައިލައެވެ. ނޯޔާގެ އުފާވެރިކަން ދެކެ ގަދަކަމުންވެސް އެއުފަލާއި ބައިވެރިވާން އޭނަ ހިތަށް ވިސްނައިދިނެވެ.\nނޯޔާ ފިޔޮއްސެއް ނަގަން ގެއަށް ވަނުމުން ކެމީލާ އިނީ ކޭކަށް ބަލަހައްޓައިގެން ރޮވިފައެވެ. ސޯފާގައި އިށީންގޮތަށް ތެދުވެލާނެ ހިތްވަރެއްވެސް ނެތެވެ. މުޅިން ހިތްވަރު ބަލިކޮށްލައިފިއެވެ. ނާޔަލް ގެއަށް ވަނުމުން ކެމީލާ ކުޑަކޮށް ހިނިތުންވެލިއެވެ. ނާޔަލް އައިސް އޭނައައި ކައިރީގައި އިށީނެވެ.\n"ކޮންކަމެއް ސެލެބްރޭޓްކުރަނީ؟ އަހަރެމެންގެ އެނިވާސަރީތަ؟ " ނާޔަލް ކެމީލާގެ ކޯތާފަތުގައި ބޮސްދިނެވެ. ހިތްގައިމު ނަޒަރަކުން ބަލައިލުމުން ކެމީލާ ދެރަވިއެވެ.\n"ނޫން ނޯޔާ ގެނައި ކޭކެއް. އެއީ..." ކެމީލާ އެއްޗެކެ ބުނަން އުޅެނިކޮށް ނޯޔާ ދުވަމުން އައިސް ނާޔަލްގެ ގައިގާ ހިފައިގަތެވެ.\n"ދޮންބެ. ކައިޒާން ޕްރޮޕޯސްޑް ޓު މީ. އެހެންވެ ކުޑަކޮށް ސެލެބްރޭޓްކޮށްލާ ހިތުން މިއުޅެނީ......" ނޯޔާ އުފާވެފައި ހުރި ވަރު ފެނުނަސް ނާޔަލްއަށް ލިބުނީ ޝޮކެކެވެ. ކައިޒާންއާއި ދެމީހުން ދެ ދުޝްމަނުންހެން ތޮޅޭއިރު ކުއްލިއަކަށް ކައިޒާންގެ ހިތް ބަދަލުވާނެކަމަށް ގަބޫލުނުކުރެވުނީއެވެ. އަނެއްކާ ޖޯންގެ ނުލަފާކަން ނޯޔާއަށް ނޭގެނީއެވެ. ކައިޒާން އެވައްތަރަށް ނޫޅޭނެއެވެ. ނޯޔާ އޭނަގެ ފޯނުގައި ހުރި ފޮޓޯތައް ދެއްކިއެވެ.\n"ދޮންބެއަށް ކަމުނުދިޔައީތަ. " ނޯޔާ ދެލޯ ބޮޑުކޮށްލިއިރު ނުހެވި ހުރީ ހަމަ ކިރިޔާއެވެ. އަމިއްލަ އަށް އެވޯޑެއް ދޭވަރަށް އެކްޓްކުރެވިއްޖެއެވެ.\n"ކެމް އަހަރެމެންގެ ގުޅުމާއި އޯކޭ މިހާރު. ދޯ ކެމް...." ނޯޔާ ހަމަޖެހިލައިގެން ކިޔާލައިފިއެވެ. ދޫ ނެރެލިއެވެ. ކެމީލާ ވިސްނީ ކައިޒާން އެހާވަރުން އުޅެފައި ބަދަލުވީގޮތަކާއި މެދުގައެވެ. އަނެއްކާ ނާޔަލް އެއްޗެކޭ ބުނީހެއްޔެވެ. އެދެމީހުން ދޭތެރޭ އޮތް ގުޅުން އެނގިއްޖެއްޔާ ކައިޒާން ރުޅިއަތުވެދާނެއެވެ. ބަދަލުހިފަން ނޯޔާއާއި އިންނަންއުޅޭ ސަބަބަކީ ނާޔަލްގެ ސަބަބުން ހެއްޔެވެ. ކެމީލާ ހިންދިރުވައިލިއެވެ. ދެރަވެގެންގޮސް ކިރިޔާ ނުރޮވިއިނަސް އޭނަ ނަފުސް ހަމަޔަކަށް އެޅުވިއެވެ.\nނާޔަލް ނޯޔާއަށް މަރުހަބާ ކިޔެވެ.\nނޯޔާ ކޭކުކޮޅުން އެތިކޮޅެއް ކަނޑާލާފައި ނާޔަލްއަދި ކެމިލާގެ އަނގައިގާ ލައްވާދިނެވެ. ޗޮކްލެޓްގެ ކަޅުކުލަ ގަދަކަމާއިއެކު އޭނަގެ ދަތުގައި ހަރުލާފައި ހުރުމުން އަދި މަޖާވެގެން ސެލްފީއެއް ނެގިއެވެ. ކައިޒާންއަށް ވައިބާ ކޮށްފައި އަދި ނޯޔާ ދެއްކީ ކެމީލާއަށެވެ. ކައިޒާން ވަގުތުން ޖަވާބުވެސް ދިނެވެ. ދަތް ނޫގުޅާ ކުއްޖަކާއި ކިސްނުކުރާނެ ކަމުގައެވެ. ދެން ރުޅިވެރި އިމޯއެއް ފޮނުވާފައެވެ. ކެމީލާއަށް އުދަގޫ ވިއެވެ. ރައްޓެހިވެގެން އުޅޭއިރުވެސް އަރައިރުންވީމަ އަދި ލޯބި އިތުރުވާނީއެވެ. ނޯޔާވެސް އޭނަގެ އެންމެ ހަޑިކޮށް ހުންނަ ފޮޓޯ ފޮނުވަންވެސް ޖެހިލުމެއްނުވެއެވެ. އޭނައާއި ކައިޒާންއަށްވުރެ ނޯޔާއާއި ކައިޒާންގެ ގުޅުން މާ ކޫލްއެވެ. ނޯޔާ ކެމީލާއާއި ނާޔަލްގެ މުނުގައި ކޭކު އުނގުޅިއެވެ. ޅަކުއްޖެއްފަދައިން މަޖާ ނަގާފައި ދިޔަތަނާހެން ޖޫލް ހޭލިއެވެ. ކެމީލާ ޖޫލް ގެނެސް މޭގައި ޖައްސާ ބާރުކޮށްލިއެވެ. ކޭކު ކާންދިނެވެ. އެއަށްފަހު ޖޫލް ކުޑަ ބައިސްކަލުގައި ލޯވްންގައި ދުއްވާލަން އުޅޭ ތަން ބަލަން ކެމީލާ އިނީ ފެންޑާގެ ސޯފާއެއްގައެވެ. ނާޔަލްވެސް ކޮފީއެއް ހިފައިގެން އައިސް އިށީނެވެ.\n"ޖޫލްދެކެ ވަރަށް ލޯބިވަންތަ؟ " ނާޔަލް އެހިއެވެ.\n"ތިހެން ބުނީ މިހާރު ޖޫލް އާއި ވަކިވާން ޖެހޭތީތަ...." ކެމީލާ ދެރަވިއެވެ. ކައިޒާންގެ ނަން ކިޔާކަށްވެސް އޭނަ ބޭނުމެއްނޫނެވެ. ކައިޒާން ނޯޔާއާއި އިނީމަ އޭނަ ކައިރިއަށް ޖޫލް ނުފޮނުވާނެތީ ނާޔަލް އެހި އެއްޗެއްކަން އޭނައަށް އެނގުނެވެ.\n"ސިއްރެއް ބުނެފާނަން އެކަމަކު ދެރަނުވައްޗޭ އިނގޭ.." ނާޔަލް ކައިރީގައި އިށީނެވެ.\n"ކޮންކަހަލަ ސިއްރެއް...." ކެމީލާ ނާޔަލްގެ މޫނަށް ބަލައިލިއެވެ.\n"ކީޕް އިޓް ބިޓްވީން އަސް އޯކޭ......ޖޫލްއަކީ ކައިޒާންގެ އެއް ނޫން. މާކަސްއާއި ލީސާގެ ދަރިފުޅު........" ނާޔަލް ގެ ޖުމްލައިން ކެމީލާ ސިހުނީ އެތަނުގައި ބޮމެއް ގޮއްވާލިޔަސް ސިހޭނެހާ ބޮޑަށެވެ. ދެލޯ ބޮޑުވިއެވެ. ކައިޒާން އެހާ ބޮޑަށް އޮޅުވައިލަންވީ ކީއްވެއްހެޔެވެ. ނާޔަލްގެ އަތުގައި ހިފާ ބާރުކޮށްލެވުނެވެ.\n"އަހަރެން ކީއްވެ ދޮގުހަދަންވީ. މާކަސް ޖޫލް އުރާލާއިގެން އުޅޭއިރު ޝައްކެއްނުވޭތަ. މާކަސް ކައިއަށް އޮޅުވައިލީ. އޭނަގެ އެކަހަލަ ޑިސްއޯޑާއެއް ހުރީމައާއި ކައި މާކަސްއަށް ކުރި އިތުބާރުގެ އެޑްވާންޓޭޖް ނެގީ. މާކަސްއާއި ލިސާ ރައްޓެހިވެގެން އުޅެމުން ޖޫލް ލިބުނީމަ ފޯމްތައް ފުރާ ކައިގެ ދަރިއަކަށް ހަދަން މާކަސްއަށް ފަސޭހަވީވެސް އެ ޑިސްއޯޑާއާއިހެދި. އަހަންނަށް ކިޔައިދިނީ މާކަސް....." ނާޔަލް ދެން ކިޔައިދިނީ އެއްރެއަކު މާކަސްއާއި ލީސާ ބެންޗެއްގައި ގައިގޯޅިކޮށް ތިއްބާ ކައިޒާންއާއި ކެމީލާކަމުގައި ހީކުރެވިގެން ގޮސް މާކަސްގައި ޖެހި ރޭގެ ވާހަކައެވެ. މާކަސްވަނީ އޭނައާއި ލީސާ ރައްޓެހިކަމަށް އިއުތިރާފުވެފައެވެ. އޭނަގެ އާއިލާ އެހާ ހަމަޖެހޭ އާއިލާއަކަށް ނުވީމަ ޖޫލް ބޮޑުކުރާން ބޭނުންވީ ރަގަޅު އާއިލާއެއްގެ ތެރޭގައެވެ. އެހެންވެ ކައިޒާންގެ ދަރިއަކަށް ހަދާފައި ކައިޒާންއަށްވެސް އޮޅުވައިލީއެވެ. ޑީއެން ހެދިއިރުވެސް އޭނަ ކައިޒާންގެ ބަދަލުގައި ދިނީ އޭނަގެ އެއްޗިއްސެވެ. ވީއިރު ދިމާވާނެ ނޫންހެއްޔެވެ. އެއިވުނު ވާހަކަތަކުން ކެމީލާ އަނގަ ހުޅުވުނެވެ. ވީއިރު ޖޫލްއަކީ އަނެއްހެން ބަލާއިރު އޭނައާއި އެއްވެސް ކަހަލަ ގުޅުމެއް އޮތްކުއްޖަކަށް ނުވި ނޫންހެއްޔެވެ. ނަމަވެސް ޖޫލްއަށްޓަކާ ހިތުގައި ޚާއްސަ ލޯތްބެއް އުފެދިއްޖެއެވެ. ކައިޒާންއަށްޓަކާ ޖޫލްދެކެ ވެވުނު ލޯބި ދެން ފޮހެވިގެން ނުދާނީކަން ނޭގެއެވެ.\nނާޔަލްގެ އެ ވާހަކަ ގަބޫލުކުރަން ކެމީލާއަށް ފަސޭހަވިއެވެ. މާކަސްއާއި ޖޫލް ކުރިން ގުޅުން ރަގަޅުކޮށް އޮވެފައި އެއްދުވަހު މާކަސް މަންމައަށް އަނިޔާކުރީއޭ ކިޔާފައި ޖޫލް ވާހަކަދެއްކިއެވެ. ނަމަވެސް އެފަހުން ޖޫލް އަބަދު ބުނާނީ މާކަސްދެކެ ލޯބިވާ ކަމުގައެވެ. މަންމައަށް އަނިޔާ ނުކުރާކަމަށެވެ.\n"އަދި އަހަރެން ވާހަކައެއް ބުނާނަން. ކައި އާއި ނޯޔާ ގުޅިގެން އުޅުނަސް އަދި ހިޔެއްނުވޭ ކައިވެންޏާއި ހަމަޔަށް ދާނެހެނެއް. ކައި އާއި ކެމް ކޮންމެވެސް ދުވަހަކުން ގުޅެން ޖެހޭނީ. އަހަންނާއިއެކު ކެމްއަކަށް ނޫޅެވޭނެ. ޑޯންޓް ފޯލް އިން ލަވް ވިތް މީ އިނގޭ. ........" ނާޔަލްގެ ޖުމްލައިން ކުއްލިއަކަށް ކެމީލާ ހިތުގައި ޖެހި ރުޅިއަންނަގޮތްވިއެވެ. ނާޔަލް މިގޮތަށް ވާހަކަ މިދައްކަނީ ކޮންކަމަކާހެއްޔެވެ.\n"ހާސްނުވޭ. އަހަރެން ދުވަހަކު ނާޔަލްދެކެ ލޯތްބެއް ނުވާނަން. ދުވަހެއްގެ ކޮޅުންވެސް އެއީ ވާނެކަމެއް ނުން އައި ޕްރޮމިސް. ދީނީގޮތުން ވާޖިބަކަށްވާތީ އެކީ އުޅެނީ. ލޯބިނުވާ ކިތަންމެ ދެމަފިރިންނަށް ދަރިންލިބި މާމަ ކާފަކިޔާނެ ދަރިން ލިބޭ މަރުވަންދެންވެސް އެކީ އުޅޭ...." ކެމީލާ ކުއްލިއަކަށް ތެދުވެގެން ދާން ހިނގައިގަތެވެ. ނަމަވެސް ހިތުގައި ޖެހުނެވެ. ނާޔަލް އެހެން ބުންޏަސް ހިތުގައި ޚާއްސަކަމެއްވެއެވެ. ލޯބިކަމެއް ނޫންކަމެއް ނޭގެއެވެ. ނާޔަލް އުޅަބޮށި ފައިގާ ވިއްދާލައިގެން ދެއަތުން މޫނު ފޮރުވާލައިގެން އިނެވެ. ކެމީލާއަށް އޭނަގެ ބައްޔާއި އެއީ މިވީހާތަނަށް ފަރުވާއެއް ހޯދިފައިނުވާ ނުރައްކާތެރި ކެންސަރެއްކަން އަންގަންވީހެއްޔެވެ. ނޫނީ ކެމީލާ އާއި ވަކިވާންވީ ހެއްޔެވެ. ކައިޒާންއާއި ނޯޔާގެ އެންގޭޖްމެންޓް ރޫޅާލާފައި އޭނަ ދުނިޔޭގައި ހުރެގެން އެދެމީހުން ކައިވެނިކުރުވާނީއެވެ.\nމާކަސްއާއި ނަތާލީ ހަވާއީ ޓްރިޕް ނިންމާލާފައި އައުމަށްފަހު މާކަސް ޖޫލްއާއި ބައްދަލުކޮށްލަން އެގެއަށް އައެވެ. ކެމީލާއާއި ޖޫލް ބޯޅަކުޅެން ތިބިތަން ފެނުމުން މާކަސް ކައިރިވެލިއެވެ.\n"ސިސް. އަހަންނަށް އިސްލާމިކް މެސެޖް ސިސް ފޮނުވާއިރު އަހަންނަނީ މުސްލިމެއްނޫންކަން ސިސް ހަދާނެއް ނުހުރޭތަ. އެކަމަކު ތިގޮތަށް އެޑްވައިޒްދޭއިރު އައި ވޯންޓް ޓެލް ސަމްތިން. ސިސްވެސް ހަޒްބެންޑާއިއެކު ރަގަޅު ދިރިއުޅުމެއް ހޯދަބަލަ. ކައިޒާންއަކީ ހިލޭ މީހެއް....." މާކަސް ހީލާފައި ކިޔައިލިއެވެ." ޖޫލް ދެކެލާ ހިތުން މިއައީ. ކައި ނާދޭތަ؟ "\n"ހީ ޑިޑްންޓް ވިޒިޓް..." ހުރިހާ އެއްޗެއް އެނގިފައިވާތީ މިއަދު މާކަސްއާއި ޖޫލް އެއްކޮށް ފެނުމުން ތަފާތު އިހުސާސެއްކުރެވުނެވެ. މާކަސް ޖޫލް އުފުލައިލިގޮތާއި ވާހަކަދެއްކިލެއް ގާތްކަމުން ނާޔަލްގެ ވާހަކަ ޔަގީންވިއެވެ. ނާޔަލް މިހަލަ ކަމަކާއި ދޮގުހެދުމުގެ މާނައެއްވެސް ނެތްތާއެވެ. މާކަސް އެގެއިން ދާންވެގެން ގޮސް ހިނގާފައިގޮސް ނިވާވެލިތަނާ ސޯފިއާ ގޭތެރެއިން ނުކުމެގެން އައެވެ. ކެމީލާ ވާހަކަދައްކަން ހުރީ ކާކާއިތޯ ސުވާލުކުރުމުން ކެމީލާ ބުނީ ކައިޒާންގެ ބޮޑީގާޑާއި ކަމަށެވެ. ޖޫލްގެ ހާލު ބަލައިލަން އައީކަމުގައިވެސް ބުނެލިއެވެ.\n"އޭނަގެ ނަމަކީވެސް މާކް....."\n"ވަޓް؟ " ސޯފިއާގެ މޫނުގެ ކުލަ ބަދަލުވިއެވެ. މޭގައި އަތް ޖައްސައިލެވިއްޖެއެވެ.\n"ސޯފީ އެހާ ހާސްވީ ކޮންކަމަކާ. ސޯފީ ބުނީމެއްނު މާކް ވަނީ ގެއްލިފައޭ އަނެއްކާ މިއީ އެ މާކްތަ؟ " ކެމީލާ ސޯފިއާ އާއިމެދު ހަމްދަރުދީވިއެވެ. ކިތަންމެ ގިނަ މާކްއެއް މި އެމެރިކާގައި ދިރިއުޅޭނެއެވެ. ސޯފިއާ ބުނާގޮތުން އޭނައަކީ ޓެކްސަސްމީހެކެވެ. ސޭން އެންޓޯނިއޯގެ ރަށްވެއްސެކެވެ. ވީއިރު މިއީ އަދި އެ މާކްއަށް ވެއްޖެއްޔާ ގުދުރަތުގެ ކޮންމެފަދަ ވަރުގަދަ ސަމާސާއެއް ހެއްޔެވެ. ސޯފިއާ އެދުނީ މާކަސްއަށް ގުޅައިދިނުމަށެވެ. ނަމަވެސް މާކަސް ފޯނު ނުނެގުމުން ކުރާނެ ކަމެއް ނެތި އެވާހަކަ ބުނެލައިފިއެވެ. ސޯފިއާބުނީ އޭނަގެ ދަރިފުޅު މަރުވިކަން އެނގިފައި ނުވާކަމަށާއި އެކުއްޖާ ހަމަ ކުއްލިއަކަށް ގެއިން ދިޔައީ ކަމުގައެވެ. ސޯފިއާ މާކަސްދެކޭ ހިތުން ލޯ ބޭގަރާރުވިއެވެ. ކެމީލާ ބުނީ މާކަސް ދިރިއުޅޭ ގެއަށް ގެންގޮސްދޭނެ ކަމުގައެވެ. ފަހުން އެނގުނީ މާކަސް ދިރިއުޅެނީ ނަތާލީއާއިއެކު ވަކި އެޕާޓްމެންޓެއްގައި ކަމެވެ. އެދެމީހުން ރާއްޖެއަށް ފުރައިގެންގޮސްފައިވާ ކަން އެގުނީ ރާއްޖޭގެ ރިޒޯޓްތަކުގެ ގޮނޑުދޮށުގައި ނަގާފައިވާ ފޮޓޯތައް ލާންފެށުމުންނެވެ.\nމޫސުމް ގޯސްވެ "ހެއިލްސްޓޯމް" އެއްގެ އިންޒާރު ދީފައިވާތީ ނާޔަލްވަނީ ކެމީލާ ކައިރީ ތޫފާނެއް އަންނަ ވާހަކަ ބުނެފައެވެ. ކެމީލާ އުލާއަށް ގުޅާފައި ބޭރަށް ނުނިކުމެ ގޭގައި ތިބެން އިރުޝާދު ދިނެވެ. ހެއިލްސްޓޯމްއަކީ ކޯންޗެއްކަމެއް ކެމީލާއަކަށް ނެގުނެވެ. އެލަފުޒު އަޑުއެހީ އަލަށެވެ. ޓޯނޭޑޯއާއި ހަރިކޭން ބްލިޒާޑް ފަދަ ތޫފާންތައް އެމެރިކާއަށް އަރާކަމާއި ބޮޑެތި ގެއްލުންތަކެއް ލިބޭކަން އެނގެއެވެ. ނަމަވެސް ހެއިލްސްޓޯމްއާއި ބެހޭގޮތުން އަޑު ނާހާތީ ހީކުރީ އެ ތޫފާންގައިވެސް ބާރަށް ވައިޖެހެނީކަމުގައެވެ. ގެއިން ބޭރަށް ނުނިކުންނަން އެންގީ އެހެންވެ ކަމުގައެވެ. ތަންޑާ ސްޓޯމް ދެކެ ބިރުގަންނަ ބޮޑެތިމީހުންވެސް އުޅެއެވެ. އަސްޓްރަފޯބިއާއަކީ ގުގުރިއާއި ވިދުވަރަށް އިންތިހާއަށް ބިރުގަތުމެވެ. ހެއިލްސްޓޯމް އާއްމުކޮށް އަންނަނީ ބަހާރު މޫސުމް އަދި ހޫނު މޫސުމްގައި ކަމަށްވާތީ އެ ދުވަސްކޮޅު ބޭސްކެއުމަށް ނަފްސާނީ ޑޮކްޓަރުން އިރުޝާދުދެއެވެ. ކެމީލާވެސް ކުޑައިރުއްސުރެ ގުގުރިޖަހާ އަޑު އިވުމުން ބިރުގަނެއެވެ. ކަންފަތުގައި ބާލީސް އަޅާ ބާރުކޮށްގެން އޮވެއެވެ. ހެދުނު ފަތިހާ ނޯޔާއައިސް ޖޫލް ގޮވައިގެން ދިޔައީ ކައިޒާން ބުނެގެންނެވެ. ފުރަތަމަ ފަހަރަށް ކައިޒާންއާއި ދޭތެރޭ އެ މައްސަލައިގާ ހަމްދަރުދީ އުފެދުނެވެ. އެންމެ ގާތް އެކުވެރިޔާ އޮޅުވައިލިކަން އެނގުމުން ހާދަ ދެރަވާނެއެވެ. އެހާ ލޯބިން ގެންގުޅޭ ދަރިފުޅަކީ ތިމާގެ ލޭ ނޫންކަން އެނގޭހިދު އެހިތް ހަލާކުވާނެއެވެ. ނަމަވެސް ނާޔަލްގެ ސިއްރެއް ބޭޒާރުކޮށްލާނެ ހިތްވަރެއް ނުލިބުނެވެ.\nމެންދުރު ކެއުމަށްފަހު ނާޔަލްއާއި ކެމީލާ ކޮފީ މަގެއް ހިފައިގެން ގޮސް ގޭގެ ފަހަތު ފެންޑާގައި ވާ އަރާމު ސޯފާއެއްގައި ޖައްސައިލިއެވެ. ދުރުދުރަށްދާންދެން ވިނަގަނޑު އޮތީ ފެހި ދޫލައެއް ހެން ފެތުރިފައެވެ. ކައިރީގައި ވާ ޖެކޫޒީއާއި ތަންކޮޅެއް ދުރުގައި އޮތް ފަތާ ފެންގަނޑުވަނީ ފެނުން ފުރިފައެވެ. ނާޔަލް ކެމެރާ ހަރުކޮށްލީ "ތޫފާން" ރިކޯޑްކޮށްލާށެވެ. ވިލާތައް ބޯވަމުންދާއިރު ރުޅިއައިސްގެން އެނބުރެމުންދާހެން ވެސް ހީވިއެވެ. އެންމެ ރީތީ ފެނުނު ވިލާ ދުންޏެވެ. ކަޅުކުލައިގެ ވިލާތަކުގެ ތެރެއިން ފެހިކުލަ ފެންނަހެންވެސް ހީވިއެވެ. ކެމިލާ އިނީ މަންޒަރުތައް ރީތިކަމުން ގެއްލިފައެވެ. ކުއްލިއަކަށް ފެންނާންފެށީ ހުދުކުލައިގެން ކުދި ބޯޅަތައްހެން މަތިން ތިރިއަށް އަންނާން ފެށި އެއްޗެހިތަކެކެވެ. ފުރާޅުމަތިން ބާރު އަޑެއް އިވެންފެށިއެވެ. ދަގަނޑުތަކެއްގެ މައްޗަށް މާބްލްގުޅަތައް އެއްލައިލީމަ ކިޔާފަދަ އަޑެކެވެ.\n"ގަން ފަޔާގެ އަޑުތަ؟ އަސްތަޣުފިރުﷲ........." ބިރުންގޮސް ކެމީލާއަށް ހިފައިގަނެވުނީ ނާޔަލްގެ ގައިގައެވެ. އޭރު އެކިގޮތްގޮތަށް ހަމަޔެއް ނެތި ހިތް ތެޅެންފަށައިފިއެވެ. މޫނަށް އަނދިރިވާފަދަ ގޮތެއްވެސް ވިއެވެ. ހަމަ އެހާ ބޮޑަށް އޭނަ ބިރުގަތީހެއްޔެވެ. މިފަހަކަށް އައިސް ބޮލަށް އެނބުރުން އަރާ މޭ ތެޅޭގޮތްވަނީ ދޭތެރެ ދުރުކުރާ ބޭސް ކާތީ ބާވައޭ ހިތަށް އެރިއެވެ.\n"ރިލެކްސް ބޭބީ އިޓްސް ނޮޓް ގަންފަޔާ. ބަލާލަބަލަ ހެއިލްސްޓޯމެއް މިއީ....." ނާޔަލްއަށްވެސް ވާހަކަދައްކަން ޖެހުނީ ބާރަށެވެ. އަޑުގަދަކަމުން ދައްކާ ވާހަކަ އިވެނީ ހަމަކިރިޔާއެވެ. އޭނަ ކެމީލާ ގެނެސް އުނގުގައި ބައިންދާފައި އިޝާރާތްކޮށްލިއެވެ. ތެދެކެވެ. ވެހެމުންދަނީ ސްނޯއެއްވެސް ނޫނެވެ. ސްލީޓެއްވެސް ނޫނެވެ. ވަށްކޮށް ބިލިއާޑް ބޯޅަ ސައިޒަށްވާ ކުދި ގަނޑުފެންގަޑުތަކެވެ. ހުދުކޮށްވާ އެ ގަނޑުފެންތައް ފުރާޅު އަދި އެހެން ތަންތާ ޖެހޭއިރު އިވޭ އަޑުފަށްގަނޑު ނިކަން ގަދައެވެ. ވިނަގަނޑުމަތީ އެބޯޅަތައް ޖެހިފައި މައްޗަށް އަރާފައި އަނެއްކާވެސް އެހެން ދިމާލެއްގައި ޖެހެނީ ޕިންޕޮން ބޯޅަތަކެއް ފަދައިންނެވެ. ހެއިލްއަކީ ސްނޯ ފަދައިން ލުއި އެއްޗެއް ނޫނެވެ. ޖެކޫޒީގައިވާ ފެންގަނޑަށް އެތައް ސަތޭކަ ބޯޅަތަކެއް އެއްފަހަރާ ހަމަލާދޭއިރު ފެންގަނޑުގައި އެތައް ބާނިތަކެއް ހެދި ކެކިގެން ފެން ބުރުއްސައިގެން ދާތަން ފެނެއެވެ. ބައެއް ދިމާލުން ދުން އަރާފަދަގޮތެއްވެސް ވެއެވެ. އެތައް ބޯޅަތަކެއް ވިނަގަނޑުމަތީގަޔާއި މާބްލް ޖަހާފައިވާ ތަޅުންމަތީގައި ފުންމާއިރު ހީވަނީ އެހެންކަމެއްހެންނެވެ. އިސްޕިރީނެއްހެން އަރައިގެންދަނީ އަންނަ ބާރުމިނުގެ ސަބަބުންނެވެ. މަޑުޖެހިލަނީ އެހެން ދިމާލެއްގައެވެ. ކެމީލާ އިނީ މި އަޖައިބު ވާފަދަ މަންޒަރުތައް ދެކެ ހަމަ ހައިރާންވެފައެވެ. އެހާ ރީއްޗެވެ. ގުދުރަތީ ތޫފާންތައްވެސް ހަމަ މޮޔަވާހާ ފުރިހަމައެވެ. ސްނޯފަދައިން ކެމިލާއަށް ހެއިލްސްޓޯމްވެސް ބަލައިލެވިއްޖެއެވެ. އެވެސް ނާޔަލްއާއިއެކުގައެވެ. ނާޔަލް ގެ އަތް ރައްކާތެރިކަން ދޭފަދަ ގޮތަކަށް އޭނަ ވަށާލާފައިވީއިރުވެސް ލިބުނު ފޯރިއާއިއެކު ހިތް އަވަސްވެފައިވިއެވެ. ކެމީލާ ނާޔަލްގެ މެއަށް ލެނގިލައިގެން ހަމަޖެހިލިއެވެ.\nދެމީހުން އެކީ އެ ރީތި މަންޒަރު ބެލިއެވެ. ގިނަވެގެން ވީ ފަނަރަވަރަކަށް މިނިޓެވެ. ހެއިލްސްޓޯމް އައިހާ އަވަހަށް އެދިޔައީއެވެ. ނަސީބަކުން އެގެއަކަށް އެހާ ގެއްލުމެއް ނުލިބެއެވެ. ތަޅުންމަތީގަޔާއި ވިނަތައްމަތީ އެ ގަނޑުފެން ބޯޅަތައް އުކިފައިވާއިރު ހިތްގައިމެވެ. އެ ވިލާތައް ކެހުމާއިއެކު އިރުގެ ރަންދޯދިތައް އެޅުމުން ގަނޑުފެންތައް ވިދަންފެށީ ހުދު ޖަވާހިރުފަދައިންނެވެ.\n"ބިއުޓިފުލް...." ކެމިލާއަށް ބުނެވުނެވެ.\n"އެންޑް ޑެންޖަރަސް. އޭގެ ބޮޑު ބޯޅައަކުން ޖެހި ހެޑް އިންޖަރީއެއްވެފަ މަރުވެސް ވެދާނެ. ކުރީ ޒަމާނުގައި ތޫފާން އަންނަން އުޅޭކަމުގެ ވޯނިންއެއް ނުލިބޭނެ ދޯ. އޭރު މަދުން ނަމަވެސް މީހުން މަރުވޭ. މިހާރު ދެން ވެދާ ފޯކާސްޓް ބަލައިލީމަ އެންމެނަށް ރައްކާތެރިވާން އެނގޭ. ބަޓް މީގެ ބޮޑެތި ސައިޒްގެ ގަނޑުފެންތަކުން ވެހިކަލްތަކުގައި ޑެންޓްތައް ހެދި ފުރާޅު ހަލާކުވެ އަދި ދޮރުތަކާއި ގަސްތައްވެސް ހަލާކުވޭ. މީހުންނަށް އަނިޔާވެސް ވޭ. އަދި ފާމްތަކަށް އެންމެ ނުބައި އަސަރުތައް ކުރާނީ......." ނާޔަލް ކިޔައިދިނެވެ.\n"ހިނގާ ހެއިލްސްޓޯން އިން ބޯޅަކުޅެން. ކުޑައިރު މަތިން ހަދާންވީ............" ނާޔަލް ކެމިލާގެ އަތުގައި ހިފައިގެން ނުކުތެވެ. ކެމީލާވެސް ބިންމަތިން އެކި ސިފަތަކަށް ހުރި ގަނޑުފެންތައް ނަގާ ނާޔަލްއާއި ދިމާލަށް އެއްލަންފެށިއެވެ. އަތްތިލަވެސް ހެއިލް ހާ ފިނިވިއެވެ. މާ ގިނައިރެއް ނުވެ ގަނޑުފެންތައް ވިރާ ފެންގަނޑުތައް ހެދެންފެށިއެވެ. ނާޔަލްއާއި ކެމީލާ އެކަކު އަނެކަކަށް ފަހާ ދުވަން ހަދައިގެން ކައްސާލާގޮތްވެސް ވިއެވެ. ސަކަރާތްޖަހަމުންގޮސް އެންމެފަހުން ނާޔަލް ކެމީލާ އުފުލާލައިގެން ގޮސް ޖެކޫޒީއަށް ވައްޓާލުމުން ކެމީލާއަށް ހަޅޭއްލަވައިގަނެވުނެވެ. ގަނޑުފެންތަކުގެ ސަބަބުން ފިނިވެފައިވާ ފެނުގައި ހަށިގަނޑު ޖެހުމުން ފިނިވެ ރޫރޫއަޅާގޮތްވިއެވެ. ނަމަވެސް ހީފިލުވަދޭން ނާޔަލް ހުއްޓެވެ.\nރިވާ ނާޔަލްއާއިއެކު ދުއްވާލަން ގޮސް މަޑުކޮށްލީ ބްރޫކްލީން ބްރިޖްގައެވެ. ރިވާ ބާރުއަޅަނީ ނާޔަލް އިތުރު ފަރުވާ ފެއްޓުމަށެވެ. ނޫނީ ވަރަށް އަވަހަށް ހާލުދަށަށް ގޮސްދާނެކަމުގައެވެ. ރިވާއުމެންގެ ރިސާޗް ހަދާ ހޮސްޕިޓަލެއްހުރެއެވެ. އެތަނުން މިފަދަ ކެންސަރަށް ފަރުވާއެއް ހޯދަން ކެނޑިނޭޅި މަސައްކަތްކުރެއެވެ. ނާޔަލްއަށް މި ކެންސަރު ޖެހުމުން ރިވާ ބާރު އަޅައިގެން ސައިންޓިސްޓުންވަނީ ފަރުވާއެއް ހޯދަން ސައުވީސްގަޑިއިރު މަސައްކަތްފަށާފައެވެ. އާ ފަރުވާއެއް ޓެސްޓްކޮށް މާކެޓަށް ނުކުންނާން ދުވަސްނެގިޔަސް ނާޔަލްއަށް ޓެސްޓްވެސް ކުރެވިދާނެއެވެ. އެނޫން ގޮތެއް ނުވެސް ނެތް ނޫންހެއްޔެވެ. ރިވާގެ ދުޢާއަކީ ނާޔަލްއަށް އެތަނުން ކުރާ ފަރުވާއިން ރަގަޅުވުމެވެ.\nކުއްލިއަކަށް އެދެމީހުންނަށް ހައިރާންކަން ލިބުނީ އަތު ގުޅުވާލައިގެން އައި ކައިޒާންއާއި ނޯޔާ ފެނިފައެވެ. ނޯޔާ ހުއްޓާނުލާ އަނގަތަޅާއިރު ކައިޒާން ހުރީ ފޯނަށް ގެއްލިފައެވެ. އިންސްޓަގްރާމްގައި ފޮނި ކަނޑާ ލޯބިން މޮޔަވާކަމަށް ހެދުނަސް ހަގީގީ ސޫރަ މިފެނުނިއެވެ. ކައިޒާން ކުޅެނީ ގޭމެއްކަން ވިސްނި ނާޔަލްއަށް އުދަގޫވިއެވެ. އެމީހުންނާއި އަރާ ހަމަވުމުން ރިވާ ކައިޒާންއާއި ވާހަކަދެއްކިއެވެ. ނޯޔާ ހުރީ އުފާވެފައެވެ. ކައިޒާންގެ އަތުން ދޫކޮށްލާކަށްވެސް ނޫޅުނެވެ. އެމަންޒަރު ފެނި އުދަގޫވެގެން އެންމެފަހުން ނާޔަލް ކައިޒާންއާއި ވާހަކަދައްކަން ބޭނުންކަމަށް ބުނެ ތަންކޮޅެއް ދުރަށް ދިޔައެވެ.\n"ކައި. ނޯޔާގެ ހާޓް ބްރޭކް ކުރާންތަ ތިއުޅެނީ؟ އަހަންނަށް އެނގޭ ލޯބިން ނޫންކަން ތިއުޅެނީ؟ ޑޯންޓް ޕްލޭ ވިތް ހާ ފީލިންގްސް. ކައިޒާން ލޯބިވަނީ އެހެން މީހެއްދެކެ. އިތުރަށް ނޯޔާއަށް އޮޅުވާނުލާ ހަގީގަތް ކިޔައިދީ......" ނާޔަލް ބުމަ ގޮށްޖަހައިލިއެވެ.\n"ކެމީލާދެކެ....އަހަރެން ނުވޭ ލޯތްބެއް. ނާޔަލްއާއި ކައިވެނިކުރިފަހުން ފޫހިވީ. އެކަހަލަ އަންހެނެއްދެކެ މަށަކަށް ލޯތްބެއް ނުވެވޭނެ........"\n"އަހަރެން މޮޔަ ހައްދަން ނޫޅޭ ކައިޒާން. ޝީޒް ޔޯސް. ކެމީލާގެ ހިތަކީ ކައިޒާންގެ ހައްގެއް. އަހަންނަށް ހެދުނު ގޯހެއް އެއީ. އެކަމާ ރިގްރެޓްކުރަން ފޮގިވް މީ އެންޑް ކެމީލާއާއި މެރީކުރޭ....." ނާޔަލް ބުނެލިއެވެ.\n"ހަހަ. ނާޔަލް ޓްރަސްޓްމީ. އަހަރެން ކެމީލާގެ މަތިން ހަދާން ނައްތާލައިފިން. ނާޔަލް ދޫކޮށްލިޔަސް އަހަންނަށް ބޭބެއެއްގެ އަންބަކާއި ކައިވެންޏެއް ނުކުރެވޭނެ. ދުނިޔެވެސް މަލާމާތްކުރާނެ ދޯ. މާޒީގައި ހިފަހައްޓައިގެން ދިރިއުޅުމާއިގެން ކުރިއަށް ނުދެވޭނެ. އަހަރެންވަނީ އިންނާނެކަމަށް ނޯޔާއަށް ޕްރޮމިސްކޮށްފައި. އައި ވިލް މެރީ ހާ....." ކައިޒާން ހިތުގެ މަތީ ހިލަ އަޅައިގެން ހުރެ ވާހަކަދެއްކިއެވެ. ކެމިލާއަށްޓަކާ ހިތް ރޮއެވެ. ނާޔަލްއަށްޓަކާ އެހާ ހިތާމަކުރެއެވެ. ނާޔަލްއަކީ ދުވަސްކޮޅެއްގެ މެހުމާނެއްކަން އެނގުނުފަހުން ކައިޒާންގެ ދުޢާއަކީ ނާޔަލްއަށް އުފާވެރި ދިރިއުޅުމެއް ކެމީލާއާއިއެކު ދެއްވުމެވެ. އޭނަ ލޯބިވެސް ގުރުބާން ކުރީ ނާޔަލްއަށްޓަކައެވެ.\nނާޔަލް ހުރީ ކިޔާނެ އެއްޗެއް ނޭގިފައެވެ. އޭނަގެ ސަބަބުން ކެމީލާގެ ހަޔާތް ބަރުބާދުވަނީއެވެ. ނަމަވެސް ކައިޒާން އެހާ ސާބިތުކަމާއިއެކު ދެއްކި ވާހަކަތަކުން އިތުރަށް އެއްޗެކޭ ނުބުނެވުނެވެ. އަނެއްކޮޅުން ލޯބިވާ ކޮއްކޮއެވެ. ނޯޔާ ކައިޒާންއާއިހެދި އެހާ އުޅެންޏާ އޭނައަށް އެކަންވެސް ހުއްޓުވޭކަށް ނެތެވެ. ފަހަރެއްގައި އޭނަ ދުނިޔެ ދޫކޮށް ދިޔުމުން ކައިޒާން ދެ އަންބަށްވެސް ކެމީލާއާއި ކައިވެނިކޮށްފާނެ ނޫންހެއްޔެވެ. އިރާދަކުރެއްވިއްޔާ ކެމީލާއަށް ދެރަގޮތެއް ނުވާނެއެވެ. ވަކީލުކުރުމަކީވެސް އޮތްކަމެކެވެ. ނަމަވެސް ހިތް ބުނަނީ ކައިޒާންއާއި ނޯޔާ ކުޅިގަނޑެއް ކުޅެނީކަމުގައެވެ. އެކަން އޭނަ ޔަގީންކުރާނެއެވެ.\nކެމީލާ މާމައާއި ބައްދަލުކޮށްލަން އެގެއަށް ގޮސްލާފައި ނުކުތީ އެހިސާބުގައި ހިނގާލަންވެގެންނެވެ. ބަހާރުމޫސުމްގެ ހިތްގައިމުކަމުން އުފާ ލިބިގަންނަމުން ތަންކޮޅަކަށް ހިނގައިލިތަނާ ފަހަތުން މީހަކު އަންނަހެން ހީވެގެން އެނބުރިލައިފިއެވެ. ފަހަތުގައި ހިޔަނިހެން ޖައްސާލާފައި ހުރި ކައިޒާން ފެނުމުން ކެމީލާ ސިހޭގޮތްވިއެވެ. މުޅި ހަށިގަނޑަށް ފިނިވިއެވެ.\n"މޯނިން ލަވް...." ކައިޒާން ހިނިތުންވެލާފައި އަތުގައި ހިފާލަން އުޅުމުން ކެމީލާ ހާސްކަމާއިކު ފަހަތަށް ތިންފިޔަވަޅެއް އެޅިތަނުން ގަހެއްގައި ބުރަކަށިޖެހުނެވެ. ކައިޒާން ގަހުގެ ގޮފިގަނޑެއްގައި އަތް އަޅުވައިލަމުން ހީލިގޮތުން ކެމީލާ ކަންބޮޑުވިއެވެ. ނޯޔާއާއި ރައްޓެހިވީފަހުން ކައިޒާންގެ މިޒާޖަށް ހާދަ ބޮޑު ބަދަލެއް އަތުވެއްޖެއެވެ. ކުރިން މިވައްތަރަށް ދިމާކުރާގޮތެއް ކައިޒާންގެ ނުހުރެއެވެ.\n"އަހަރެން ނޯ އާއި މެރީކުރަން އުޅޭކަން އެނގޭ ދޯ. ސަމާ ހޮލިޑޭއަށް ޕްލޭންކޮށްފައި މިއޮތީ. އެންމެ ހެއްވައީ ނާޔަލް އަހަރެން ކައިރީ އަދި ބުނެފި ކެމީލާއާއި އަލުން ގުޅޭށޭ ވަރިކޮށްދޭނަމޭ. ނާޔަލްއަށް އެވަރު ނޭގުނީތީ ހިތާމަކުރަން. އަހަރެން މިއުޅެނީ ބޭބެއަކު މެރީކުރިކުއްޖަކާއި އިންނަން ހެއްޔޭވެސް އެހިން. އިމްޕޮސިބަލް ދޯ. އަހަރެން މިހާރު ވީ ލޯބި ހިތުން ފޮހެލައިފިން. ޑޯންޓް ވެއިޓް ފޯ މީ........" ކައިޒާން ހުރިހާ ވާހަކަތަކެއް ދައްކާ ނިމުމަށްފަހު ނުލަފާގޮތަކަށް ހީލައިފިއެވެ.\n"އެކަމަކު އެހާ ބޭނުމިއްޔާ އަހަރެމެންނަށް ސިއްރުން އެފެއާ އެއް ހިންގިދާނެ. ނާޔަލް ޑިއުޓީއަށް ދިޔައީމަ އަހަރެން ކައިރިއަށް އާދޭ. ބޭނުންތަ؟ " ކައިޒާންގެ އެ ޖުމްލައާއިއެކު އޭނަގެ މޫނުމައްޗަށް ދިލަ އެތިފަހަރެއް އެރިއެވެ. ކެމީލާގެ ދެލޯ އޭރު ކަރުނުން ފުރިފައިވިޔަސް ރުޅިވެރިކަމުގެ އާވި އަރައަރާ ހުއްޓެވެ. ކައިޒާން އޭނަ ހީކުރިވަރަށްވުރެ މާ ގޯހެވެ. މާ ނުބަޔެވެ. ހާދަ ބަދަލުވެއްޖެއެވެ. ކައިޒާންދެކެ ލޯބިވިޔަސް ފޫހިވާގޮތްވިއެވެ. މޫނުމަތީ އެގޮތަށް ޖެހުމުން ކައިޒާންއަށްވެސް ޝޮކެއް ލިބުނެވެ. އެތެރެ އެތެރެއިން ރުއިކަމުގައިވިޔަސް ކައިޒާން އެކްޓްކުރަމުން ދިޔައެވެ. ހޭންފެށިއެވެ.\n"ރުޅިއަޔަސް ދެމީހުންނަށް އެނޫންގޮތަކަށް ނުއެއް ގުޅެވޭނެ. ކެމީލާ އެހާ ލޯބިވަންޏާ އަހަންނަށް އެކަން ކޮށްދެވޭނީ......." ކައިޒާން ޖިންސްގެ ޖީބަށް އަތްޖަހައިލިއެވެ. އޭނަ ދުރަށް ބަލަންފެށިއެވެ.\n"އައި ހޭޓް ޔޫ. ޑޯންޓް ކޯލް މީ އޯ ޝޯ މީ ޔޯ ފޭސް އެގެއިން. ގުޑްބައި......." ކެމީލާ ދެވަނަފަހަރަށް ކައިޒާންގެ މޫނަށް ބަލައިލުމެއްނެތި ދުއްވައިގަތެވެ. އޭނަ ބޭނުންވީ ދުރަށް ދުރަށް ދުވަމުންގޮސް މި ނިމުމެއްނެތް ގަސްތަކު ސިލްސިލާތަކުގެ ތެރެއަށް ގޮސް ގެއްލުމަށެވެ. އެހެން މީހުންގެ ލޯތަކަށް އަބަދަށްޓަކާ ގެއްލިގެން ދިޔުމަށެވެ. ގެއަށް ވަދެ ދޮރު ލައްޕައިލިގޮތަށް ފުން ނޭވާތަކެއް ލާންފެށިއެވެ. ދެމޯ މަރައިލުމުން އެސްފިޔަތަކުގެ ބޯ ފާރު ފޫ އަޅުވާފައި ކަރުނަތައް ތިރިއަށް ދެމިގަތެވެ. ނޫނެކެވެ. އޭނަ އެ ބެވަފާތެރިޔާއަށްޓަކައި ކަރުނަ އޮއްސައިގެން ނުވާނެއެވެ. ހިތްވަރުކުރަންވާނެއެވެ. އޭނަ ގަދަކަމުންވެސް ދެން ލޯބިވާނީ އޭނަގެ ފިރިމީހާދެކެއެވެ. މިހާރުވެސް އޭނަ ނާޔަލްއާއިއެކު އުޅެނީ އެކުވެރިއެއްފަދައިންނެވެ.\nބަހާރު މޫސުމްގެ ރީތި ކުލަތަކުން ނިއުޔޯކްގެ ޕާކުތައް ފަޅުފިލުވާލައިފިއެވެ. މާތަކުގެ ވާދަވެރިކަން އުފެދިފައިވިއެވެ. ތަފާތު ވައްތަރުގެ ޗެރީގަސް މެގްނޯލިއާ ކްރެބްއެޕްލް ކެލެރީޕެއާ ރެޑްބަޑް އަދި ރެޑްމޭޕްލް ފަދަ ގަސްތަކުގެ ރީތިކަމުން އާޝޯޚުވާވާހާ ފުރިހަމައެވެ. ކެމީލާއާއި ސޯފިއާވެސް ގޭގެ ބަގީޗާގައި ގަސްތައް އިންދުމަށް ފޯރިއާއިއެކު މަސައްކަތްކުރިއެވެ. ގަސްތައް އިންދާހިތުން މޮޔަވާ ކުއްޖެއްކަމުން އެފަދަ ފުރުސަތެއް ލިބުމުން ކެމީލާ ބަގީޗާ އެތައް ގުނަ ރީތިކޮށްލައިފިއެވެ. ފޮތްތަކުން ބަލައިގެން ގަސްތައް ހައްދާ އިންދާނެ ގޮތްތައް ދަސްކުރިއެވެ. އަޅާލާން ދަސްކުރިއެވެ. މާތައް ފަރިވެ ފޮޅެންފެށުމުން ކެމީލާއަށް އެހާ އުފާވެރިކަން ލިބުނީ ކުރި މަސައްކަތުގެ ފޮނިމީރުކަން ހާސިލްކުރެވުމުންނެވެ. ޕޮޓްތަކުގައި ވާ ގަސްތަކުގައި ތަފާތު ވައްތަރު ގެ މާތައް އަޅާ ބަރާވިއެވެ. ކައިޒާންގެ ގެ ހުންނަ ހިސާބުންފެށިގެން ނާޔަލްގެ ގެ ހުންނަ ސަރަހައްދުގައިވެސް ތަފާތު ވައްތަރުގެ ރީތި ގަސްތަކާއި މާ މެލާ މެއްޔެވެ. ޑެފޮޑިލް ސްނޯޑްރޮޕް އަޒާލިއާ ހައިޑްރެންޖިއާ ޓިއުލިޕް ލައިލެކް ލެންޓެން ރޯޒް ވިސްޓީރިއާ ބްލޫބެލް އަދި ފިނިފެންމާ ފަދަ މާތައް ފޮޅިލާއިރު ބަގީޗާތެރެ ދުނިޔެމަތީގެ ސުވަރުގެފަދައެވެ. އެހާ އަރާމެވެ. ގަހެއްގެ ދަށުގައި ނޫނީ ވިނަގަނޑު މަތީ ކުއިލްޓެއް އަޅާލައިގެން ފޮތެއް ކިޔާލަން އޮވެވުނަސް ނޫނީ ނާޔަލްއާއިއެކު "ވުޑް" ތެރޭ ހިނގާލަން ދެވުނަސް ކެމީލާގެ ހިތަށް ލިބޭ ފިނިކަމާއި އުފާވެރިކަން ބަޔާންކޮށެއް ނުދެވޭނެއެވެ. އަދި އެންމެ ރީތީ މުޅި ގޭގެ ވަށައިގެން އެކި ހިސާބުގައި ވާ އެމެރަލްޑް ކުލައަރާ ފެހި ވިނަގަނޑުގެ ސަބަބުންނެވެ.\nއެދުވަސްކޮޅު ނާޔަލްއާއި ކެމީލާ ގެ ގުޅުން ރަގަޅުވެ ޕާކުތަކާއި މޯލްތަކަށްވެސް އެކީ ދާންފެށިއެވެ. ގިނަފަހަރު ޖޫލްވެސް ގޮވައިގެންނެވެ. ޖޫލް ކުޅެން ދޫކޮށްލާފައި ދެމަފިރިން ވާހަކަދައްކައިލަން ތިބޭއިރު ނާޔަލްގެ ނަޒަރު ގިނަފަހަރު ހުއްޓިފައިވަނީ ލޯބިވާ އަންހެނުންނަށެވެ. ކެމީލާއާއި ނާޔަލް އަޅާލާވަރު އެނގި ކެމީލާގެ ހިތް އުފަލުން ފުރެއެވެ. މެންހޭޓްން މޯލަށް ވަދެފައި އެސްކެލެޓާއިން އެރިއިރު ފަރުވާކުޑަވުމުގެ ސަބަބުން އަރިއަޅާނުލީ ކިރިޔާއެވެ. ނާޔަލް ހުޝިޔާރުކަމާއިއެކު ފަހަތުގައި ހުރެ ހިފެހެއްޓިއެވެ. އަބަދުވެސް ނާޔަލްއަރާނީ ކެމީލާގެ ފަހަތުގައި ހުރެއެވެ. ހެދުން ތާށިވެދާނެތީ ނާޔަލް އެކަން ހަދާންކޮށްލަދެއެވެ. އެއް ދުވަހަކު ހަމަ އެގޮތަށް ބަލާނުލާ މަގު ހުރަސްކުރަން އުޅުނުއިރު ނާޔަލް އަތުގައި ހިފެހެއްޓިއެވެ. އެފަހުން ދުވަހަކުވެސް ނާޔަލް ކެމީލާގެ އަތުން ވީއްލާނުލައެވެ. ލިފްޓަށް އަރާއިރުވެސް ނާޔަލް ކެމީލާއާއި ޖޫލްއާއިމެދުވެސް ވިސްނައެވެ. ނާޔަލް އަމިއްލަދަރިއެއްހެން ޖޫލްދެކެ ލޯބިވެއެވެ. ޖޫލްދެކެ އެވަރަށް ލޯބިވަންޏާ އަދި އަމިއްލަ ދަރިއަކުދެކެ ނާޔަލް ހާދަ ވަރެއްވާނެއެވެ. މުޅި ނިއުޔޯކް ކުޑަކޮށްލާފައި އެމީހުން އުޅޭއިރު ދެކޭ މީހުންގެ ހަސަދަވެރިކަމުގެ ނަޒަރު ހުއްޓޭފަހަރުވެސް އާދެއެވެ.\nނާޔަލް ކެމީލާއަށް ބައިސްކަލް ދުއްވަން ދަސްކޮށްދިނެވެ. ވެއްޓެން އުޅޭ ކޮންމެފަހަރަކު ނާޔަލް ހިމާޔަތްދޭން ކައިރީގައި ހުރެއެވެ. ކެމީލާއަށް ބައިސްކަލް ދުއްވަން ދަސްވުމުން ހަވީރު ބައިސްކަލް ދުއްވުން އާދަކުރިއެވެ. އެމީހުން ދާއިރު ޖޫލްވެސް ގެންދެއެވެ. ޖޫލްގެ ކުޑަ ކުޑަ ބައިސްކަލުގައެވެ.\nނާޔަލްއާއި ކެމީލާ ބަގީޗާތެރޭގައި ކުޑަ ޕިކްނިކެއް ހަދާލަންވެގެން އުޅުނުއިރު ޖޫލް ދުވެދުވެފައި އުޅެއެވެ. މާތަކުގައި ބަސްބަލަމުން ކޮކާތައް ފަހާ އުޅޭއިރު ޖޫލްވެސް ކޮކާލެއްހާ ލޯތްބެވެ. ރަތްކުލައިގެ ޓޮޕްކޮޅަކާއި ޖިންސެއްލައްވާފައި ހުރިއިރު ރަން އިސްތަށިގަނޑު ވިހުރެމުންދެއެވެ. ނާޔަލްއާއި ކެމީލާ ވިނަގަނޑުމަތީ ދެފައި ވަށްކޮށްލައިގެން އިށީދެފައި ކާންފެށިއެވެ. ކުއްލިއަކަށް ނާޔަލް ކެމިލާއަށް ބަލައިލިގޮތަށް ލޮލަށް އުދަގޫވެގެން ކަހަލަ ގޮތަކަށް އުޅެފައި ލޯ ފޮހެލިއެވެ.\n"ވަޓް ހެޕެންޑް....." ކެމީލާ ކަންބޮޑުވިއެވެ.\n"ޑަބަލް ވިޝަން.....އިޓްސް އޯކޭ..." ނާޔަލް އެހެން ބުނެފައި ތެދުވާން އުޅެފައި ބޮލުގައި ދެއަތުން ހިފެހެއްޓިއެވެ. ކެމީލާ އަވަހަށްގޮސް ނާޔަލް ކައިރީ އިށީދެލާފައި މޫނުގައި ދެއަތުން ހިފެހެއްޓިއިރު ހިތް ތެޅިގަތީ ބިރުންގޮހެވެ. ނާޔަލްއަށް މިވީ ކިހިނެއްހެއްޔެވެ. އެހާ ގަދަޔަށް ބޮލުގައި ރިއްސައިގަތީ ކެވުނު އެއްޗަކުން ބާވައެވެ. ކާން އިނދެފައި އެހެންވުމުން ކާއެއްޗަކާއި ނުގުޅުނީހެންވެސް ހީވިއެވެ. ތަފާތު އެއްޗެއް ނުވެސް ނެތެވެ. ސޯފިއާ މިއަދު ތައްޔާރުކުރީ ފިހެފައި ހުރި މަސްތަކާއި މޭޝްޑް ޕޮޓޭޓޯ އަދި ސްޓީމްކޮށްފައި ހުރި ތަރުކާރީއާއި ބޭކަންކަހަލަ އެއްޗިއްސެވެ. އެއީ ނާޔަލްއަށް މީރުވެގެން އޭނަ ތައްޔާރުކުރަން ބުނި އެއްޗެއްސެވެ.\n"އާ ޔޫ އޯކޭ....."ކެމީލާ ދެރަވިއެވެ. ނާޔަލްއަށް ކަމެއްވެދާނެތީ ފުރަތަމަފަހަރަށް ކަންބޮޑުވެއްޖެއެވެ.\n"ބޮލުގައި ރިއްސަނީ. މިތާ އޮށޯވެލީމަ ރިލެކްސްވެދާނެކަން ނޭގޭ..." ނާޔަލް ވިނަގަނޑުމަތީ އޮށޯވެލިއެވެ. ފިނިވައިރޯޅިތައް ޖެހެމުން ދާތީ މާހައުލު ހިތްގައިމެވެ. މާތަކުގެ މީރުވަހާއިއެކު ނާޔަލް ޖަހާފައިހުރި ސެންޓުގެ މީރުވަހުން ސިކުނޑި ތާޒާވާހާވެއެވެ. ކެމީލާ މޮޅިވެރިވީވަރުން ދެލޯ ފެންކަޅިވެއްޖެއެވެ. ހުރިހާ އުފާވެރިކަމެއް ނެތިގެން ދިޔަފަދަ އިހުސާސެއްކުރެވުނެވެ. ކެމީލާ ނާޔަލްގެ ބޯ ނަގާ އުނގުގައި ބާއްވަމުން ބޯ މޮޑެދޭންފެށުމުން ޖޫލްވެސް ދުވަމުން އައިސް ކުޑަކަކޫމައްޗަށް ތިރިވިއެވެ. ނާޔަލް އަށް ކިހިނެއްވީހެއްޔޭ ކިޔާފައި ސުވާލުކުރަމުން އެ ކުޑަ ކުޑަ އަތްތިލައިން ނާޔަލްގެ ބޯމޮޑެދޭންފެށިއެވެ. ނާޔަލް ދެލޯ މަރާ ބާރުކޮށްލައިގެން އޮތްއިރު ވޭނެއްގައި އުޅޭކަން ކެމީލާއަށް އެނގުނެވެ. އޭނައަށް ނާޔަލްގެ ހާލު ފެނި ނުރޯން މަސައްކަތްކުރަމުން ދިޔައެވެ. ނާޔަލްއެދުނީ ތަދުކަނޑުވާ ބޭސްގުޅައެއް ގެނެސްދިނުމަށެވެ. ބޭސްކެއުމުން ލުއިވެ ތެދުވާވަރުވި ނަމަވެސް ނާޔަލްއަށް މިއީ ދެވަނަފަހަރަށް ޓިއުމާ އުފެދުނީކަން ޔަގީންވިއެވެ. ގްލިއޯބްލާސްޓޯމާގައި އެއީ ނުވުމަށްވުރެ ވުން ކައިރިކަމެކެވެ. އެހާ ފަސޭހައިން އެބަލި ރަގަޅެއްނުވާނެއެވެ. ކުރަންޖެހޭ ފަރުވާތަކަށް އެއްބަސް ނުވެވުނީއެވެ. އަލުން އެމްއާރުއައިއެއް ހަދަން ޖެހުނީއެވެ.\nޖެހިގެން އައި ދުވަހު ކެމީލާ ދޭތެރެދުރުކުރާ ބޭސްކާޑު ނެގިއެވެ. ބޭސް ކެއުމަށް މަޖުބޫރުކުރީ ނަތާލީއެވެ. ނަތާލީ އަށްވުރެ އޭނަ ބޭނުމީ ނާޔަލްގެ ހިތްހަމަޖެހުމެވެ.\n"ދެނެއް މިބޭސްނުކާނަން. މިއީ ރަގަޅުކަމަކަށް ނުވާނެ. ހިތަށް ގޮތްގޮތް މިވަނީ ބޭސް ކާތީ ކަމަށް ވާނީ. ނާޔަލްގެ މަންމަ ކުރުވާކަމެއް ކުރާކަށް މަޖުބޫރެއްނޫން. ނާޔަލްވެސް ރުހޭނެކަމެއް ނޭގޭ. އެހެންނޫނަސް މިހާރު ހިތަށް އަރާ ޖޫލްއަށް ކޮއްކޮއެއް ހޯދަދޭނީއޭ. އޭރުންކަން ނޭގޭ ލައިފް ހަމަޔަކަށް އެޅޭނީ. ކައިޒާންގެ ހަނދާންތައް ހިތުން އެއްކޮށް ފިލުވައިލާފާ ނާޔަލްއާއިއެކު ދިރިއުޅުމަށްވުރެ ރަގަޅުގޮތެއް ނެތް. ނާޔަލްހާ ރަގަޅު އަހަރެންދެކެ ލޯބިވާ މީހެއް މިދުނިޔެއަކު ނެތް.........." ކެމީލާ ވިސްނަން ހުރެފައި ލޮލަށް ކަރުނަ ޖަމާވީ އޭނަ ނާޔަލްއަށް ކޮށްފައިވާ ބަދު ދުޢާތައް ހަދާންވެފައެވެ.\nކެމީލާ ހުރިހާ ބޭސްކާޑެއް ވަށިގަނޑަށް އެޅިއެވެ.\nފޯނު ރިންގުވާން ފެށުމުން ކެމީލާ ފޯނުނެގިއެވެ.


Sarukaaru magaamun Nooshin isthiufaadheyn jehey: MP Saeed\nކުރީގެ އިކޮނޮމިކް މިނިސްޓަރު އަދި މާވަށު ދާއިރާގެ މެންބަރު މުހައްމަދު ސައީދު | އަވަސް\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ ޗެއާޕާސަންގެ މަގާމުގައި ހުންނެވި އާއިޝަތު ނޫޝިން ވަހީދު އެ މަގާމުން އިސްތިއުފާ ދެއްވި ގޮތަށް، ރައީސުލްޖުމްހޫރިއްޔާގެ އޮފީހުގައި އޭނާ އަދާ ކުރައްވާ މަގާމުން ވެސް އިސްތިއުފާ ދެއްވަން ޖެހި ވަޑައިގަންނަވާ ކަމަށް މާވަށު ދާއިރާގެ މެންބަރު މުހައްމަދު ސައީދު ވިދާޅުވެއްޖެ އެވެ.\nނޫޝިން އެމްޑީއެންއިން އިސްތިއުފާ ދެއްވައިފައި ވަނީ، އެ ޖަމިއްޔާއިން 2015 ވަނަ އަހަރު ނެރުނު ރިޕޯޓެއްގައި އިސްލާމް ދީނާ ހިލާފު ވާހަކަތަކެއް ހިމެނޭ މައްސަލައެއް ދާދި ފަހުން ފެންމަތިވެ އެ މައްސަލަ ވަރަށް ބޮޑުވެ، ގޯސްވެފައި ވަނިކޮށެވެ.\n"ޕްރިލިމިނަރީ އެސްސެމެންޓް އޮން ރެޑިކަލައިޒެޝަން އިން ދަ މޯލްޑިވްސް" ގެ ނަމުގައި ނެރުނު އެ ރިޕޯޓްގައި ހަރުކަށި ވިސްނުމަށް ބާރު އަޅާ ކަންކަން ތައުލީމީ ނިޒާމުގައި ހިމެނޭ ކަމަށް ބުނެ ފާހަގަ ކޮށްފައިވާ ކަންކަމުގެ ތެރޭގައި ޤުރްއާންގެ ބައެއް އާޔަތްތަކާއި ރަސޫލާގެ ހަދީސް ބަސްފުޅުތައް ހިމަނާފައިވެ އެވެ. އަދި ރަސޫލާއަށް ފުރައްސާރަކޮށް ވެސް ބައެއް ވާހަކަތައް ހިމެނެ އެވެ.\nނޫޝިން މަގާމުން ދުރުކުރުމަށް ގިނަ ބަޔަކު ދަނީ ސޯޝަލް މީޑިއާގައި ވެސް ގޮވާލަމުންނެވެ. އަދި އެމްޑީއެންގެ ރިޕޯޓް ނެރުމުގައި ނޫޝިންގެ ހިއްސާ އޮތް މިންވަރެއް ބެލުމަށް ތަހުގީގު ހިންގުމަށް ވެސް ގޮވާލަމުން ގެންދެ އެވެ.\nސައީދު ވިދާޅުވީ އެމްޑީއެންގެ ޗެެއާޕާސަންގެ މަގާމުން ނޫޝިން އިސްތިއުފާ ދެއްވީ އެ ނޫން އެއްވެސް "ޗޮއިސް" އެއް ނެތި މަޖުބޫރު ވެގެން ކަމަށެވެ. ރައީސް އޮފީހުގައި ނޫޝިން އަދާކުރައްވާ މަގާމުގައި ވެސް ހުންނެވުމުގެ ހައިސިއްޔަތެއް ނެތް ކަމަށެވެ. ސައީދު ވަނީ ނޫޝިން މަގާމުން އިސްތިއުފާ ދެއްވަން ގޮވާލައްވާފަ އެވެ.\nޓެރަރިޒަމްގެ ކަންކަމުގައި ރައީސުލްޖުމްހޫރިއްޔާއަށް ލަފާ ދެއްވުމަށް ޓެރަރިޒަމް ކޮންސަލްޓެއްގެ ގޮތުގައި ނޫޝިން މަސައްކަތް ކުރައްވާތާ ދުވަސްތަކެއް ވެއްޖެ އެވެ.\nމީގެ އިތުުރުން ރާއްޖޭގައި އިސްލާމްދީން އޮތް ގޮތުގެ މައްޗަށް ކަމަށް ބުނެ އެމްޑީއެން އިން ނެރުނު ރިޕޯޓްގައި އިސްލާމްދީނާއި ރަސޫލާއަށް ނިސްބަތްކޮށް ފުރައްސާރަ ކުރި މައްސަލައިގައި ގާނޫނީ ގޮތުން އަޅަންޖެހޭ ފިޔަވަޅުތައް އަޅުއްވަމުން ގެންދަވާނެ ކަމަށް ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެފައިވާތީ އެކަމަށްވެސް ސައީދު ފާޑު ވިދާޅުވި އެވެ.\nސައީދު ވިދާޅުވީ ރައީސްގެ އެ ވާހަކަތަކަކީ ޕްރެޝަރު ބޮޑުވެ ހުސްވެގެން ވިދާޅުވި ވާހަކަފުޅެއް ކަމަށެވެ. އަދި މި މައްސަލާގައި މުޅި ގައުމު ކެކި އަރާތާ ތިން ހަތަރު ދުވަސްފަހުން ރައީސް އެއްޗެއް ވިދާޅުވުމަކީ އެމްޑީއެން މައްސަލާގައި ހަރުދަނާ ފިޔަަވަޅުތަކެއް އެޅުމުގައި ރައީސްގެ އިޚުލާސްތެރިކަން ނެތްކަން ހާމަވާ ކަމެއް ކަމަށް ވެސް ވިދާޅުވި އެވެ.\nއެމްޑީއެންގެ ރިޕޯޓްގެ މައްސަލަ ހޫނުވުމުން އިސްލާމިކް މިނިސްޓްރީއިން އެ މައްސަލަ ފުލުހަށް ހުށަހެޅުމުން ފުލުހުން ދަނީ މައްސަލަ ތަހުގީގު ކުރަމުންނެވެ. ޔޫތް މިނިސްޓްރީން ވެސް ވަނީ ޖަމިއްޔާތައް އިމުގެ ތެރޭގައި މަސައްކަތް ކުރުމަށް އިލްތިމާސްކޮށް ބަޔާނެއް ނެރެފަ އެވެ.\nއެމްޑީއެންއިން ވަނީ އެ ރިޕޯޓާ ގުޅިގެން މައާފަށް އެދި ޖަމިއްޔާގެ ވެބްސައިޓުން އެ ރިޕޯޓް ވަނީ ނަގައި ދީނީ އިލްމުވެރިއެއްގެ ލަފައާއެކު ރިޕޯޓް މުރާޖައާ ކުރުމުގެ މަސައްކަތް ކުރަމުންދާ ކަމަށް ބުނެފަ އެވެ. ނަމަވެސް ޖަމިއްޔާގެ ބައެއް ބޭފުޅުން ރިޕޯޓްގެ ދިފާއުގައި ވާހަކަ ވެސް ދައްކަ އެވެ.\nމުހައްމަދު ސައީދު ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް + ޓެރަރިޒަމް


BREAKING:Mi Aharu May/June Ge Alevel Imthihaanu Raajjey Gai Nubaahvaane - Vaguthu\nމި އަަހަރު މެއި/ޖޫންގެ އޭ ލެވެލް އިމްތިހާނު ރާއްޖޭގައި ނުބާއްވާނެ\nމި އަހަރު މެއި/ޖޫންގައި ބާއްވަން ހަމަޖެހިފައި އޮތް އޭލެވެލް އިމްތިހާނު ނުބާއްވާނެ ކަން އެޑިއުކޭޝަން މިނިސްޓްރީން ހާމަކޮށްފިއެވެ.\nއެކަން ހާމަކޮށް އެޑިއުކޭޝަން މިނިސްޓްރީގެ ޑެޕިޔުޓީ މިނިސްޓަރ އިހުސާން "ވަގުތު"އަށް ވިދާޅުވީ، މިއަހަރު މޭ ޖޫންގައި އޭލެވެލް ނުބާއްވާނެ ކަން އެޑެކްސެލް އިން އަންގާފައިވާ ކަަމަށެވެ.\n"ރާއްޖޭގައި މިހާރު އޭލެވެލް އެގްޒާމް މިހާރު ޝެޑިއުލްކޮށްފައި އޮތް ގޮތަށް ނުބާއްވާނެ". އިހުސާން ވިދާޅުވިއެވެ.\nއެހެން ނަމަވެސް އެސެސެމެންޓް ކުރިއަށްދާނެ ކަމަށާއި، އެސެސްމެންޓް ބާއްވާނެ ގޮތެއް ހާމަކުރައްވާނެ ކަމަށް ވިދާޅުވިއެވެ.\nއެޑިއުކޭޝަން މިނިސްޓްރީން އާއްމުކޮށްފައިވާ ބަޔާނެއްގައި ވިދާޅުވީ، ތިނެއް ފެބުރުއަރީ 18:35 ގައި ކޮވިޑް-19 ގެ ހާލަތަށް ރިއާޔަތްކޮށް އިނގިރޭސި ވިލާތުގެ ޕިއަރސަން އިން އާންމުކޮށްފައިވާ ބަޔާނުގައި އޭ.އެސްއޭ ލެވެލް އިމްތިހާނު ތަކާގުޅޭގޮތުން ނިންމާފައިވަނީ މިއަހަރުގެ މޭ/ޖޫން ގައި ބޭއްވުމަށް ހަމަޖެހިފައިވާ އޭ.އެސް އޭ ލެވެލް އިމްތިހާނު ތާވަލުކުރެވިފައިވާ ގޮތަށް ކުރިޔަށް ނުގެންދާނެކަމަށެވެ.\nއަދި މިއަހަރުގެ މެއި/ޖޫން ގައި އޭ.އެސް އޭ ލެވެލް އިމްތިހާނު ތަކުގައި ބައިވެރިވާ ދަރިވަރުންގެ ފެންވަރު ވަޒަންކުރުމާއި ސެޓްފިކެޓް ދިނުމުގެ ކަންކަން ކުރިޔަށް ގެންދާނެ ގޮތެއް، ފެބުރުއަރީ މަހުގެ 22 ގައި އިނގިރޭސިވިލާތުގެ "އޮފްކޮލް" އިން އިއުލާނު ކުރާނެ ކަމަށް އެ މިނިސްޓްރީން ވިދާޅުވިއެވެ.\nއެ މިނިސްޓްރީން ވިދާޅުވީ، މިމިއަހަރުގެ އޮކްޓޯބަރު|ނޮވެމްބަރު ގައި ބޭއްވުމަށް ހަމަޖެހިފައިވާ އޭ.އެސް!އޭ ލެވެލް އިމްތިހާނު ތާވަލުކުރެވިފައިވާ ގޮތަށް ކުރިޔަށް ދާނެކަމަށެވެ.\nމި ނިންމުމާ ގުޅިގެން ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް އިން ކުރިޔަށް ގެންދާ އޭއެސްއޭ ލެވެލް ގެ އެޕްލިކޭޝަން މަރުޙަލާ އަށް އެއްވެސް ބަދަލެއް ނާންނާނެ ކަމަށް އެ މިނިސްޓްރީން ވިދާޅުވިއެވެ.\nއެހެންކަމުން މިހާރު ތާވަލުކުރެވިފައިވާ ގޮތަށް މިކަންކަން ކުރިއަށް ގެންދެވުމަށް އެ މިނިސްޓްރީން އެދިފައި ވެއެވެ.\nއަދި އޭ.އެސް!އޭ ލެވެލް އިމްތިޙާނުތަކަށް ދަރިވަރުން ތައްޔާރުވަމުން ދިޔަ ގޮތަށް އެއްވެސް ބަދަލެއް ނުގެނެސް، ކުރިޔަށް ގެންދިޔުމަށް ސްކޫލްތަކަށާއި އަމިއްލަގޮތުން އިމްތިހާނަށް ތައްޔާރުވާ ދަރިވަރުންނަށް އެ މިނިސްޓްރީން އަންގަފައި ވެއެެވެ.\nއެ މިނިސްޓްރީން ވިދާޅުވީ، ރާއްޖެއިން މި އިމްތިޙާންގައި ބައިވެރިވާ ފަރާތްތަކުގެ އެސެސްމެންޓް ކުރިއަށްގެންދެވޭނެ އިތުރުގޮތެއް އޮތްތޯ\nބެލުމަށް މިހާރު އެޑެކްސެލްއާ އެކު މަޝްވަރާ ކުރެވެމުންދާ ކަމަށެވެ.\nއަދި މި މަޝްވަރާގައި ދަރިވަރުންނާއި، ސްކޫލްތަކުގެ ހިޔާލާއި މަޝްވަރާ ހޯދާނެ ކަމަށްވެސް އެ މިނިސްޓްރީން ވިދާޅުވިއެވެ.\nފެބުރުއަރީ 4, 2021 19:28\nކޮބާ މިނިސްޓަރ އަދިވެސް މޮޅުވާހަކަ ދައްކާތި. ދުނިޔޭގަ ވާނުވާނޭންގޭ ބައެއްނޫޅެ މިނޫނީ އެހެންދޯވާނީ އަބަދު ހަމާގަ ތިބެން ނުޖެހޭބަޔަކު ދަންކާނެ ހެހެވ\nފެބުރުއަރީ 4, 2021 19:48\nފެބުރުއަރީ 4, 2021 19:49\nފެބުރުއަރީ 4, 2021 19:52\nފެބުރުއަރީ 4, 2021 19:59\nމަ ހެއުކަން ދެނޯޯޯ ޯޯޯޯޯ ޯ ޯ ޯ ޯ ޯ\nފެބުރުއަރީ 4, 2021 20:21\nޢަހަރެ މެންގެ ދަރިންގެ ހައްގެއް ތިޔަ ގެއްލުވާލީ\nފެބުރުއަރީ 4, 2021 20:53\nސާބަހޭ ވަރެއްގެ އަންހެނެއް ލާފަ ތިހިރީ..\nނުވަންޔާ ގެޔައް ގޮސް ނިދާބަލަ..\nފެބުރުއަރީ 4, 2021 22:02\nއެ އަންހެނާ އެކަނިތޯ..؟\nއެ މިނިސްޓްރީން ދައްބަލަ ރަނގަޅު އެންމެ މިނިސްޓަރެއް\nފެބުރުއަރީ 4, 2021 21:35\nކީއްވެ ނުބާއްވަނީ.. މިހާ ބާރަށް ބަލި ފެތުރޭއިރުވެސް ސްކޫލް ބަންދު ނުކުރަން ފައި ވިއްދާފައެއްނު ތިހުރީ.. ކުޑަކުދިންނަށް ސްކޫލް ބަންދު ނުކޮށް ބޮޑެތި ކުދިންގެ އެގްޒާމް ނުބާއްވާނެ ކަމެއް ނެތް..\nފެބުރުއަރީ 4, 2021 21:42\nސްކޫލުން ނޫނީ ޓީޗަރުން އެސެސް ކޮށްގެންދޭ ސެޓްފިކެޓެއް ބޭނުމެއްނޫން. މިކުދިން އޭލަވަލް ނިންމަން މިހާރުވެސް ދިގު ދަތުރެއްކޮށްފި. ބޭނުން ވަނީ ފެންވަރުބެލޭނެ އިމްތިހާނަކުން ކުދިންގެ ފެންވަރު ބެލުން.\nފެބުރުއަރީ 4, 2021 21:54\nދެން މި އަހަރު މެއި ޖޫން ގައި އޯލެވެލް ހަދާ ކުދިންނަށް 11 އޮންނާނެތަ މި އަހަރު\nފެބުރުއަރީ 4, 2021 22:07\nމި މިނިސްޓަރ ގެ ދޯދިޔާ ކަމުން އެތަށް ދަރިވަރުންގެ ހައްގު ނެތިގެން ދަނީ. ސްކޫލެއް ގަ ޓޗަރަކަށް ވެސް އުޅެފަ ހުރީކީ ނޫން. ދެން ކީކޭ ބުނާނީ. އައިސްތު އަލީ ގެ އަށް ދޭ. ގޭގަ އޮތަސް ތަންތަނުގެ ފިރިހެން ވެރިން ގެ ރުހުން ލިބޭނެ ތި ކަމަނާ އަށް. ދަރިވަރުންގެ ހައްގު ނަގާ ނުލާ. ޕްލީސް\nފެބުރުއަރީ 4, 2021 22:18\nދެން މި އަހަރު މެއި ޖޫން ގައި އޯލެވެލް އިމްތިހާނު ހާދާ ކުދިން ނަށް 11 އަށް ވަދެ ވޭނީ ކޮން އިރަކުއޯ\nފެބުރުއަރީ 4, 2021 23:43\nސަރުކާރުން ދައްކަންޖެހޭ ފައިސާ ނުދައްކައިގެން ކެންސަލްވީ އޭ ބުންނަން ނުކުރިގެން ތިއުޅެނީ ކީއްވެގެންތޯ...\nފެބުރުއަރީ 5, 2021 00:31\nމީހަމަ 100% މަރުމޯލެއް. މީނަނެތި މިނިސްޓަރީ އަމިއްލަޒާތުގަ ހިނގަން ދޫ ކޮށްލިޔަސް މިޔައްވުރެ ނަތީޖާ ރަނގަޅުވާނެ.\nފެބުރުއަރީ 5, 2021 03:18\nރާއްޖޭގެ އިމްތިހާނެއް ދީބަލަ. ޢެމްމެ މަތީ ސަނަދު އިހަށްދުވަހު ޝޭޚު އެޙާސިލުކުރެއްވީ ރާއްޖެއިން. ދެން ކީއްވެ އޭލެވެލް، އޯލެވެލް ނުބޭއްވެންވީ. ރާނީގެ އަޅުވެތިކަން ދޫކޮށްލަވާ.\nފެބުރުއަރީ 5, 2021 07:03\nއަދިވެސް ފުއްޕާފަ ބުނާތި ބޭރު ޤައުމުތަކުގައި ނުބޭއްވިޔަސް ތިމަންނަމެން ބާއްވާނަމޭ ، ހިސާބަށްވުރެ ނުލަފާ ވެރިންން އުޅެންޏާ މުޞީބާތްތައްވެސް އަންނާނެ ، މިމީހުންނަކަށް ނޭނގޭ މިންވަރަށް އީމާންވާކަށް\nފެބުރުއަރީ 8, 2021 15:19


ކަސްޓަމަރުންގެ ޝަކުވާ އިންތިހާ، ދިރާގުން ބޮޑު ދުވުމަކަށް! – Haftha\nކަސްޓަމަރުންގެ ޝަކުވާ އިންތިހާ، ދިރާގުން ބޮޑު ދުވުމަކަށް!\nދިރާގަކީ ރާއްޖޭގައި މުވާސަލާތީ ހިދުމަތްދޭ އެންމެ ބޮޑު ކުންފުންޏެވެ. ރާއްޖޭގެ އެކި އެންޖީއޯތަކުން ކުރިއަށް ގެންދާ ހަރަކާތްތަކުގައި ވެސް އެ ކުންފުނިން އެއްބާރުލުންދީ އެހީތެރިވެ އެވެ. އިޖްތިމާއީ ހަރަކާތްތަށް ކަމުގައި ދުވުންތަކާއި މުބާރާތްތައް ބާއްވަ އެވެ. އެކަމުގައި އެ ކުންފުންޏަކީ ނަމޫނާ އެކެވެ.\nނަމަވެސް ހިދުމަތުގައި އެ ކުންފުންޏަށް ވަނައެއް ދެވޭނެ ހެއްޔެވެ؟ ދިރާގުގެ ކަސްޓަމަރުންގެ ޝަކުވާ އިންތިހާ ބޮޑެވެ. ހިދުމަތާ ގުޅޭގޮތުން ރަތަށް އަރައިގެން ނޫޅޭ ކަސްޓަމަރާ ދިމައެއް ނުވެ އެވެ. އެ ޝަކުވާ އުފުލައިދޭނެ ބަޔަކު ވެސް ނެތެވެ. ސަބަބަކީ ރާއްޖޭގައި އެފަދަ އަޑެއް އިއްވައިދޭނެ ބަޔަކު ވެސް “ގަނެލާފައި” ވުމެވެ.\nދާދިފަހުން ދިރާގުން ތައާރަފްކުރި ސިކުންތަކު އެއް ޖީބީގެ ސްޕީޑުގައި އިންޓަނެޓްގެ ހިދުމަތް ލިބޭނެ ކަމަށް ބުނަ “ގިގަ ސްޕީޑް”ގެ ހިދުމަތް ފާހަގަކޮށްލާނަމެވެ. ކިޔާލަން ޝައުގުވެރި ހިދުމަތެކެވެ. ދިރާގުގެ ކަސްތޮޅުގައި ޖެހިފައިވާ ބައެއް ފަރާތްތަކުން ގެނައި މޮޅެތި ހެޑްލައިން ތަކުން އެކަމަށް އިތުރު ފުރިހަމަ ކަމެއް ގެނެސްދެ އެވެ.\nނަމަވެސް އެއްވެސް ނޫހަކުން އެ އަގެއް ގެނެސްދީފައެއް ނުވެ އެވެ. “ފެލާލުމުގެ” ނިޔަތުގައި ތައާރަފްކުރި ހިދުމަތެއް ކަމަށް ބުނެ އަގާއެކު ރައްޔިތުން އެރީ ރަތަށެވެ. ސަބަބެއް ނެތި އެއް ނޫނެވެ. މަހަކު 6990 ރުފިޔާއަށް އެ ހިދުމަތް ދިނުން އެއީ އިންޓަނެޓްގެ އަގު ހެޔޮ ކުރާނެ ކަމަށް ބާރަށް ވިދާޅުވެ އައި ސަރުކާރަށް ކުރި މަލާމާތެއް ކަހަލަ އެވެ.\nމި ސަރަހައްދުގެ އެހެން ގައުމުތަކާ އަޅާބަލާއިރު އެތައް ގުނަ އެއް އަގުބޮޑުކޮށް 1 ޖީބީޕީއެސްގެ ހިދުމަތް ދިރާގުން ތައާރަފްކުރުމުން އެއް ބަޔަކަށް ރަތަށް އެރި ނަމަވެސް އަނެއް ބަޔަކު ޖެހީ ޖޯކެވެ.\nއެގޮތުން 10 އެމްބީޕީއެސްގެ ހިދުމަތެއް ރަނގަޅަށް ނުދެވިގެން އުޅޭ ކުންފުންޏަކަށް 1 ޖީބީޕީއެސްގެ ހިދުމަތް ދެވޭނެތޯ ކަސްޓަމަރުން ސުވާލު އުފެއްދިއިރު، ފުރަތަމަ ރަނގަޅު ހިދުމަތެއް ދިނުމަށް ގިނަ ބަޔަކު ގޮވާލި އެވެ. އަނެއް ކަސްޓަަމަރުން ބުނާގޮތުން ގޭ ކުއްޔާއި ކަރަންޓާއި ފެނާ އެއް ކުރުމުން ވެސް ދިރާގުގެ އާ އިންޓަނެޓްގެ އަގު ބޮޑެވެ.\nއެހެންކަމުން “ފިނިހަކަ” ދުވެލީގައި ދިރާގުން މޮޅު ނަމުގައި ތައާރަފްކުރި ހިދުމަތަށް ގިނަ ބަޔަކު ދިނީ “ޕުއާ”ގެ ރޭޓިން އެވެ.\nދެން އޮތީ ދިރާގާއި ކަސްޓަމަރުންނާ އޮންނަ ގުޅުމުގެ ވާހަކަ އެވެ. ކަސްޓަމާ ސާވިސްއަށް ގުޅައިގެން އެތައް އިރެއްވާއިރުވެސް ފޯނަށް ޖަވާބު ނުދޭ ކަމުގެ ޝަކުވާ އެވެ. އެތައް ދުވަހެއް މަސައްކަތް ކޮށްގެން ވެސް ދިރާގުގެ އެޖެންޓަކާ ދިމާނުވާ ވާހަކަ އެވެ. ހިދުމަތެއް ހޯދަން ނުވަތަ ކަމެއް އޮޅުން ފިލުވަން ކަސްޓަމަރުން ފަހަތުން ދުވެ އާދޭސް ކުރާ މަންޒަރެވެ. ކުއްލި ކުއްލިއަށް ނެޓް ކެނޑި ފޯރިގަދަ ގޭމް ގަނޑެއް ޖަހަން އިންނަ މީހާއަށް ވެސް ލިބޭ ހިތްހަމަޖެހުން ފޭރޭ ތަނެވެ.\nކަސްޓަމަރުން ތަކަކަށް މިފަދަ ނިކަމެތި ހާލެއް ޖައްސާއިރު ދިރާގުން އަނެއްކާވެސް މިދަނީ ދުވުމަކަށް ތައްޔާރު ވަމުންނެވެ. ރާއްޖޭގައި ބާއްވާ އެންމެ ބޮޑު، އެންމެ ގިނަ ދުވަސްވީ އަދި ބައިނަލްއަގްވާމީ ގޮތުން އެކްރެޑިޓްކޮށްފައިވާ ހަމައެކަނި ދިގު ދުވުމަށެވެ. މި ހަރަކާތާއެކު ދިރާގުގެ ދަށުން މަސައްކަތްކުރާ ފަރާތްތަކުން ވެސް ދަނީ ލައްކަ ޕްރޮމޯޓް ކޮށްދެމުން ނެވެ. ހިދުމަތަށް ވުރެ ދުވުން މުހިންމެވެ. އެއީ ޝޯ ދެއްކުމަކަށް ވެސް ވެދާނެ އެވެ.